LIBRARY 


of IL 


Ų 


JuL 13 1973 
CHICAGO CIRCLE 


5 


5 


9 


l 


TURINYS 


A p3l 
Antanas Vaičiulaitis— Paul Claudel....... 9 
Paul Claudel— Ketvirtoji stotis, Ištrauka iš 
“Išvidinės Tokijo sienos", Kinų sodai 100 
A. Mažiulis — Lietuviškasis “Wardan Diewa Tewa" | 103 
Stasys Santvaras — Metai: Pavasaris, Vasara, 
Ruduo, žiema, Ir vėl pavasaris (eil.) 111 
J. Venckus, S. J. — Vėžys moderninio 
mokslo šviesoje. —- r 112 
Leonardas Andriekus— Lietus, Dagilis, 
Tik jinai, Tremtis, žinia. Archimedas (el L 1——1722 119 
Nelė Mazalaitė— Seni pavasariai: Neužmaršuolės, 
Sniegas, žaibai, Evangelilos 2-2 122 
V. K. Jonynas — žvilgsnis į Adomo Varno kūrybą ... 127 
KA0/R-Y B 045 >P.- AS -A-.U L Y J E 
LITERATŪRA 
A. N. N. — žemės užtekė'imo paezija 2. 134 
Vlada Prosčiūnaitė: Jonas Grinius — 
žiūrkių 'KamMera 4-4 sasas aaa 135 
“Darbininkas! *skelbia “konkursą. ————— 11-17 136 
Draugo" “romano. Konkursas £ 136 
A. — Liet. Rašytojų Draugijos laureatas 136 
MOKSLAS 
Jonas Rugis— Vienas didžiausių pasaulio 
atominiu fizikų — ————12 1171) Ba i USE S 137 
Z'e'nlo /nia S IC Vaian Šak'i-s — Pabaltijolistorija. 11-17 137 
VISUOMENINIS GYVENIMAS 
Juozas Girnius— Daugiau pagarbos 
žodžiui ir žmogui TR as B 139 
K. Mockus — Nemeskime kelio dėl takelic AAA 140 
PASTABOS: L. A. — šių metų Vasario 16. J. Balys — 
Daugiau santūrumo — 142. V. G. — Amerikos lietuvių ka- 
talikų istorija — 142. Atsišaukimas Lietuvių Katalikų Aka- 
demijos atkūrimo reikalu — 143. A. Mst. — Nutraukiamos 
stipendijos — 143. 
LAV V 2KTIBALI S EA e ai Jai B is BEN k 143 
ILIUSTRACIJOS 
šis Aidų numeris iliustruotas Adomo Varno darbais: 
Mindaugo vainikavimas (detalė) | viršeliu 1 psl. 
Dail:+P:- Penčylos /šaržas: 22 —— ——-— —>— 111 2 R 107 
Mindaugovainikavimas/ ——2————————711 1 105 
Pavasaris Čikagoje 1472-7411 442 2114 S 108 
Epušės pavasarį 4 3 E SS AA Ak 
Vėtrai aptilstant 2 AS AAA T a) 
Bernardo Brazdžionio portretas A a a S Ra 117 
Alyvos |. Ė 2 T S 123 
Vinjetė sa Ž Ak ao 125 
Bangose ės £. eg a AT ak 
Adomo Varno nuotrauka 2 B L as 128 
Juozo Kėkšto nuotrouka ži 135 
Jono Griniaus nuotrauka 4 > 135 
Jurgio Jankaus nuotrauka 136 


MARCH, 1955 


AIDAI-ECHOES. cultural magazine published monthly, except July and August, by the 
Franciscan Fathers. Kennebunk Port, Maine. Subscription $6.00, single copy 60c. Entered as 
second class matter at the post office at Keėnnebunk Port. Maine, February 7, 1950, under the 
act of March 3, 1879. Additional entry at Brooklyn, N. Y. 


N/A 


1) 


UE9L5-52 ME T A I 


KOVO MĖNUO 


"AIDAI 


MENESINIS KULTŪROS ŽURNALAS 


Nr. 3 (79) 


PAUL CLAUDEL 


1868 - 1955 


A. VAIČIULAITIS 


Pelenų dieną literatūra neteko pačios di- 
džiosios dabartinių laikų žvaigždės, kurios var- 
das — Paul Claudel. Jis buvo augščiausioji šian- 
dieninė viršūnė ne tik prancūzų poezijoje ir 
teatre, bet ir paskutinis stambusis švyturys pa- 
saulinėje literatūroje. 


Į prancūzų raštus Paul Claudel žengė ta 
garsia grupe, kuri davė tokius vyrus, kaip Paul 
Valėry, Andrė Gide, Marcel Proust, Romain 
Rolland, Pėguy ir kitus. Per tuos ilgus metus, 
kada Paul Claudel rašė savo lyriką, dramas, apy- 
braižas, studijas apie meną ir muziką, Švento 
Rašto aiškinimus ir eilę kitų veikalų, gimė, su- 
brendo ir praeitin pasitraukė ištisi moderniniai 
literatūros sąjūdžiai, ir toje pačioje Prancūzi- 
joje prasiverždami surrealizmo, Apollinaire ir ki- 
tokiais vardais. Visu tuo laiku, kaip kokia sunki 
kalnų viršūnė, akiratyje niūksojo galinga Paul 
Claudelio asmenybė. 


Iš pradžių ji buvo lyg ir nepripažįstama ir 
nepaisoma. Štai tokis G. Lanson savo literatūros 
istorijoje ilgai net jo vardo neminėjo, kada ten 
atsirasdavo vietos kai kurioms ir trečiaeilėms 
figūroms. Panašiai su juo susidorodavo ir kiti 
tradiciniai literatūros istorijos autoriai, kartais 
jį teikdamiesi atžymėti išnašoje — kad prie nau- 
jųjų simbolistų priklausąs dar ir tokis Paul Clau- 
del. Kai 1937 metais jis pasibeldė į Prancūzų 
Akademijos duris, tai ši sena institucija vietoj 
jo į savo tarpą įsileido vidutinį beletristą Claude 
Farrėre. Tik po dešimties metų Akademija, da- 


bar jau ir nesibeldžiant į jos vartus, išsirinko 
Claudelį savo nariu. Per visą tą laiką jis augo 
visuomenės akyse, tačiau kiek tai liečia jo kūry- 
bą, jis dalį savo geriausių veikalų, kaip “Apreiš- 
kimą „Marijai“, buvo davęs jau prieš beveik pu- 
sę šimto metų. Taip jisai lėtai iškilo į milžinus, 
kokių gan gausiai buvo pažėrusi jo gadynė 
įvairiuose kraštuose. Tik pabirai metus akį, iš 
anų jau tolimų laikų prabyla tokie žodžio bur- 
tininkai, kaip Hamsunas, Lagerloef, Čechovas, 
Gorkis, Rilke, George, d'Annunzio, Kiplingas, 
Yeats, Unamuno, Maeterlinck ir kiti. Vienas po 
kito jie traukėsi iš literatūros girios, kol ten pa- 
liko stovėti tas vienas kitus pranokstantis me- 
dis — Paul Claudel. Nūn ir jis, paskutinis, išny- 
ko iš horizonto, kuris tapo lygesnis ir... tuštes- 
nis: jame liko tik mirtingieji. 

Tačiau Paul Claudelio kūrybos žodis nesi- 
liauja gyvenęs. 

Pirmame “Apreiškimo Marijai" veiksme vi- 
duramžių katedrų statytojas Pierre de Craon 
kalba: 

“Vien tik bažnyčia bus mano moteris, kuri 
bus iš mano šono išimta, kaip akmeninė Jieva, 
man sielvarto miegu bemiegant. 


“Kad galėčiau netrukus ant savęs pajusti 
kylant mano platų veikalą, padėti ranką ant šio 
nesuardomo daikto, kurį aš padariau, ant šio 
gerai susklęsto kūrinio, kurį būsiu pastatęs iš 
tvirto akmens, kad ten pradžią gautų principas, 
ant kūrinio, kuriame gyvena Dievas!“ 

Čia Paul Claudel prabyla ne tik apie anas 
nuostabias viduramžių katedras, didžiuosius ar- 
chitektūros meno šedevrus, bet nusako ir savo 
kūrybos gaires. 


Pirmiausia — joje yra principas. Nuo tos 
Kalėdų dienos, kada jis 1886 metais atsivertė 
Dievo Motinos katedroje Paryžiuje, jam augš- 
čiausias vadovas buvo Dievas ir tikėjimas. “ Ne- 
reikia pamiršti, — sako Jacgues Madaule įžan- 
goje į jo dramas, — kad, nuo vieno galo ligi 
antro, Claudelio teatras yra krikščioniškas teat- 
ras. Nuo viduramžinių misterijų ir nuo ispanų 
teatro jokis kitas teatras nebuvo tokis krikščio- 
niškas, kaip šisai. Jisai tokis yra ne tik autoriaus 
intencija. Jisai tokis yra ir dėl tų variklių, ku- 
rie stumia veiksmą. Nebėra tai meilės ir atsi- 
tiktinumų žaidimai, arba žmogaus ir likimo; yra 
tai žmogaus ir malonės drama". 


Paul Claudelio kūryba plati ir masyvi, kaip 
toji katedra, apie kurią kalbama “Apreiškime 
Marijai". 

Pirmiausia ji yra plati išviršiniu pavidalu. 
Savo literatūros mokytoju pasirinkęs avantiū- 
ristą ir maištininką poetą-vaiką Rimbaud, Clau- 
delis, pats būdamas audringas, besiveržiančios ir 
sunkiai beapvaldomos prigimties, netilpo kokiuose 
tradiciniuose rėmuose. Todėl jo ritmas daugiau- 
sia pasiliko laisvas, kokiu plaka pati gamtos šir- 
dis, kokį jaučiame prie marių kranto ar vasarą 
javų lysių liūliavime, ar girių ošime. Paul Clau- 
delio poezijoje susibėga pati seniausioji tradici- 
ja, nuo antikinės graikų dramos, ir naujos lite- 
ratūrinės laisvės. Štai dėl ko per jo raštus eina 
ir griežta meninė disciplina, vedanti į bemaž 
klasikinio tobulumo veikalus. Iš čia ištrykšta 
itin įdomus jo raštų, ypač dramų, bruožas: kaip 
audri srovė, jos verčia varžtus, yra pilnos dina- 
mikos ir jėgos, o drauge — ir “gerai susklęstos"', 
čia turint galvoj pačius šauniuosius jo kūrinius 
— “Apreiškimą Marijai“, “Įkaitą" (L“"Otage), 
“Vidudienio dalybas“, “Šilkinį batelį", kuriame 
susintetinamos jo meninės ir idėjinės pastangos. 


Jubiliejinėje odėje, skirtoje Dantei, Paul 
Claudel gieda apie italų poeto “aistrą visatsai“. 
Tai lygiu būdu dera ir šiam prancūzui. Jo raštų 
turinys ir temos apima ištisus laikus ir konti- 
nentus. Kai skaitome jo poeziją ir dramas, pro 
mūsų akis praeina šventieji, karaliai ir impera- 
toriai, popiežiai, naujų žemių atradėjai, nuoty- 
kių jieškotojai, žemdirbiai, motinos, sužieduoti- 

nės, — ir ištisa virtinė kitų. Jis rašė apie toli- 
mus praeities laikus ir apie mūsų amžių, apie 
Aziją, Europą ir Ameriką, apie visokius kraštus, 
neužmiršdamas ir tai, kas dėjosi mūsų pašonėj, 
— būtent, minėdamas lenkų tautos vergiją ir 
sukilimus. Štai iš kokios medžiagos Paul Claudel 
nuaudė savo “platų veikalą", jei vėl grįžti prie 
“Apreiškimo Marijai" žodžių. Kaip matyti, jo 
drama prasiplėčia toliau už vieno žmogaus ar 
net vienos tautos likimą, nors ir kaip būtų kon- 
kretūs ir gyvi jo dramų personažai: jis byloja 
apie visų tautų likimą, susumuoja praėjusias ga- 
dynes ir lyg užvožia jų knygos lapus, stovėda- 
mas moderninio amžiaus angoj. Gerai šia prasme 
sako Jacgues Madaule: “Tai naujųjų laikų epo- 
pėja, kokios niekas nebuvo parašęs prieš Paul 
Claudelį, kokios niekas neparašys ir po jo, ka- 
dangi mes įžengėme į naują pasaulio amžių". 


Paul Claudel savo gyvenime buvo ne vien 
tik rašytojas. Daugeliui jis buvo geriau žinomas 
kaip diplomatas — konsulas, pasiuntinys, am- 
basadorius įvairiuose kraštuose — Vokietijoje, 
Japonijoje, Brazilijoje, Belgijoje, Jungtinėse 
Valstybėse ir kitur. Eidamas oficialias pareigas, 
jis atrado laiko ir energijos savo kūrybai — dra- 
moms, poezijai (“Penkios didžiosios odės", “Kan- 
tata trims balsams“, “Mišios anakur", “Corona 
benignitatis Anni Dei") ir kitoms knygoms. Taip 
prieš mus atsiskleidžia dar vienas Paul Claude- 
lio bruožas — pareiginis tikslumas, oficialus 
lukštas, žemdirbiškas realizmas, ir viena iš verž- 
liausių bei šakočiausių sielų, kokių tik yra davę 
naujieji laikai. Buvo tai vyras “srovingos ener- 
gijos, begalinių interesų, magnetinės vaizduo- 
tės", kaip apie iį yra pareiškęs žymusis prancūzų 
kompozitorius Darius Milhaud. Šių begalinių in- 
teresų skalėje ir mes jam nebuvom svetimi. Jis 
savo ranka mums užrašė šiuos žodžius: “Siunčiu 
savo sveikinimą lietuviams, sovietinio žvėrišku- 
mo aukoms, ir jiems sakau turėti pasitikėjimą. 
Dievas yra už visus stipriausias". 


— 0 — 


Šiais keliais žodžiais tenorėjom pasakyti: 
jau nėra Paul Claudelio su mumis. Mums pasi- 
lieka jo kūrybos galia, o jam pačiam tebūnie pri- 
taikyti šie žodžiai iš “Apreiškimo Marijai“: 

“O nūnai aš žengiu į naktį, ir man jos ne- 
baisu, ir aš žinau, kad ir tenai visa kas yra skais- 
tu ir sutvarkyta anoje didžiojoje Dangiškoje žie- 
moje, kuri kiekvienam daiktui duoda judėjimą". 


M V 


PAUL CLAUDEL 


Prancūzų Akademijos nario drabužiuose. 

O motinos, regėjusios pirmagimį ir vienatinį vaikelį mirštant, 
Minčkite tą naktį, paskutinę, prie dejuojančio mažutėlio, 
Vandenį, kurį jam įduot mėgina, ledus ir termometrą, 
Ir mirtį, kuri ateina pamažu ir kurios jūu negali neboti, 
Apaukit jį varganais batukais, pakeiskit baltinius ir vaiko lie- 
[menėlę, 
Kažkas ateina, kurs atims man jį ir paguldys po žemėm. 
Sudie, mano brangusai vaikeli! sudie, o mano kūno kūne! 


Ketvirtojoj stoty — Marija, su visa kuo sutikus. 

Štai gatvės kertėje ji laukia visų Varguolių Turto. 

Jos akyse neliko ašarų, jos burna neturi seilių. 

Nė žodžio nepratarus, ji ateinant regi Jėzų. 

Jinai sutinka. Dar sykį ji sutinka. Riksmas 

Griežtai nuslopintas tvirtoj ir įsakmioj širdy. 

Ji netaria nė žodžio ir į Jėzų Kristų žiūri. 

Motina į savo Sūnų žiūri, Bažnyčia — į savo Atpirkėją, 

Jos siela veržte veržiasi prie Jo, kaip bemirštančio kareivio 
[šauksmas! 

Ji Kiekasi bestovinti prieš Dievą — ir Jam skaityti atvožia savo 

[sielą. 

Jos širdyje nerasi nieko, kas nesutiktų ar pasitrauktų, 

Priima ir sutinka kiekvienas jos pervertos širdies krislelis. 

Kaip Dievas pats, taip ir ji ten stovi. 

Jinai sutinka, žvelgdama į tą Sūnų, kurį ji savo įsčioje pradėjo. 

Ji netaria nė žodžio ir žiūri i Švenčių Švenčiausią. 


IŠTRAUKA Iš “IŠVIDINĖS TOKIJO SIENOS“ 


Žvejas pagauna žuvį giliai panertoj po bangom pintinėj. 

Medžiotojas tuo nematomu ežeru tarp dviejų šakų gaudo 
paukštelius. 

O man, tarė sodininkas, kad pagaučiau mėnulį ir žvaigždes, 
gana trupučio vandens — man gana šį kaspiną vandens išvy- 
nioti žydinčioms vyšnioms ir liepsnojantiems klevams. 

O man, tarė poetas, kad sugaučiau vaizdą ir mintį, gana šio 
balto popierio, dievai juo praeidami paliks pėdsakus, kaip 
paukščiai ant sniego. 

Pamėginti Marių Imperatorienės žingsniams man gana šio 
popierinio ritulio, kurį aš išvynioju; kad Dangaus Imperatorius 
nusileistų, man gana mėnulio spindulio, man gana tų baltų 
popierinių laiptų. 


Išvertė A. Vaičiulaitis. 


DIENOS S O*DLA*I 


Pusė keturių. Baltas gedulas: dangus tarsi aptrauktas drobule. 
Oras šviežias ir pilnas drėgmės. 

Einu miestan jieškoti sodų. 

Po mano kojomis skystas, juodas purvas. Kanale, kurio griūvančiu 
krantu eina kelias, dvokimas toks stiprus, kaip sprogstamoji medžiaga. 
Trenkia česnaku, alyva, srutomis, opiumu, taukais, išmatomis, šlapimu ir 
paskerstų gyvulių viduriais. Žmonės aplinkui mane atrodo naivūs ir 
linksmi, apsiavę augštomis klumpėmis ar šiaudiniais sandalais, su ilgais 
fumao kapišonais arba veltinėmis kepuraitėmis, su drobės ar šilko 
blauzdinėmis bei kelnėmis. 


Siena rangosi ir banguoja; plytomis ir permatomomis čerpėmis 
apdengta jos viršūnė pamėgdžioja šliaužiančio slibino nugarą ir liemenį; 
gale kažkas, lyg galva, apsupta garbanotų dūmų. — Tai čia... Paslap- 
tingai beldžiuosi į juodas dureles. Atidaro. Pereinu eilę prieangių ir 
siaurą koridorių po įlinkusiais stogas. Štai aš niekad neregėtoje vietoje. 

Uolų sodas! Kinai, panašiai kaip senovės planuotojai italai ir pran- 
cuzai, suprato, kad sodas turi būti išbaigtas tvoros ribose, kur kiekviena 
dalis jį papildo ir įneša pusiausvyros. Tokiu būdu gamta nelauktai pa- 
siduoda mūsų dvasiai, ir visur, kur tik pažvelgtų, meissras jaučia tarpu- 
savio ryšį ir patį save. Lygiai kaip gamtovaizdį sudaro ne žolė ar lapų 
spalva, o žemės paviršiaus linijos ir judesys, taip ir kinai savo sodus 
stato, tikrąja to žodžio prasme, iš akmens. Vietoj teptuko jie vartoja 
kaltą. Greitai įgaunąs gruodus ir duobes, ryškių apybraižų ir su iški- 
limais, įvairaus paviršiaus bei išvaizdos akmuo jiems atrodo klusnesnis 
ir parankesnis, kuriant žmogaus aplinką, negu augmenija, kurios tikroji 
paskirtis yra gražinti ir puošti. Medžiagos paruošė pati gamta, pagal ku- 
rios dėsnius šaltis, lietus bei laiko rankos dildo ir dailina uolas, jas grę- 
žia, braižo ir vagoja savo aštriais pirštais. Veidai, gyviai, skeletai, ran- 
kos, sraigių kiautai, liemenys be galvų, suakmenėjus banga su šakelėmis 
ir Žuvimis, visos šios keistenybės yra kinų menininkų jieškomos, pa- 
mėgdžiojamos, stropiai ir rūpestingai išdėstomos. 

Šis sodas vaizduoja bedugnės perskeltą kalną, į kurį veda staigūs 
žemės pakilimai. Papėdę plauna ežerėlis, pusiau apaugęs žaliais maurais, 
su išlenktu tiltu, kuris užpildo tuščią paveikslo kampą. Ant raudono gra- 
nito polių sėdinti arbatinė žiūri į žalsvai juodame tvenkiny atsispindintį 
savo dvilypį stogą, kuris ją kelia nuo žemės, kaip išskėsti sparnai. Kitoje 
pusėje pliki medžiai, susmaigyti į žemę statmenai, kaip žvakidės, užstoja 
dangų ir stelbia sodą savo milžinais kamienais. Einu tarp uolų į viršū- 
nės kioską ilgu labirintu, kurio kilpos ir alkūnės, pakilimai ir dūburiai 
didina, praplečia vietovę, ir suka aplink ežerą ir kalvą, kaip svajonių 
vingai. Sodas apačioj įdubęs, tarytum slėnis, pilnas šventyklų ir pavil- 
jonų, o pro medžius pasirodo stogų poezija. 

Stogų yra augštų ir žemų, paprastų ir sudėtingų, gulsčių, kaip 
fonianai, ir pilvotų, kaip varpeliai. Viršum jų 53 išmarginti fryzai, pa- 
puošti žuvimis ir šimtakojais; viršūnėje, paskutiniame linijų susikirtimo 
taške, stūkso emblema — elnias, gandras, altorius, vaza ar granato 
obuolys su sparnais. Stogų kampai riečiasi augštyn, lyg kas ranka pa- 
keltų per plačią suknią; jų baltos spalvos tirštos, kaip kreida; juodos gi 
pritemdytos, gelsvos, kaip suodžiai. Oras žalias, tarytum žiurint pro 
seną lango stiklą. 

Kitoj pusėj kalvos prieš mane stovi didysis paviljonas; nelygiais 
laipteliais pamažu. leidžiantis prie ežero, manęs laukia nauja staigmena. 
Per tarpkelio angą pastebiu penkis ar šešis man nematomo stogo kam- 
pinius ragus, vienas už kito rodančius į dangų. Niekas neatvaizduos tų 
užburtų skiauterių girto fontano, to išdidaus žiedkočių grakštumo, kai 
jie nuožulniai tiesia leliją liūdnam debesiui. Stiprios sijos, puošiamos 
žiedo, atsitiesia, lyg šaka, kuomet ją sulenkęs paleidi. 

Pasiekiau kūdros krantą. Iš nejudančio vandens kyšo nudžiūvę 
lotoso stiebai. Tyla tokia gili, kaip žiemą miško kryžkelėje. 

Visa ši harmonija buvo sukurta “Ryžių ir pupelių sindikato'' na- 
rių malonumui; pavasario vakarais jie, be abejo, čia geria arbatą, žiūrė- 
dami į spindintį mėnulio pakraštį. 

Kitas sodas yra dar keistesnis. 

Buvo beveik naktis, kai įėjęs į keturkampę užtvarą, pamačiau joje 
platų, siekiantį tvoras peisažą. Įsivaizduokite krosnis akmenų, chaosą, 
mišinį išvartytų uolų, kurias atrito ledynai; rūstybės vaizdas: blyškūs 
laukai, išvagoti, kaip smagenys, susikertančių griovelių. Kinų peisažai 
yra nulupti, be odos. Neišaiškinamas, kaip gamta, šis kampelis at- 
rodė platus ir sudėtingas, kaip ji pati. Iš uolyno kyla juoda, susiraičiusi 
pušis. Jos kamieno plonumas, pasišiaušusios kepurės spalva, jos krei- 
vumas ir menkystė šiame įsivaizduotame krašte, kuriame ji viešpatauja, 
tarsi slibinas, kuris, su dūmais kildamas nuo žemės, blaškosi debesyse ir 
vėjuje, pavertė šią vietą kažkuo nežemišku, fantazija, groteska. Tik kur 
nekur laidotuvių žalumynai, maumedžiai ir tujos savo juodumu kiek pa- 
gyvina šiuos griuvėsius. O vidury užtvaros didžiulė uola kyla iš žemų 
sutemos šešėlių, kaip baidyklė, kaip mįslės ir svajonės motyvas ... 


Išvertė Alb. Baranauskas. 


* 


Adomas Varnas Dail. P. Penčylos šaržas 


LIETUVIšKASIS "W ARDAN DIEWA TEWA“ 


ALMA ŽELU LAS 


Lietuviškasis žegnonės (signum crucis) ver- 
timas savo įspraustiniu “Dievo" žodžiu kartais 
vienam ar kitam kuo nors užkliūva. Vieniems 
šis įspraudas yra neleistinas žegnonės iškraipy- 
mas, todėl jie šią vertimo nuokrypą arba klaidą 
rūpestingai taiso ir žegnojasi “Vardan Tėvo, Sū- 
naus ir šv. Dvasios", tuo tarpu kitiems tai ir se- 
noji žegnonė visiškai priimtina, todėl ją palieka 
nepakeistą, o puolami, išdrįsta net senąjį verti- 
mą ginti (pvz. kun. St. Yla). Ir čia tiek vieniems, 
tiek antriems tėra vien tik apeiginio žodžio klau- 
simas, kuris mūsuose griežčiau pradėtas taisyti, 
rodos, apie 1910 m. (žr. “Žvaigždutės" malda- 
knygė, Vilnius 1914, kurios bažnytinė aprobata 
iš 1910 m.), tačiau niekad jo dar nesusiejant su 
lietuvių kultūros klausimais. 

Visiškai kitaip šis neįprastas įspraudas mū- 
sų raštijos ir kultūros tyrinėtojų vertinimas, 
ypač kai juo norima pagrįsti seniausieji lietuviš- 
kieji raštai ir kt. Ir čia atrodo, kad prof. Vaclo- 
vas Biržiška bus pirmasis visus kelius skynęs“), 
teigdamas, jog mūsų žegnonės nuokrypa atsira- 
dusi todėl, kad ją ne teologas, bet pasaulietis bus 
vertęs. Taip prof. Vacl. Biržiška teigdavo per 
“Lietuvių knygų istorijos“ paskaitas, taip jį 
ryškina ir paskutiniame šios paskirties darbe 
(Senųjų lietuviškų knygų istorija I, 66 p., Chica- 
go, Ill., 1953). Ir čia pabrėžęs, kad “pirmuoju 
neabejotinu žinomu lietuvišku tekstu tenka lai- 
kyti poterių vertimą" ilgai iš atminties kartoja- 
mą, kuris pastovus ir netaisytas mūsuose išli- 
kęs jau nuo M. Daukšos laikų, pastebi, kad "šios 
formos senumą įrodo tas nukrypimas nuo visa- 
me krikščionių pasaulyje priimtojo teksto, ku- 
ris viename lietuviškame (m. p.) ir terandamas: 
tai išvertimas vietoje “Vardan Tėvo“, kaip iš 
seno buvo ir lotyniškame tekste ir visuose ki- 
tuose vertimuose, “Vardan Dievo Tėvo". Taip 
pat aišku, kad tai nukrypti nuo oficialaus teksto 
tegalėjo pasaulietis (m. p.), bet ne koks dvasi- 
ninkas (66 psl.).'? Vėliau tokiu pasaulėčiu vertė- 
ju, pasirėmęs vienu kun. M. Kozlowskio pamoks- 
lu, atranda jis Jogailą buvus (t. p. 66-67 psl.). 


*) A. Dambrausko-Jakšto straipsnis “Apie katalikiškus 
lietuviškus šventraščio vertimus", spausdintas 1902 
m. “Žinyčioje", ir 1933 m. perspausdintas "Soter", 
man šiuo metu nebuvo prieinami ir dabar neprisi- 
menu, ar ten iš viso dar lietuviškosios žegnonės klau- 
simas liečiamas. Prof. Vacl. Biržiška, “Lietuviškų- 
jų knygų istorijos bruožuose" (Kaunas 1930), lietu- 
viškosios žegnonės klausimo dar neliečia. 


Kitaip tariant, prof. Vacl. Biržiška lietuviškąjį 
Zegnonės vertimą padaro grynai mūsų kultūros 
dalyku, vertu didelio dėmesio. Ir jei šis prof. V. 
Biržiškos teigimas, kad tik mes vieni žegnonę iš- 
kreipėme arba pasitaisėme būtų tikras, tai kaip 
tik šio įspraudo sąsajoje iškyla visa grūtis naujų 
ir labai įdomių klausimų, k. a: 


a) kokius saitus turi šis netikslus žegnonės 
vertimas su kitais, taip pat netiksliais ano meto 
vertimais, pvz. kodėl M. Mažvydas 1549 m. “Te 
Deum laudamus“ giesmės “Tu ad dexteram Dei 
sedes in gloria Patris“ verčia “Tu podeschines 
diewa sedi garbeije diewa'' (m. p., Mosvid... 86 p., 
Heidelberg 1923), kai vėliau, 1570 m. Giesmėse 
ta vieta ištaisyta ir rašoma “Tiewa" (548 p.). 
Taip pat 1570 m. Giesmėse sutinkame ir vėl ne- 
kartą "Tėvą" verčiant “Dievu", pvz. greta duo- 
tasis lotyniškas tekstas “Pater, Filius, sanctus 
Spiritus..." verčiama “Diewas ir Sunus Dwassie 
schwentaie..." (324 p.), “sic Pater dominus Filius, 
Spiritusgue sanctus“ verčiama “Diewas Ponas 
/ Sunus / ir Dwassija schwentoghi" (325 p.) ir 
“Pater sapientia, veritas Divina" verčiama “Die- 
wa Tiewa ischmintis: Teisibe deiwistes" (441 p.) 
arba Izodėl vėl Seklucijano “Ojcze niebieski" M. 
Mažvydo Katekizme pavirsta vistik į “Diewe tie- 
we“ (Chr. S. Siang, Die Sprache des litauischen 
Katechismus von Mažnvydas, 30 p., Oslo 1929) 
ir t.t. Žinoma, patogiausia tokie visi ir į juos pa- 
našūs nukrypimai būtų paaiškinti korektūros 
klaidomis, atsitiktinumais ir pan. Tačiau daugiau 
senuosiuose raštuose pasižvalgius, jų atgalia ran- 
ka numoti negali, nes galima jausti tam tikra 
svyravimų sąsaja tarp Mažvydo ir vėliau rašiu- 
siųjų, kas rodo krikščioniškoms sąvokoms nuo- 
latinį žodžio jieškojimą, t. y. lietuviškąją krikš- 
čioniškųjų sąvokų raidą. Bet kol neturime šios 
srities išsamių darbų, tai nei lietuviškosios žeg- 
nonės, nei kažkodėl visų pamirštajam “Garbė 
būk Dievui Tėvui...?, nei kitiems panašiems nu- 
krypimams aiškinti neturime dar jokios atramos. 


b) kiek galėjo, žegnonę verčiant, veikti s2- 
nojo mūsų tikėjimo “dievo" sąvoka, ypač kai 
mes krikščioniškajam “Deus“ pasiėmėme “die- 
vą", bet ne kitą kokį žodį? Todėl, ar tuo metu 
dar iš indoeuropiečių dienų paveldėtas "dievas" 
nebuvo pas mus Vyriausios Būtybės vardas, ku- 
ris pas daugelį indoeuropiečių tautų buvo reiš- 
kiamas dviems žodžiais, pvz. s. ind. “dyaušpita", 

gr. Zeū pater!“, ilirų—“Deipatiros" ir kt., kas 
pas mus, praradus senąjį “tėvo" žodį, galėjo bū- 
ti naujai sudarytas “Dievas Tėvas", panašiai 
kaip pasidarė frygai su kitu žodžiu “Papos". O 
kad ši senoji “dievo sąvoka bus krikščionyię 
Lietuvoje veikus, matyti iš Mažvydo ir kt., jau 
anksčiau minėtų, vertimo svyravimų. Be šios 
prielaidos, anie svyravimai vargiai suprantami. 
Todėl, atrodo, jog šiam įspraudui suprasti ir aiš- 
kinti būtų geriausia pasukti baltų Vyriausiosios 
Būtybės — Dievo Tėvo link, ypač kai latviai ir 
prūsai, lygiai tuose pat tekstuose šį įspraustinį 
“Dievo" turi. Tačiau dabar paaiškėjo visai nau- 
ja galimybė, kuri leidžia šį įspraudą visai pa- 
prastai išaiškinti, kartu praskleisdama ir mūsų 
santykius su kaimynais. 


kij 
* 


Eikite ir mokykite ... 


Iprastinė žegnonė, kurios lotyniškas atitik- 
muo “In nomine Patris et Filii, et Spiritus Sanc- 
ti", yra ne kas kita kaip Mato 28, 19 dalis: “Ei- 
kite tat ir mokykite visas tautas, krikštydami 
juos vardan Tėvo ir Sūnaus ir šventosios Dva- 
sios“... (m. p.). Šios vietos pilnas vertimas mū- 
suose pirmą kartą pasirodo 1547 m. M. Mažvy- 
do Katekizme, tačiau be jokio įspraudo: “Eida- 
mi makikiet wisas szmanes krikstidame ias 
Wardan Tiewa ir Suunaus ir Dwases schwen- 
tases" (t. p. 24 p.). Pats vertimas visai atitinka 
lenkiškąjį Seklucijano Katekizmą, pasirodžiusį 
1515 14 Chr Si Siang “tp. 6 p) 1570: m: 
spausdinant jo paruoštas “Giesmes", buvo pri- 
dėta katekizmo dalis, kur ši vieta taip pat pa- 
kartota, bet visai nauju vertimu: “Ejket ing 
wissa swieta ir mokinket wissus Pagonis 
chrikschtidami anus wardan Tiewa ir Sunaus ir 
Dwasses schwentoses ..* (t. p. 588 p.). Šis nau- 
jasis vertimas taip pat neturi įspraustinio “Die- 
vo“, bet įdomu, kad čia “visi žmonės" (omnes 
gentes) jau ištaisyti į “visus pagonis“, kas ro- 
do, jog vertėjas yra naudojęsis kokiu nors M. 
Liuterio “Mažojo katekizmo“ vokiškuoju leidi- 
mu, nes kitaip šioje vietoje nebūtų “klsidos" 
pastebėjęs ir palikęs senąjį vertimą. M. Liuteris 
tiek “didžiajame", tiek ir “mažajame"' katekiz- 
me arba “Enchiridion'e" vietoje “alle Voelker' 
(omnes gentes) verčia “alle heyden" (pls. D. 
M. Luthers Werke 30: 1, 212; 256 a, b; 308 a; 
311 b. psl., Weimar 1910), kai tuo tarpu tie pa- 
tys maž. katekizmai išversti lotyniškai tebeturi 
senąjį (plg. t. p. 308 A; 311 B psl.), jau nuo šv. 
Jeronimo dienų vartojamą lotyniškąjį tekstą 
(plg. Migne Patralogia Latina, XXIX, 584 p.). 
Taip pat pastebėtina, jog M. Liuteris 1522 m. 
pasirodžiusioje “Die Septemberbibel" dar netu- 

ri “alle heyden", bet tik “alle volcker“ (Die 
Septemberbibel, XXIV b psl., Berlin 21883); jis 
nekeičia šios vietos vertimo ir nė 1546 m. pa- 
sirodžiusioje “Deutsche Bibel' (Werke; Die 
Neitsche Bibel 6, 133 psl; plg. 1522 m. t. p. 
132 p.). Spaudai M. Mažvydo “Giesmių" (1570) 
rengėju laikomas jo pusbrolis Baltramiejus Vi- 
lentas (J. Gerullis, Senieji lietuvių skaitymai I, 
18 p., Kaunas 1927), kuris ištisai išvertė M. Liu- 
terio Mažąjį katekizmą arba “Enchiridion'ą", 
išspausdintą 1579 m. Ir būdinga, kad B. Vilen- 
to šios vietos vertimas nuo “pataisytojo", kuris 
pridėtas prie “Giesmių", tesiskiria vos tik trimis 
rašybinėmis smulkmenomis, būtent rašo pra- 
džioje žodžio didžiąsias raides šiems žodžiams 
“Swieta", “Chrikschtidami" ir “Wardan" (ž. A. 
Bezzenberger, Lit. u. lett. Drucke III, 14 p., 
Goettingen 1882). Taip pat abu kartu vartoja 
šioje vietoje trumpinę “vardan"' lytį, nors tą pa- 
tį B. Vilento verstą “Enchiriodioną" 1612 m. 
perspausdindamas Sengstock'as, sugrįžta prie se- 
nosios, su pilna “-na" polinksnio lyties, būtent 
“wardana" (t. p., 14 p. parašte). 


1598 m. kalviniškame Merkelio Petkevičiaus 
Katekizme ši vieta be įspraudo verčiama: “Ei- 
dami tada mokikite wisas gimines kriksztidami 
ias wardan Tewo ir Sunaus ir Dwasios szwen- 
tos..." (1598 m. M. Petkevičiaus Katekizmas 
12 p., Kaunas 21939), kas visai atitinka ir greta 
esanti lenkiškąjį tekstą. 


Lietuvos katalikai šį Mato sakinį verčia taip 
pat be įspraustinio “ Dievo". Seniausias verti- 
mas yra M. Daukšos Postilėje: “... kriksztidami 
ius ing warda Tewo ir Sunaus ir Dwasios S....?' 
(Daukšos Postilė, 356 p., Kaunas 1926). Ir jis 
pastovus išlieka kituose raštuose bei prie mal- 
daknygių prijungtose katekizminėse dalyse (pvz. 
“Balsas Balandėlės", 40 p., Vilniuje 1863—Til- 
že 1895) iki paskutinių dienų. Lygiai taip pat 
lietuvių katalikų ir protestantų N. Testamento 
vertimuose, koki šiuo metu tik man buvo priei- 
nami, visur ši vieta išversta be jokio įsprausti- 
nio "Dievo", t. y. laikantis senųjų lotyniškųjų 
vertimų. 

Mūsų giminaičių prūsų visuose trijuose 
(1545, 1545 ir 1561 m.) katekizmuose šioji vie- 
ta verčiama griežtai laikantis M. Liuterio “En- 
chiridiono", todėl “Dievo" ir neįspraudžiama. 
Taip pat jo nepavyko užtikti gudų, rusų bei sen. 
bažn. slavų, lenkų, vokiečių ir kt. N. Testamesto 
vertimuose, nes jie visi versti pagal N. T. ko- 
deksus ar Vulgatą. O joks N. T. kodeksas, kas 
matyti iš lyginamųjų komentarų, šioje vietoje 
Ispraustinio "Dievo" neturi. Ir tačiau iš jų visų 
išimtį sudaro latviai, kurie čia turi dvejopą ver- 
timą. 1586 m. išspausdintas M. Liuterio “Enchi- 
ridionas" pateikia šios vietos tokį vertimą: 


ADOMAS VARNAS 


"Eythe exkan to wuesse passuole ynde maczeth 
wuesses loudes, vnd crustyeth thoes exkan to 
waerde to thewe vnde to dhele vnd to sweete 
garre" (A. Bezzenberger, t. p. II, 3 p.), taigi be 
jokio įspraustinio “Dievo", o kartu išlaiko net 
“wuesses loudes“ (omnes gentes), kas rodytų, 
jog šis vertimas būtų atliktas nesilaikant M. 
Liuterio “Mažojo katekizmo“ įprastinio teksto, 
t. y. greičiausia paimtas koks nors senesnis šios 
vietos vertimas. Iš to paties “Mažojo katekiz- 
mo" lotyniškojo vertimo taip pat negali būti 
versta, nes lotynų kalba neturi skirties, kuri 
čia visur išversta. Be įspraudo verčia ir kiti lat- 
vių katekizmai, neįspraudžia ir mano užtiktieji 
N. Testamento įvairūs vertimai. Tačiau iš jų iš- 
siskiria viena Biblija, šią vietą kiek neįprastai 
verčianti: “Tapehz eita un darrajt par mahze- 
kleem wissus laudis, tohs krikstidami eekš ta 
wahrda Deewa ta Thewa, un ta Dehla, un ta 
Swehta Garra" (Biblia tas irr ta swehta Grah- 
mata..., Peterburga 1825; m. p.). Visas ver- 
timas rodo, kad versta iš vokiečių kalbos, res 
visur išversta ir skirtis (“ta=—“des"'). Bet tokio 
vokiško N. T. vertimo, kuris turėtų šioje vie- 
toje įspraustinį “Gottes", iki šiol man nepavyko 
užtikti. 


Atleidžiu tau... 


Senuosiuos mūsų raštuos įprastinė žegnonė 
pasitaiko kartais ir be įspraustinio “Dievo"". 


4 
Moo 


MINDAUGO VAINIKAVIMAS 


Taip vieną kartą B. Vilentas ją “Enchiridion'e" 
išverčia: “...isch prisakima Wieschpaties musu 
Jesaus Christaus atleiziu taw ghriekus Wardana 
Tiewa ir Sunaus ir Dwasses schwentoses Amen". 
(tp ITIL 1 p. kas visai sutinka su. 153151" 
M. Liuterio Mažojo katekizmo tekstu (ž. Werke 
30:1, 387 p.). Atitinka šioje vietoje ir 1561 m. 
prūsų katekizmo vokiškąjį tekstą (ž. R. Traut- 
mann, Die altpreussischen Sprachdenkmaeler, 
46 p., Goettingen 1910), kartu, žinoma, ir pažo- 
džiui verstą — prūsiškąjį (t. p., 47 p.), nors 
kitais atvejais šis katekizmas kaip tik iššsiskiria 
įdomiais mūsų reikalui nukrypimais. Daugiau 
lietuviškųjų vertimų šiai vietai, išskyrus Maž- 
vydo “Giesmėse" (302 p.), neturime, o latviai 
čia taip pat nieko neįspraudžia (t. p. II, 20 p.). 


Aš tave krikštiju ... 


Įprastinę žegnonę randame krikšto žodžiuo- 
se, kas nepakitę jau nuo VI a. žinoma (plg. Pe- 
lagius; ž. H. Dencinger, Enchiridion Symbolo- 
rum..., Freiburgi, Brisg.- Barcinome 281952). 
Lietuvių protestantų vertimuose ši krikšto žeg- 
nonė dvejaip vartojama. 1598 m. M. Petkevi- 
čiaus Katekizmas (kalviniškasis) ją pateikia be 
jokio įspraudo: “Asz tawe J (aba ius) kriksztiiu 
wardan Tewo ir Sunaus ir Dwasios S. Amen" 
(t. p. [211] p.), kas pažodžiui sutinka su greti- 
miniu lenkų tekstu. M. Mažvydui priskiriama 
“Forma Chrikstima" (1559) šioje vietoje 

įspraudžia jau “Dievo": “Asch tawe Chrikstiihu 
wardan Diewa Tewa Sunaus ir Dwasses Schwen- 
toses"' (Mosvid, 111 p.). B. Vilentas, išvertęs M. 
Liuterio “Das Taufbuechlein aufs Neue zuge- 
richtet“* (1526), taip pat įspraudžai krikšto Žo- 
džiuosna “Dievo" ir vartoja nesutrumpėjusią 
“wardana" lytį (t. p. III, 35 p.). Paprastai “Taut- 
buechlein" šioje vietoje neturi įspraustinio 
“Gottes" (plg. Werke 19, 541 p.), tačiau vis tik 
kai kuriose jos laidose, o gal ir prie “Kirche- 
nordnung", toks įspraudas pasitaiko. Pvz. 1561 
m. prūsų katekizmo vokiškasis tekstas yra su 
“Gottes? įspraudu: “Ich Tauffe dich in dem 
Namen Gottes des Vaters vnnd des Heiligen 
Geistes" (ž. Trautmann, t. p. 78 p., m. p.). Prū- 
siškai toji vieta išversta visai pažodžiui: “As 
Crixtia tien ėnstan Emnan Deiwas Stesse Ta- 
was Bhe stesse Soūnas Bhe stesse Swintan No- 
seilis" (t. p., 79 p.). Ir šis nukrypimas nėra koks 
nesusipratimas, bet vienas iš viešųjų ir pripa- 
žintųjų evangelikų vartojamų tekstų, ką taip pat 
paliudija ir 1597 m. pasirodęs vendiškasis (sor- 
biškasis) katekizmas: “Ja tebe chczų w tem meni 
Boha teho Wotza a teho Syna a teho swateho 
Ducha"' (ž. K. H. Meyer, Der oberwendische 
(obersorbische)  Katechismus des  Warichius 
(1597), 96 p., Leipzig 1923; m. p.), o iš dalies 
ir vokiečių išeivių (evangelikų) katekizmai, 
pvz.: “Ich taufe dich im Namen Gottes des Va- 
ters, des Sohnes und des Heiligen Geistes. 
Amen'' (Die Glaubenslehre und Kirchen=—Zucht=— 
Ordnung der Evangelischen Gemeischaft, nebst 
dem Zweck ihrer Vereinigung mit Gott und un- 
ter einander, 101 p., Neu-Berlin, Pa. 1845). Tai- 
gi, ir kyla klausimas, ar B. Vilentas šiai vietai 
paėmė kokį ankstyvesnį lietuvišką vertimą, ar 
tik pažodžiui išvertė vokiškąjį tekstą, kur šis 
įspraustinis “ Gottes" kaip tik buvo? 


Priesakau tau... 


Tos pat B. Vilento “Chrikschtima Knigeles" 
šiam reikalui pateikia dar vieną įdomų vertimą, 
kurio kiti senieji mūsų raštai nepažįsta, būtent: 
“Priesakau taw neczistoghi dwasse wardan Die- 
wa Tiewat ir Sunausį ir Dwasses schwentoses+ 
idant ischeitumbei ir atstotumbei nugi to N. 
tarna Wieschpaties musu Jesaus Christaus" (t. 
p. III, 34 p.), kas, beveik, pažodžiui versta iš M. 
Liuterio “Taufbuechlein", kur  įspraustinio 
“Gottes" nėra (plg. Werke 19, 540 p.), tačiau 
atskiruose jos leidimuose toks įspraudas visai 
galimas. Kiek anksčiau minėtasis vendiškasis 
katekizmas šią vietą taip pat verčia su “Boha" 
(t. p. 95 p.), kai latviškasis (1586) vertimas čia 
įspraudo neturi. Bet jis neturi čia ir jokioje žeg- 
nonėje. 

Venčiavonystėn suduomi 


B. Vilentas tame pat “Enchiridion'e" dar 
vieną kartą pavartoja su įspraudu žegnonę san- 
tuokos tekste, kurį galima pasekti ir per kitus 
raštus: “Tada asch yus Wenczawonisten sudu- 
mi Wardan Diewa Tiewa ir Sunaus ir Dwasses 
schwentoses Amen" (t. p., III, 28 p.). M. Liute- 
ris šioje vietoje įspraustinio “Gottes? taip pat 
nevartoja (plg. Werke 30: 3, 77 p., Weimar 
1910), nors minėtojo prūsų katekizmo vokiška- 
sis tekstas vėl turi “Gottes" ir vėl jis prūsiškai 
išverčiamas (t. p., 67-68 p.). Įspraustinį “Gottes" 
turi ir minėtas vokiečių išeivių katekizmas (t. 
p., 117 p.), o vendų — įspraudžia taip pat “Bo- 
Ka (04 29010, 


Vardan Dievo Tėvo 


Įprastinė žegnonė mūsų senuosiuose raštuo- 
se yra beveik visur vienoda, būtent dažniausia 
turi įspraustinį “Dievo"" ir svyruoja tik jungtu- 
kais ir polinksnio vartosena. M. Mažvydas atski- 
rai žegnonės niekur neduoda, nors ji pavartota 
kartą krikšto žodžiuose, kas jau anksčiau aptar- 
ta, ir dar atskirai krikšto bylojimuose. Ir čia 
žegnonės žodžiai įdomiai svyruoja, pvz. vartoja 
senobinį... “Wardana Diewa Tewa Sunaus ir 
Dwasses Schwentoses...' (t. p. 120 p.) ir visai 
naujus vertimus: “.. „ing Warda Diewa Tewa ir 
Sunaus ir Dwasses schwentoses ..." (t. p. 120, 
118 p.; m. p.). B. Vilentas “Enchiridion'e" duoda 
keletą kartų žegnonę įvairiuose tekstuose, ką 
jau lyginome ir su kitų giminingų raštų žegno- 
nėmis, ir dar atskirai prie ryto ir vakaro maldų: 
“...persiszegnok schwentu Kriszu bilodamas 
Wardana Diewa Tiewa Sunaus ir Dwasses 
schwentos Amen.'' (t. p. III, 19, 20 p.). Tačiau 
pas M. Liuterį šioje vietoje yra taip vadinama 
“vokiška žegnonė“: “Das walt Gott vatter son 
heyliger geyst Amen“ (Werke 30:1, 261a, 262, 
320a, 321b, 394, 416 p.), bet jo Enchiridion'o? 
lotyniškuosiuos vertimuos tevartojama tik įpras- 
tinė žegnonė (“In nomine patris...“, t. p. 320A, 
321B p.). Nežinomasis XVI-XVII a. vertėjas, ku- 
ris naudojosi B. Vilento vertimu, šią vietą ver- 
čia kaip ir B. Vilentas: “Wardana Diewa Tiewa, 
Sunaus ir Dwassos Schwentoses...', turėdamas 
greta ir aiškų vokišką tekstą (ž. E. Mikalauskai- 
tė, Senas lietuviško katekizmo rankraštis, Arch. 
Phil. VIII, 47 p., Kaunas 1939). Latviai šios vie- 
tos užkliuvę, išvertė pažodžiui: “Nu palliydtz 
man tas dews thewsį, dhelsį, vnde sweetz garsį 
Amen“ (t. p. II, 20 p.), t. y. net įsprausdami 
“Diewas", ko šiaip niekur kitur šiame katekiz- 
me nevartojo. Prūsų versta taip pat pažodžiui: 
“Stwi galbse Deiws Taws Souns bhe Swints No- 
seilis" (t. p., 51 p.), nors ten pat vakaro žegno- 


nėje yra šiokių tokių rašybinių ir vertiminių nu- 
krypimų, prieš “Souns"* įspraudžia “bhe"—“ir"", 
Panašiai verčia ir slovėnų “Truber'io" katekiz- 
mas, pasirodęs 1575 m. Tuebingene: “Nu tu bode 
vtim Imeni Boga Ozheta, tiga Synu, inu S. Du- 
ha, Amen" (E. Berneker, Slavische Chrestoma- 
tie, 267 p., Strassburg 1902), o taip pat ir ven- 
dų: “W tem meni Boha tego Wotza...* (t. Bid 
įrėT6:p.). 


M. Petkevičiaus (1598) katekizmas vieną 
kartą žegnonės žodžius savaip ištaiso: “"Wardan 
toji Diewa tewa ir Sunaus io ir dwasies szwen- 
tos Amen" (t. p., [133 p.] ). Bet toje vietoje ir 
lenkiškasis tekstas su “Boga" ir kitais įspraudais 
([132 p.]). 1595 m. M. Daukšos verstas Ledesmos 
katekizmas pateikia su įspraustiniu “Dievo": 
“Wardan Diewo tėwo, ir Sunaus ir Dwasios swę- 
tos" (ž. E. Sittig, Der polnische Katechismus des 
Ledezma und die litauischen Katechismen des 
Dauksza und des Anonymus vom Jahre 1605, 17 
p., Goettingen 1929), kurį seka 1605 m. vadina- 
masis Rytiečių katekizmas (t. p., 17 p.), kai len- 
kiškasis Ledesmos tekstas čia neturi jokio 
ispraudo. Ir šis žegnonės vertimas lietuvių ka- 
talikų tarpe išliko iki mūsų dienų, nors paskuti- 
niu metu pagal lietuvių kalbos dėsnius “švento- 
sios" buvo atkelta prieš “ Dvasios". 


Baigiant lietuviškosios žegnonės apžvalgą, 
tenka dar pastebėti, jog M. Daukša “Postilėje" 
dar kelis kartus pateikia žegnonės žodžius, bet 
visados Mato 28, 19 sakinio aplinkoje (t. p., 226; 
258; 259 ir kt. psl.), ir čia niekad neįspraudžia 
“Dievo", nes toje vietoje pas Wujką taip pat jo 
nėra. Taip pat elgiasi ir K. Sirvydas 1644 m. 
“Punktuose"', t. y. vieną kartą įspraudęs į 'S2- 
kymus“ žegnonę (Širwids Punktay sakimu II, 
160 p., Goettingen 1929). Daugiau tokių, būtent 
žegnonių be įspraudo, lietuvių katalikų senuo- 
siuose raštuose nepavyko užtikti. 


Žegnonė kaimynuose 


Aptardami lietuvių evangelikų žegnonės 
vertimus, pastebėjome, kad jų dalis su įprastiniu 
“Dievo? gali būti vokiškos kilmės. Ypač tas 
akysna krinta, lyginant atskiras B. Vilento žeg- 
nonės vartosenas ir 1561 m. prūsų katekizmo 
kai kurias žegnones. Taip pat šiems nukrypi- 
mams pritarė ir vendų evangeliškas katekizmas. 
Tačiau šiuo atsitiktinu sutarimu lietuviškosios 
žegnonės įspraudo klausimas nepaaiškėja. Ir ko- 
dėl XVI-XVII a. lietuviai katalikai taisę Viso- 
kius evangelikų vertėjų padarytus netikslumus 
ir nukrypimus, žegnonę paliko nejudinę? Ar 
Daukša to nepastebėjo, ar ji buvo senesnė už 
protestantizmą apskritai, taigi, tiek vieniems, 
tiek kitiems paveldėta? Todėl šiam neaiškumui 


praskleisti tenka peržiūrėti mūsų kaimynų žeg- 
nonių vertimus, o tada gal paaiškės ir kiti klau- 
simai. 

Gudai ir kt. rytų apeigų slavai šio įspraudo, 
atrodo, neturi; nei peržiūrėtuose N. Testamento 
vertimuose, nei katekizmuose, nei kituose baž- 
nytiniuose raštuose iki šiol man nepavyko su- 
rasti nė jokių pėdsakų. 


Latvių katalikų senieji raštai pažįsta su aiš- 
kiu įspraudu žegnonę. “Evangelia Lothovica...'', 
išspausdinta 1753 m. Vilniuje, pirmojo advento 
sekmadienio evangelijos pradžioje duoda žegno- 
nę: "Iksz worda Diwa Tawaj, und Dalaį, und 
Swata Goraį, Amen." (ž. E. Volteris, Lietuviška 
Chrestomatija I, 145 p., S. Peterburg 1901). 
Vertimas labai įdomus, kad nerodo jokių vokie- 
čių kalbos skirties pėdsakų, nuo kurių nėra lais- 
vi latviškieji evangelikų žegnonės vertimai. Bet 
pažyminys “Swata" atkeltas prieš pažymimąjį 
žodį “Gora", kas rodo, jog nėra pažodžiui vers- 
ta nei iš lenkų, nei lotynų k., bet sutinka su 90- 
kiečių žegnonės “heiligen" vieta, o kartu atitin- 
ka ir latvių k. sintaksę. Naujieji su įspraudu 
žegnonės vertimai, kurių gausiai užrašyta prie 
įvairių nukalbėjimų, turi išverstas vokiškas skir- 
Ls kta+ IkšžtAat varda Diva Lėva. (Z E-J) 


Treiland, Materialy po etnografii latyšskago 
plemeni, 182 p. Moskva 1881) arba “...ikš ta 
varda Diva:ta Teva... (t p., 194 p.) ir kt. Su 


ispraustiniu “Dievo"" žegnojasi ir dabar dar kai 
kurie latviai katalikai, net ir evangelikai. 


Lenkų katekizmuose ir kituose senuose raš- 
tuose, kurių, deja, šiuo metu nedaug tegalima 
surasti, žegnonės su įspraudu nepavyko užtikti, 
atčiau dar tas nereiškia, kad tokios pas juos nė- 
ra. Prie vieno gyvatės nukalbėjimo, užrašyto 
Radzymo apylinkėse, kiek į pietų vakarus nuo 
Lietuvos Brastos, prijungtoji žegnonė turi 
įspraustinį “Boga", būtent: “W imieniu Boga 
Ojca i Syna i Ducha šwietego!“ (H. Biegeleisen, 
Lecznictwo ludu polskiego, 109 p., Krakow 
1929). Ar šio užkalbėjimo žegnonė sena ir p2- 
veldėta iš pirmųjų jos lenkiškųjų vertimų, ar ji 
sulenkėjusių vokiečių šeimose atsiradusi, t. y. 
vėlesnė ne XIV-XV a., pasakyti nieko negalima. 
Tačiau nesant, tikriau — dar neužtikus, žegno- 
nės su įspraudu pas čekus, ši abejonė, jog pas 
lenkus ji gali būti naujai susidariusi ir todėl 
nebeveikusi lietuviškojo žegnonės vertimo, visai 
pagrįsta, ypač prisimenant žargoninę Lietuvos 
šlėktos žegnonę, taip pat su įspraudu. 


Vokiečių žegnonėje buvome pastebėję, esant 
įspraudą, kai kuriose M. Liuterio Mažojo kate- 
kizmo laidose. Tą patį įspraudą galime rasti ir 
kituose XVI a. raštuose, o taip pat prijungtą ir 
prie įvairių užkalbėjimų, pvz. “In dem namen 

got des Vatters got des suns und des helgen 


geist' (Schweizersches Archiv f. Volkskunde 
LV 320 p pls“ Lp II, :295 15 296 p.) ištž?pyta 
ant laukųjų namo sienų ir t.t. Ir reikia paste- 
bėti, kad su įspraudu žegnonė tebėra dar ir šian- 
dien gyva tarp vokiečių, neskiriant ar jie kata- 
likai, ar evangelikai, ką liudija įvairūs jų tiky- 
biniai raštai ir įvairūs tautosakos leidiniai; ji 
tebėra gyva ne tik pačioje Vokietijoje, Austri- 
joje, vokiškai kalbančioje Šveicarijoje, bet ir vo- 
kiečių salose Lenkijoje, Vengrijoje ir kit. Pa- 
geliau iš daugelio duomenų galima manyti, jog 
„seniausias žegnonės vertimas vokiškai kaip tik 
turėjo įspraudą, o tik vėliau jis buvo pradėtas 
išstumti. Atrodo, kad ir prancūziškai kalbanč'o- 

ADOMAS VARNAS 


PAVASARIS čIKAGOJE 


ji Šveicarijos dalis žegnonę su įspraudu bus ga- 
vusi taip pat iš vokiečių (ž. t. p. XXXXIII, 345 
D2) 


In nomine Dei Patris 


Vokiečių ir kt. tautų žegnonės su įsprausti- 
niu “Dievo? pridurimu rodo, kad turėjo būti 
vakarų krikščionybės vartojama žegnonė su to- 
kiu pat įspraudu. Ir tikrai, nors tokia žegnonės 
lytis yra labai reta, bet vis tik išlikusi vyskupą 
šventinant: “In nomine Dei Paitris, et Fiįlii, et 
Spiritus; sancti, faxientes imaginem sanctae 
crucis Salvatoris nostri Jesu Christi../? (Pontifi- 
cale Romanum summorum pontificum jussu edi- 


tum et a BENEDICTO XIV. Pont. Max. regni- 
tum et castigatum I, 110 p., Mechliniae 1862). 
Tokią pat žegnonę šiame leidinyje dar kartą už- 
tinkame vandenį šventinant: “Exorcizo te crea- 
tura aguae, in nomine Dei Pairis, et Fiįlii, et 
Spiritusį sancti..." (II, 44 p.; III, 294 p.), lai- 
minant: “Benedicat vos Deus Paįter, et Fiilius, 
et Spiritusį sanctus..." (I, 229 p.). Laiminimo 
žegnonėje įspraudas nėra retas, nes jį gana daug 
galima užtikti įvairiuose IX-XIV a. liturginiuose 
raštuose, pvz. 1050-1072 m. Exeter'io katedroje 
vartotas mišiolas tokį laiminimą turi šv. Mišio- 
se (The Leofric Missal, 63 p., ed. F. E. Warren, 
Oxford 1883) ir šiaip dar (258 p.), airių katali- 
kų bažnyčiose vartotame Bangoro antifonų rin- 
kinyje (Antiphonary of Bangor I, fol. 31; II, fol. 
32r ir kt., ed. F. E. Warren, London 1893). Ta- 
čiau daugiausia vis tik tokių žegnonių sutelkta 
į “Monumenta Germaniae historica, Legum V, 
Formulae" (pvz. iš IX a. Cod. Vindobonensi, 615 
p.; plg. 616, 649, 653, 654, 662, 670, 673 ir kt. 
psl.). Taip pat nepamirština ir dar viena žegno- 
nės lytis, kur be įspraustinio “Dievo" turi dar 
kitą įtarpą (“omnipotentis"'): “Benedictio; Dei 
Patris omnipotentis: et Filiiį et Spiritusį descen- 
dat..." (Liturgia Mozarabica, Migne PL 85, 108, 
290 p., plg. 1035 p.; plg. Migne PL 151, 890, 
9913 p.; plg. Missale Romanum Mediolani 1474, 
II, 311, 317, 320 p., ed. R. Lippe, London 1907) 
Breviarium Aberdonense I, 19 p., ap. J. Toovey, 
London 1854; Monumenta Germ. hist., Legum 
V, Formulae, 628, 649, 664 ir kt. psl.), ir kuri 
dar šiandien tebevartojama katalikų liturgijos. 
Todėl po šios trumpos apžvalgos išvada labai aiš- 
ki: lietuviškai verčiant žegnonę buvo paimtas 
toks jos tekstas, kuris turėjo pridėtinį “ Dievo", 
taip kad mums neteko jo visiškai įsprausti, tuo 
būdu prof. Vacl. Biržiškos dalis daromų išvadų 
visiškai atkrinta. Lygiai taip pat atkrinta ir prie- 
kaištai, kad ji iškreipta, todėl reikia ištaisyti. 
Tačiau ir po šios išvados dar tenka atskirai jieš- 
koti, kada ir iš kur lietuviškai žegnonę vertėmės. 
Bet šiam klausimui atsakyti, dar reikia atskirai 
ir lietuviškasis “Garbė Dievui Tėvui“ (doxologia 
minor) peržiūrėti. 


Garbė (Dievui) Tėvui 


Lietuviškasis “Garbė būk Dievui Tėvui" jau 
M. Mažvydo “Giesmėse" dvejaip vartojamas. 
Dažniausiai sutinkama šv. Trejybės pagerbimo 
lytis yra: “Garba buk Tewui ir Sunui ir Dwassei 
schwentai Kaip buwa isch pradzas taip nu 1r 
wissada ir ant amszu amsza Amen" (t. p. 173 
p.). Ir šis vertimas 1570 m. “Giesmėse" varto- 
jamas beveik visuotinai, kur jį sutinkame ten 
dar 16 kartų. Su įspraustiniu “Dievo yra jau 


visai kitas vertimas: “Garba buk Diewui tiewui 
lr sunui ir Dwassei schwentai kaip buwa isch 
pradzas taip nu ir wissada ir ant amszu am- 
szaus Amen" (t. p., 211 p.), kurio 1570 m. “Gies- 
mėse" vos tik du kartu nuotrupas tepastebime 
(t. p., 523 ir 527 p.). M. Daukšos verstam ir 1585 
m. pasirodžiusiam “Trumpas Budas Pasisakimo...?? 
randame dar vieną šv. Trejybės pagarbinimo 
vertimą: “Garba tesi Diewuy Tewuy, Sunuy io, 
ir Dwasey szwintey vnt amžiu amžinu. Amen." 
(E. Sittig t. p. 160 p.). Ir kaip tik šis, su įspraus- 
tiniu “Dievo" žodžiu, šv. Trejybės pagarbinimo 
vertimas, šiek tiek pataisant antrąją jo dalį, pas 
lietuvius katalikus išliko iki XX a. pradžios. At- 
rodo, kad pirmą kartą ištaisytas į “Garbė Tėvui 
ir Sūnui, ir Dvasiai šventai..." pasirodė “Žvaigž- 
dytės" maldaknygėje (Vilnius 41914, su bažn. 
aprobata iš 1910 m.) prie Mišparų psalmių (194 
p.), kai prie “7 Dovydo psalmių“ išliko dar se- 
nasis vertimas (74 p.). Po I-jo Pasaulinio karo 
spausdintos maldaknygės vartojo tiek vieną, tiek 
kitą vertimą, tačiau “Garbė Tėvui...'' persveriant, 
ypač kan. A. Sabaliausko maldaknygėms įsiga- 
lint. 

Su įspraustiniu “Dievo" šv. Trejybės pagar- 
binimą pažįsta ir latviai: “Gods lai ir Dievam 
Tėvam, Dėlam nu Svėtajam Garam..!' (Dzies- 
mu gramata latviešiem svešuma, 168 ir 170 ps., 
Stockholm 1947). Kiek žinau, jį turi ir latviai 
katalikai. Tuo būdu, reikėtų jieškoti tokios šv. 
Trejybės pagarbinimo lyties ir pas vokiečius, 
nors jos iki šių dienų dar man nepavyko surasti. 
Tai pat su įspraudu šį pagarbinimą bus paži- 
noję ir lenkai, nes jų 153 m. “Psalterz" vieną 
kartą pavertoja “Chwala bogu oycu y synu 
etc.'? (ž. St. Vertel-Wierczynski, Wybor tekstow 
staropolskich, 247 p., Warszawa 21950, m. p.). 
Todėl išvadoje tenka pasakyti, jog ir šv. Trejy- 
bės pagarbinimo su įspraustiniu “Dievo" žodžiu 
reikia taip pat jieškoti viduramžių lotyniškuo- 
siuos liturginiuos tekstuos, nors tokių iki šiol 
dar nepavyko sutikti. Tačiau “Breviarium Aber- 
donense" pažįsta kiek skirtingą šv. Trejybės pa- 
garbinimą; “Laus honor virtus gloria deo patri 
et filio, sancto simul paraclito in sempiterna se- 
cula Amen.'' (t. p. I, [23] p.), kuris kaip tik gali 
būti vienas iš liudininkų, jog tokis su įsprausti- 
niu “Dievo" pagarbinimas tikrai galėjo būti var- 
tojamas vakarų krikščionių liturgijoje. 


Vertėjas 


Prof. Vacl. Biržiška, pasiremdamas M. Koz- 
lowskio pamokslu, tokiu vertėju laiko Jogailą 
(t. p. I, 66 p.). Apie Jogailą kaip poterių vertė- 
ją kalba ir J. Dlugošius (J. Dlugosz, Opera om- 
nia XII, 466-7 p., Crocoviae 1876). Tačiau, pri- 
simenant anų laikų visokius valdovų garbini- 

mus ir jiems įvairių nuopelnų priskyrimus, kyla 
įtarimas, kad pats Jogaila būtų vertęs. Pagal 
ano meto papročius, net ir raštininko išverstą 
tekstą išklausęs, valdovas galėjo būti padarytas 
vertėju. Antra, prie Gedimino jau buvo pran- 
ciškonų vienuolynai Vilniuje ir Naugarduke. To- 
dėl visai neįtikėtina, jog ilgus metus gyvenda- 
mi pranciškonai nebūtų skelbę Evangelijos lie- 
tuvių kalba ir nepasirūpinę išversti nors žegno- 
nės lietuviškai. Pagaliau ir pranciškonai kanki- 
niai Martynas ir Ulrikas, uoliai skelbę Evange- 
liją Vilniuje ir tuo supykdę vietos gyventojus a. 
1338 m., negalėjo jos skelbti nei vokiškai, nei 
lotyniškai, bet turėjo byloti lietuviškai, kitaip 
pats susikirtimas su vietos gyventojais būtų var- 
giai suprantamas (plg. V. Gidžiūnas, Legenda- 
riškieji pranciškonų kankiniai Vilniuje, Aidai 
1954, 3-4 nr.). Lygiai taip pat manytina, kad ir 
Mindaugo krikšto metu, buvo pasirūpinta lietu- 
viškais poterių vertimais. Rygos vyskupas anuo 
metu turėjo misininkų, kurie mokėjo latviškai, 
ir buvo parūpinę jiems pagrindines maldas gim- 
tąja kalba, o mokant latvių k. ir turint jau mal- 
dų vertimus, nesunku buvo įeiti ir į lietuvius, 
nes anuo metu tarp lietuvių ir latvių kalbų dau- 
giau tebebuvo dar tarminis, o ne kalbinis skir- 
tumas. Ir todėl reikia manyti, kad Jogaila ne- 
buvo tikrasis jų vertėjas, bet tik valdovas, ku- 
ris pritarė senesniam vertimui, ką jo amžinin- 
kai ir kiti kronistai priskyrė kita prasme, ypač 
kai krikšto metu tiek Jogaila, tiek Vytautas pa- 
tys dalyvavo masinėse krikšto scenose, kalbėda- 
mi ir dalindami dovanas, nes to reikalavo šio 
krikšto politinė paskirtis. 


Vertimo šaltinis 


Keldamas abejonę, kad Jogaila greičiau bus 
tik pripažinęs senesnį poterių, tuo pačiu ir žeg- 
nonės, vertimą, netiesiogiai kėliau ir paties šal- 
tinio, iš kurio mes vertėmės, klausimą. Leng- 
viausia būtų atsakyti, kad viską išsivertėme iš 
lenkų, nes tam pritaria su Jogailos vardu surišti 
šaltiniai, o taip pat ir su įspraudu žegnonės bei 
šv. Trejybės pagarbinimo buvimas pas lenkus. 
Tam nesipriešina ir žegnonės vertimo sintaksė, 
nes visur joje sutinkame “šventosės" nukelta po 
pažymimojo žodžio (Dvasios). Tačiau tokiam 
vertimui visiškai nesipriešina ir lotyniškasis 
tekstas, kur pažyminys visados po pažymimojo 
žodžio, šiuo kartu — “Spiritus sancti". Todėl ir 
visai su pagrindu klaustina, ar kartais mes žeg- 
nonės nevertėme tiesiogiai iš lotynų kalbos, nes 
jos kai kurios senybės ((Vardan), kaip ir “Tėve 
mūsų" senybės prašoka Mažvydo kalbą (plg. 

Stang, t. p. 176-179 p.). Ir būdinga, kad sutikęs 
žegnonės tekstą šiaip, t. y. jau atskirai ir be 
žegnojimo, senuosiuos raštuos kiekvienas nau- 
jai verčiasi, pvz. “Kaip ghissai tada ras iog tik- 
rai ing Warda Diewa Tewa ir Sunaus ir Dwas- 
ses schwentoses apkrikstitas butu essas..." (Mos- 
vid t p 120 p plg 118 Da plg 101-B EE 
tuos vertimuos kaip tik pas M. Mažvydą atsi- 
randa naujas “ir? prieš “Sunaus", ko senesnė- 
je žegnonėje su “Wardan(a)" jo kaip tik nėra 
(plg. 111, 120 psl.). Lygiai taip pat elgiasi ir 
M. Daukša Postilėje. Ten naujai versdamas Mato 
28, 19 nebevartoja “wardan(a), bet tik “ing 
wardą'“ (226, 226, 256, 259 psl.), nors kartais 
dar sugrįžta ir prie “vardan" (258, 259 psl.). 
Taip pat Daukša čia visuotinai įspraudžia prieš 
“Sūnaus" ir jungtuką “ir". Tiesa, tai vis smulk- 
menos, tačiau jos būdingos, nes šioje vietoje 
jungtuką visuotinai vartoja lenkai, o taip pat ir 
lotynų tekstai, bet dvejopai vokiečiai ir latviai. 
Todėl ar šio jungtuko išleidimas pas mus kar- 
tais nėra tas mažytis liudininkas, jog pirmoji 
žegnonė mūsų versta iš latvių - vokiečių k., o tik 
paskui išlyginta pagal lotynų ar lenkų, nuke- 
liant “šventosės'"" po “Dvasios". Ir jei vėliau pa- 
aiškėtų, kad pas lenkus su įspraustiniu “Dievo? 
tiek žegnoneė, tiek šv. Trejybės pagarbinimas 
yra retas ir atsitiktinis, tada būtų neabejotinai 
aišku, jog šių dviejų vertimų daug anksčiau su- 
laukėme, nei Lietuva buvo oficialiai pakrikšty- 
ta. t-y+ pries 1387 1; 


Išvados 


Šios visos apžvalgos išvadas galima sutrauk- 
ti šiais žodžiais: a) lietuviškosios žegnonės 
įspraustinis “Dievo", kuris sutinkamas taip pat 
ir šv. Trejybės pagarbinime, nėra mūsų pramo- 
nė, bet paimtas iš senų liturginių tekstų ir jį tu- 
ri latviai, vokiečiai ir kt.; 


b) jos vertėjas nebūtinai turi būti Jogaila, 
nors apie jį kalba istoriniai šaltiniai. Jis grei- 
čiau bus tik senajam vertimui pritaręs, o kro- 
nistai pagal anų dienų madą vertimą priskyrė 
valdovui ir, 


c) lietuvių žegnonės ir šv. Trejybės pagsr- 
binimo sintaksė rodo, kad gslėjo būti lygiai iš- 
versta iš lotynų ar lenkų k., bet jungtuko “ir? 
išleidimas prieš “Sūnaus" byloja, jog galėjo bū- 
tui senesnis vertimas atliktas iš latvių arba tie- 
siogiai iš vokiečių k., kurį vėliau įdėjo, nusižiū- 
rėję į lotynų (ar lenkų) tekstus, tuo pačiu su- 
keisdami ir “šventosės" su “Dvasios" žodžių vie- 
tas. 


IHSSEST AI 


Ll US ANT V A RUASS 


PAVASARIS 


Tarytum rubinais, rėdos rožių krūmai, 
Ir toly skeldėja srovių suaižyti ledai — 
Ak, išsidraikė debesėliai — erdvių dūmai, 
Ar tai ne sapnas, kad į saulę tu skridai?... 


Bet grįžteli atgal — tik dykuma, tik pelkė 

Ir kryžiai, kryžiai — brolių kankinių kapai — 
Ir nesavy tu nori šaukt: Griaustini, skelki! — 
Tegu žmogaus prisikėlimą rykauja varpai!... 


VASARA 


Lyg mergina, keliavo vasara pro langus, 
Laukuos, kaip auksas, grikiai ir kviečiai — 
Tai tavo žemė ir beribiai dangus — 

Prie pabaigtuvių skobnio renkasi svečiai... 


Bet žvilgteri atgal — lemtis tave išvijo gatvėn, 
O tavo žemėj — svetima, raji banda... 


Ir tu, kaip mariosna, pasineri skaudžion vienatvėn, 


Širdies tikrai dar taip negėlė niekada... 


IR VEL PAVASARIS 


RUDUO 


Lyg pykstantis dievaitis, rūsčiu balsu ruduo 
(raudojo, 

O sodo topoliai, kaip tremtiniai, apskarę ir 
(nuogi — 

Esi bu atskala poeto ir artojo — 

Ir vis dar laimės ilgesio ugnim degi... 


Bet grįžtelki atgal — ar pats nesi, kaip medis 
Ne savo dirvoje, be lapų, be žiedų? — 

Klajoji patvoriu, lyg būtum aklas ir bežadis, 

O kur sustot? Kur dėt vargi našta skriaudų? ... 


ŽIEMA 


Daug sykių jau žiema veidan tau drėbė sniegą, 
Daug sykių jau namo tu kelio neradai — 
Rūta ir tulpė po pusnim taip saldžiai miega, 

O tu kančia ir sielvartu ledus tirpdai... 


Bet žvilgteri atgal—tokia bekraštė sniego drobė, 
Ar neužmigt po ja, kaip miega tulpės ir rūta? — 
Grobikai tėviškę ir motiną pagrobė — 

Ar gali dar sušilt širdis—našlaitė sutrempta?.. 


Tokia liūdna, tokia niauri naktis be galo! 

Ar niekad jau nekrykštaus erdvėj vyturiai? — 
Ak, saulė skrenda! Ir tavo siela pūgoj nesušalo — 
Ir Kalvio didžiojo kalvėj dar dega žiburiai! 


Neverk, žmogau! — Jisai grandis sudaužo, 
Jis greitai jau drugelių sparnelius praskleis! — 
Širdžių ledai sudegs ant saulės laužo — 
Pavasaris ateis! Pavasaris ir vėl ateis! ... 

VĖŽYS MODERNINIO MOKSLO ŠVIESOJE 


Lamennais yra pasakęs: “Kas gi yra istorija? 
Tai ilga žmonijos kentėjimų byla“. 


Be jokios abejonės, vėžys yra įnešęs didelį 
indėlį į žmonijos kančios istoriją. Šiandien daug 
kalbama apie vėžį. Apie jį kalba arti milijonas 
žmonių, kurie dabar serga vėžio liga Ameriko- 
je. Kalba tie 200,000 žmonių, kurie kas metai 
čia miršta nuo vėžio. Kas 2-3 minutės Ameriko- 
je nuo vėžio miršta vienas žmogus. Po širdies 
ligų vėžys daugiausia susargina ir daugiausia 
numarina žmonių. Apie vėžį kalba ir tie, ku- 
riems reikia mažiausia 400 milijonų dolerių su- 
mokėti tų vargšų ligonių gydymui ir slaugymui. 
Kalba giminės, artimieji ir draugai, kurie mato 
to nelemtojo slibino nasruose vieną ar kitą sa- 
vo mylimųjų. Kalba plačioji visuomenė, kuri su 
išgąsčiu ir su baime klausia, kas daryti, kaip 
saugotis, kaip išvengti? Kalba ir tas, kuris šian- 
dien jaučiasi visiškai sveikas, bet gal rytoj iš 
šviesios padangės trenks tas šiurpulingas ir iš- 
gąstingas žaibas... carcinoma, vėžys. Ši liga vis 
dar plečiasi. Per paskutinius 35 metus ligonių 
skaičius padidėjo 30094, nors gyventojų skaičius 
padaugėjo tik 30Cc. 


Su vėžiu viskas atrodo taip paslaptinga. 
Jau pats to ligos vardas paslaptingas. Kodėl Hi- 
pokratas jau prieš beveik 2500 metų pavadino 
tą ligą vėžiu ar krabu? Tos ligos pasirodymas 
paslaptingas: netikėtai, staiga įšliaužia, žmogaus 
kūno svoris pradeda greitai kristi, oda įgauna 
graudulinės žvakės spalvą, kartais pasirodo 
kraujavimas, opa, votis, kurios nė jokiu tepalu 
negalima užgydyti ir kuri visai aplinkumai duo- 
da nemalonų ir labai būdingą kvapą. Ligonis 
atrodo, kaip koks lavonas gyvųjų tarpe. 


Vėžys yra pagaliau ne tik žmogaus kūno, 
sveikatos ir gyvybės problema, bet taip pat jo 
širdies ir sielos problema, kuri skiriasi kiekvie- 
name žmoguje. Vienas labai staigiai ir giliai 
reaguoja, kamuojasi ir nesusitaiko su savo liga, 
su baisiu likimu, net savižudybės mintys jam 
eina į galvą, kitas net iš tiesų griebiasi ginklo 
arba gydytojo švirkšto. Kiti gi lengviau susitai- 
ko, imdami ir šitą ligą, lygiai ir visas kitas li- 
gas ir nelaimes, kaip einančias iš Dievo rankos, 
apsišarvuodami kantrybe ir malda. Atrodo, ksd 

kai kurie vėžio tyrinėtojai, kurie daugiausia dir- 
ba laboratorijoje su pelytėmis, su jūrų kiauly- 
tėmis ir kralikais, tarytum truputį pamiršta, kad 
žmogus nėra nei pelytė, nei jūros kiaulytė, nei 
kralikas. Vėžys žmoguje turi naujų problemų. 
Bet iš kitos pusės, visgi esama daug vėžio li- 
gonių, kurie jau žinodami, kad nebeišgis, leidžia 
ant savęs išmėginti visokius vaistus, naujus gy- 
dymo metodus, manydami, kad, jeigu jau ne 
jiems patiems, tai gal bent kitiems tie padary- 
ti patyrimai išeis naudon. Bet vistiek sergančio 
vėžiu ligonio širdies problemos yra tokios ypa- 
tingos, graudenančios, kad jos yra vertos visų 
žmonių ypatingos pagarbos ir meilės. 


Šiame straipsnyje mes kalbėsime tik apie 
tai, ką mModernusis eksperimentinis mokslas gali 
pasakyti apie vėžį, tas moderninis mokslas, ku- 
ris naudoja didelius valstybės ir visuomenės ka- 
pitalus, tas mokslas, kuris gabiausius Žmones or- 
ganizuoja į didelę garbingą, pasiaukojusią ka- 
riuomenę, tas mokslas, kuris į pagalbą kviečiasi 
visas gamtos mokslų šakas. Šituo straipsniu krei- 
piamasi ne į specialistus, bet į plačiąją inteli- 
gentiškąją publiką, kuriai minčių pasaulis yra 
brangus, kuri mėgsta giliau galvoti ir savo min- 
tis vykdyti gyvenime. Gimnazijoje išeiti biolo- 
giniai mokslai ir fizika turėtų įgalint sekti pa- 
teikiamas mintis. 


Vėžio istorija 


Pagal dabartinę studijų padėtį atrodo, kad 
nebūta šitoje ašarų pakalnėje nei tautos, nei ša- 
lies, nei laikų be ligų. Tos ligos, kurias mes 
šiandien matome, nuo kurių kenčiame, kankina 
žmoniją jau tūkstančius metų. Tiesa, yra dar 
kiek neaiškumų dėl raupsų, sifilio ir miego li- 
gos senumo, bet ir čia vis daugiau ir daugiau 
manoma, kad ir tos ligos, jei ne vienoje vie- 
toje, tai kitoje lydėjo žmoniją nuo pat jos atsi- 
radimo. 

Dažnai tenka girdėti, kad vėžio liga esanti 
mūsų. civilizacijos išdava. Tos tautos, kurios yra 
>ugščiausiai pakilusios, turi daugiausia ir vėžio 
ligonių, pvz. Š. Amerika turi vėžio ligonių di- 
džiausią nuošimtį. Kiti kaltina civilizuotų kraš- 
tų Maisto prašmatnumą, jo gausumą; paskui kal- 


tina alkoholinius gėrimus, per didelį rūkymą, 
skubų gyvenimo ritmą ir t.t. 


Tiesa, mūsų laikais dažniau tenka girdėti 
apie vėžį, bet gal todėl, kad dabar daugiau žmo- 
nių pasaulyje gyvena, žmonės pasiekia ilgesnį 
amžių (dar prieš 20 metų ir pačioje Amerikoje 
amžiaus vidurkis buvo 45 metai, o dabar 65 me- 
tai), mažiau bemiršta nuo kitų ligų, ypačiai vai- 
kų ligų, geresnis medicinos patarnavimas grei- 
čiau vėžį suranda. 


Jeigu pasiteirausime istorijos, tai pastebėsi- 
me, kad vėžys jau tūkstančiais metų žmoniją 
lankė ir savo aukas rinko. Senosios Indijos raš- 
tai “Ramayana", parašyti 2000 metų pr. Kr., jau 
mini šitą ligą. Egipto papyrai, kaip antai Smitho 
papyras, atrastas 1862 m. Tebuose, parašytas 
1600 m. pr. Kr., paskui Eberso papyras, parašy- 
tas 1550 m. pr. Kr., atrastas 1872 m., irgi žino 
šitą ligą. Senieji vadina vėžį labai charakterin- 
gai — “smirdančioji arba dvokiančioji mirtis“. 
Herodotas (484-425 pr. Kr.), vadinamas istori- 
jos tėvu, anksčiau negu Hipokratas, vadinamas 
medicinos tėvu, rašo savo istorijoje (III, 133), 
kad Persijos karaliaus Darijaus žmona Atosa 
turėjo krūties naviką (phyma), kurio ji padžio- 
je iš kuklumo ar gėdos niekam nerodžiusi, bet 
paskui, pablogėjus, jau nuėjus pas gydytoją. 
Žymusis ir garsusis Hipokratas (460-375 pr. Kr.), 
vėžio ligą gerai žinojo ir jau vartojo terminus, 
kurie tebėra ir šiandien klasiški: karkinos (Apho- 
rismoi VI, 38) ir karkinoma (Peri Trophes 
XVII). Toje pačioje vietoje sako, kad “kryptoi 
karkinoi" t. y. vidurių vėžys yra nebeišgydomas 
ir geriau jau nieko nebedaryti. Ir ne todėl, kad 
jam nebuvo žinomos operacijos. Jis yra ištaręs 
tuos garsius žodžius: “Kur vaistai nepadeda, gy- 
dyk su peiliu, o kur peilis nebegelbsti, gydyk su 
ugnimi, o kur ugnis jau nebeįstengia, tai laikyk 
tą ligonį nebeišgydomu"' (Aphorismoi VII, 87). 


Po Hipokrato kitas žymus graikas, vardu 
Galenos (129-200), aprašė vėžį. Medikams jis 
yra daugiau žinomas kaip anatomas. Galenos tu- 
rėjo įprotį daryti disekcijas visų gyvių, kurie tik 
jam patekdavo į rankas: gyvatės, žuvys, paukš- 
čiai, arkliai, asilai ir net drambliai. 29 metų am- 
žiaus Galenos atvyko į Romą ir pasivadino Ga- 
lenus. Romoje jis buvo paskirtas, be kitko, gla- 
diatorių gydytoju. Galenus, bebūdamas Romoje, 
parašė veikalą apie Navikus (Oncos). Jis dali- 
na audinių patinimus, pabrinkimus arba auglius 
į tris grupes: 1. Secundum naturam, pvz. krūčių 
išaugimas organizmui bebręstant, arba jų padi- 
dėjimas nėštumo periode. 2. Supra naturam, 
pvz. odos sustorėjimas ant rankų nuo darbo, ar- 
ba ant kojų nuo batų. 3. Praeter naturam, pvz. 
visos neoplazmos, cistos, edemos. Galenus jau 


žinojo, kad vėžio navikai skiriasi nuo kitų pa- 
prastų navikų tuo, kad graužia, ėda kūną, ir va- 
dina juos piktybiniais. Kaip Hipokratas manė, 
kad ligos kyla nuo juodosios tulžies, taip ir Ga- 
lenus manė, kad vėžys yra to paties kilimo. 


Kitas labai svarbus autorius yra Celsus (25 
m. pr. Kr. — 50 po Kr.). Jis pats nebuvo gydyto- 
jas, bet buvo taip susidomėjęs medicina, kad pa- 
rašė veikalą “De Medicina“, kuris puikiausiu ir 
aiškiausiu būdu išdėsto visą anų laikų medici- 
nos lobyną. Kadangi Celsus rašė lotyniškai, to- 
dėl jame randame graikų terminologiją išverstą 
į lotynų kalbą, kuri ir šiandien yra vartojama. 
Celsus vartoja terminus cancer ir carcinoma 
(knyga V, 28). Vėžys yra vadinamas mėsos au- 
gimu, be uždegimo, o jeigu yra uždegimas, tai 
jau yra atskira liga, kuri gali prisiplakti prie 
vėžio. Iš Celsaus yra paimtos keturios uždegimo 
žymės: patinimas (tumor), skausmas (dolor), 
karštis (calor) ir raudonumas (rubor). 


Kyla klausimas, kodėl tas naujas mėsos au- 
gimas, ta neoplazma yra vadinamas vėžiu, grai- 
kų karkinos ir lotynų cancer. Tai yra ligos var- 
das, kurį tiek tautų į savo kalbą išsivertė. Ar 
Hipokratas pats tą terminą išrado, ar jis jį iš 
žmonių paėmė, to mes nežinome. Manoma, kad 
vėžiui vardas paimtas iš krūties naviko. Krūtis 
su naviku turi labai iššryškintas venas, kurios 
tarytum kaip vėžio kojos iš naviko—vėžio kū- 
no — bėga krūties paviršium. 


Jau nuo žilos senovės žmonės vėžio ligą ne 
tik žinojo, bet mėgino ir gydyti. Kam įdomu ži- 
noti, kaip ancis laikais, išskyrus peilį ir ugnį, 
gydydavo vėžį, gali pasiskaityti “Historia Natu- 
ralis", kurią parašė Gaius Plinius Secundus (23- 
79 po Kr.), knyga XXII, 15. Įdomus dalykas, 
kad romėnai, kurie buvo geri administratoriai, 
įstatymo davėjai, kareiviai, nedavė gerų gydy- 
tojų. 

Krikščionybės nuopelnas yra, kad ji, pasie- 
musi graikų filosofiją, ypatingai Aristotelio ir 
Platono filosofiją, drauge perkėlė į vakarus ir 
graikų mediciną su Hipokratu. Visų pirma, la- 
bai daug pasitarnavo arabai ir žydai, kurie, be- 
sikraustydami į Vakarus, pasiėmė iš Rytų grai- 
kų filosofiją ir mediciną. Kas yra studijavęs fi- 
losofiją, tikrai girdėjo apie Aviceną (980-1036). 
Tiesa, jis gyveno Rytuose, bet per savo mokinius 
turėjo didelės įtakos Vakaruose. Averroes (1126- 
1198) buvo žymus filosofas ir medikas, gyvenęs 
Ispanijoje. Arabai medikai pasižymėjo nepapras- 
tai dideliu vaistų skaičiumi. Kiekvienas augalas, 
kiekvienas mineralas ir kiekvieno gyvio kūno 
dalis turėjo išgydyti kokią nors ligą. 

Žydų tarpe buvo daug gydytojų ir labai žy- 

mių. Jie patekdavo į karalių ir popiežių rūmus. 
Maimonidas buvo vienas iš tų garsiųjų. 
Viduramžiais gimė, dažniausiai vienuolynų 
sumanymu, dideli ir labai žymūs medicinos cent- 
rai. Benediktinų įtakoje įsikūrė 1150 m. Salerno 
medicinos Mokykla, kuri tapo universitetu (Ci- 
vitas Hippocratica). Tas universitetas, tarp kitų 
pagarsėjusių veikalų, išleido “Regimen Sanita- 
tis Salernitanum", kuris turėjo 300 leidimų. Tai 
vienintelis atsitikimas visos medicinos istorijoje. 
Veikalas yra skiriamas plačiai visuomenei ir 
yra eiliuotas, kad geriau įstrigtų į atmintį. Jis 
turėjo didelės kultūrinės reikšmės, nes persunkė 
vienuoliškus įpročius, net ir regulą. 


Tame pačiame amžiuje atsidarė kita medi- 
cinos mokykla Montpellier. Nuo XI amžiaus pra- 
dėjo veikti Bolonijos medicinos mokykla. Popie- 
žius Inocentas III (1161-1216) visus ragino sta- 
tyti ligonines. Pats Romoje pastatydino nepa- 
prastai gražią ligoninę. Viso pasaulio vyskupai, 
atvažiavę ad limina (kiekvienas vyskupas, kuris 

valdo dioceziją, turi važiuoti į Romą kas peskti 
metai), buvo popiežiaus prašomi nueiti pažiūrėti 
tos ligoninės. Kiekvienas vyskupas žinojo, ką tai 
reiškė: sapienti sat. 

Laikui bėgant, vis pasirodo naujų Minčių, 
kurios liečia ir vėžį. Petroncillus XI a. gale jau 
kalba apie užpakalinės žarnos vėžį ir žino digi- 
telinį tyrinėjimą. Rogerijus 1170 m. k:1ba apie 
vėžį, kurį dar galima operuoti ekstirpacijos arba 
abliacijos būdu. Tai visa skamba labai moder- 
niškai. Iš viduramžių daugiau ko vėžio atžvilgiu 
nebegalima ir laukti: jie neturėjo nei mikrosko- 
po, nieko nežinojo apie aseptines operacijas, ku- 
rios vėžio gydymui yra esminės, nei apie aneste- 
ziją. 

Daug vėliau, jau naujaisiais amžiais, 1773 m. 
Lijono Akademija paskyrė premiją tam, kuris 
geriausią veikalą parašys tema: “Kas yra vėžys?" 
Ją gavo Peyrille (1735-1804), gerai aprašęs anks- 
tyvuosius ir vėlyvuosius ligos simptomus. 1777 
m. Persivalis Pott (1714-1788) pirmas aprašė 

kaminšluosčių vėžį (Chimney sweeper's cancer). 
Tai yra vėžys, kurį dažnai gauna kaminšluosčiai. 
Seni kaminšluosčiai naudodavo jaunus 10-12 me- 
tų berniukus, kurie turėdavo landyti po kami- 
nus, jodinėti suodžiais apneštais stogais ir sijo- 
mis. Sulaukus 20-25 metų, jiems išsivystydavo 
ant lyties organų vėžys (carcinoma scroti). Tai 
yra pirmas aprašymas, kad vėžys gali būti bū- 
dingas kokiai nors pramonei, ar profesijai ar 
socialinei klasei. Rodos, mintis buvo netoli pa- 
sekta ryšį tarp vėžio ir suodžių, bet to nebuvo 
padaryta. 
Paskui buvo pastebėta, kad Škotijos žvejai 
dažnai gaudavo lūpų vėžį, nes jie dažnai, bstai- 
sydami savo tinklus, laiko tarp lūpų adatą su 
dervuotu siūlu. Kilo klausimas, gal derva yra 
kalta. Apie pusantro šimto metų turėjo praeiti, 
kol kam atėjo į galvą patikrinti šitą spėliojimą. 
Tiesa, kai kurie darė nedrąsius mėginimus tepti 
gyvulius derva, bet neturėjo pasisekimo. 1915 


VĖTRAI APTILSTANT (1954 m.) 


m. du japonai, K. Yamagiwa ir K. Ichikawa, su- 
galvojo tepti kralikų ausis derva. Jie tepdavo 
du ar tris kartus per savaitę. Po trijų mėnesių 
jie susilaukė neoplazmų. Kodėl kitiems nepasi- 
sekė panašių rezultatų gauti? Atsakymas: japo- 
nai turėjo, pirma, kantrybės,o antra — ir lai- 
mės. Jie turėjo kantrybės, nes pakankamai ilgai 
tepė tuos kralikus, o laimės, kad pataikė ant 
kraliko. Jeigu būtų pradėję su jūros kiaulytėmis, 
ypačiai dar su žiurkėmis, tai, turbūt, ir japoniš- 
ka kantrybė, kuri yra pasakiškai didelė, būtų 
išsekusi, nes šitiems gyvuliams vėžys teišsivys- 
to daug vėliau, po 2-3 metų. Jeigu jie būtų p:- 
taikę ant pelyčių, tai būtų buvę dar laimingesxi, 
nes pelytės yra vėžiui labai jautrios.!) 


Šitas eksperimentas yra nepaprastai svar- 
bus ir reikšmingas, nes sužinota, kad cheminė 


1) Mitt. a. d. med. Fakult. d. k. Univ. zu Tokyo, 1917, 
17:19— 67. 

substancija gali sukelti vėžį. Derva yra chemiš- 
kai labai mišri medžiaga. Dabar reikėjo kitą 
žingsnį žengti — surasti ir išskirti grynoje che- 
minėje formoje vėžį sukeliantį arba, kaip dabar 
sakoma, tą karcinogeninį junginį. Tai sugebėjo 
padaryti du amerikiečiai: Kennaway ir Cook 
1932 m. 

Pirmas karcinogeninis junginys buvo benz- 
pyrenas. Atsirado ir daugiau karcinogeninių 
substancijų dervoje. Kita labai aktyvi karcino- 
geninė substancija yra methylcholanthrenas. 
Karcinogeninės substancijos chemiškai priklau- 
so prie angliavandenilių (angliškai — hydrocar- 
bons). Prie jų priklauso pvz. metanas su for- 
mule CH,, paskui benzolas, kuris turi žiedo Tor- 
mą, todėl vadinasi ciklinis. Angliavendenilių 
nereikia sumaišyti su angliavandeniais, angliš- 
kai carbohydrates. Prie jų priklauso cukrus, 
krakmolas ir kt. Karcinogeninės substancijos pri- 
klauso prie policiklinių junginių, t. y. savo for- 
mulėje turi kelis žiedus. Panašią cheminę sudėtį 
turi kai kurios substancijos, kurios normaliai pa- 
sitaiko žmogaus ir gyvulių organizme, pvz. cho- 
lesterolas, kuris pasitaiko kiekvienoje gyvoje 
celėje. Lyties liaukos turi irgi panašią su karci- 
nogeniniais junginiais formulę. Iš lyties liaukų 
tik estrogenai, t. y. tos liaukos, kurios sukelia 
moters lyties individuose lytinį patraukimą, gali 
būti eksperimento sąlygose karcinogeniški. Nėš- 
tumo hormonas, vadinamas progesteronas, ky- 
ląs iš “corpus luteum“, ir vyriškos lyties hormo- 
nas (Testosteronas) nėra karcinogeniški. Karci- 
nogeniškos substancijos dar turi panašumo su 
tulžies rūgštimis ir su kortikosteronais, kurie ga- 
minasi antinkstinėje liaukoje (adrenal gland). 
Teoretiškai kalbant, yra galimumas pasidaryti 
karcinogenams gyvame organizme iš minėtų 
substancijų, ypačiai jeigu kepenys negerai vei- 
kia, bet ar organizme praktiškai toks procesas 
vyksta, mes neturime tikrų įrodymų, nors labai 
daug eksperimentų daroma. Karcinogenai turi 
tą ypatybę, kad veikia labai mažuose kiekiuose, 
pakanka 0.004mg. Tokių karcinogeninių substan- 
cijų yra surasta virš tūkstančio. Jeigu karcino- 
geną tepi ant odos, gauni tepimo vietoje odos 
karcinomą. Jeigu karcinogeną leidi po oda, gau- 
ni toje pačioje vietoje sarkomą, jeigu leidi į ve- 
ną, tai karcinomą gali gauti bet kokiame orga- 
ne: inkstuose, kepenyse, plaučiuose, blužnyje ir 
t 

Visi lengvai mato, kokią nepaprastą svarbą 
turi karcinogenai vėžio tyrinėjime. Laboratori- 
joje vėžį gali užsiauginti, kada nori. Dar geriau, 
naviką galima iš vieno gyvulio persodinti į kitą. 
Tas procesas vadinasi transplantacija. Yra kele- 
tas transplantacijos rūšių: 1. autotransplantaci- 
ja, kada audinys tame pačiame organizme iš vie- 

nos vietos perkeliamas į kitą; 2. homologinė 
transplantacija, kada audinys yra persodinamas 
iš vieno individo į kitą, priklausant abiem tai pa- 
čiai rūšiai, pvz. iš pelės į pelę; 3. heterologinė 
transplantacija, kada audinys pernešamas iš vie- 
no individo į kitą, priklausant abiems skirtin- 
goms rūšims, pvz. iš pelytės į jūros kiaulytę. 
Normaliose sąlygose žmogaus audinys gyvuliuo- 
se neauga, bet žmogaus navikas, įdiegtas į jūros 
kiaulytę, auga. Jeigu perneštas žmogaus navikas 
į jūros kiaulytę auga, tai žinai, kad turi reikalą 
su piktybiniu naviku. Dar daugiau sužinai. Jei- 
gu per mikroskopą sunku buvo sužinoti, kokios 
kilmės navikas buvo, navikas, beaugdamas jūros 
kiaulytėje, parodo savo kilmę. 


Dar kitas metodas vėžio tyrinėjimui yra au- 
dinių kultūra. Naviką galima auginti po stiklu 
tam tikrame skiedinyje. Naviką galima auginti 
ir vištos kiaušinyje, kuriame prasidėjo vystytis 
viščiukas. 

Kitas metodas vėžio studijose yra visiškai 
kitokios rūšies. Šitam metodui nereikia nei me- 
diciniško, nei biologiško paruošimo, tik matema- 
tikos. Mes turime mintyje statistikos metodą. 
Statistika yra vedama visomis kryptimis: vėžio 
pasiskirstymas pagal profesijas, amžių, lytį, r2- 
sę, geografines sritis, maisto rūšį. Paskutiniais 
laikais dar toliau pažengta. Norima sužinoti, ar 
vėžys turi kokį ryšį su abortais, su venerinėmis 
ligomis, su gimdymo rūšimi (su forceps ar be 
forceps), su ankstyvomis ar vėlybomis vedybo- 
mis, su vaikų skaičiumi šeimoje, su vėžio dažnu- 
mu giminėje ir t.t. Taip pat studijuojama, ar yra 
koks ryšys tarp vėžio ir kontraceptyvinių prie- 
monių vartojimo. Taigi ir skaičiai turi kalbėti. 


Gal garbingiausią rolę suvaidino vėžio ty- 
rinėjime moderninė fizika. Rentgeno arba X 
spindulių atradimas 1895 m. priklauso prie pa- 
čių didžiausių išradimų ir vėžio atžvilgiu. Su 
rentgeno spinduliais gali vėžį sukelti, jeigu la- 
bai didelėje dozoje vartosi, su rentgenu gali vė- 
žio diagnozę nustatyti, su rentgenu gali ir gydyti. 
Apie rentgeno spindulius daug nekalbėsime, nes 
jie pakankamai žinomi, tik priminsime, kad tai 
yra labai trumpos elektromagnetinės bangos. 
Rentgeno spindulius galima plačiai vartoti tuo 
labiau, kad jų įrengimas, palyginti, nėra bran- 
gus (apie 10,000 dolerių). 


Beveik tuo pačiu laiku (1898), kada rentge- 
no spinduliai buvo atrasti, buvo padarytos stu- 
dijos, kurios vedė prie radioaktyvinių substan- 
ciją išradimo. Tas studijas klasiškai atliko lenkė 
Marija Sklodowska-Curie (1867-1934). Po ketve- 
rių metų kaitinimo. virinimo, garinimo jinai ca- 
vo trup'nėli to paslaptingo metalo (radžio). ku- 

ris naktį šviesdavo. Pradžioje dar nė vienas ne- 

žinojo, kokios bus to naujojo metalo fizinės sa- 
vybės, bet kaip Becguerelis netyčiomis, o Pierre 
Curie tyčiomis nusidegino savo kūną tuo meta- 
lu, nežiūrint to, kad buvo laikomas stiklo v: mz- 
delyje, tada atėjo mintis, ar rezalima radi 
naudoti deginti vėžio celėms. S. W. Goldbergas 
pirmasis 1903 m. panaudojo radį veido vė- 
žiui gydyti. Pasekmės buvo puikiausios. Tai bu- 
vo radioterapijos pradžia. Pagerbti išradėjui, ra- 
džio vartojimas medicinoje dar yra vedinamas 
Curieterapija.?) 

Visiškai neseniai prisidėjo dar kitas išradi- 
mas, kuris nuostabiai keičia mūsų pažiūras į me- 
džiagą ir energiją. Dar neseniai buvo manoma, 
kad cheminiai elementai yra pastovios materijos 
vienetai. Dabar patirta, kad vieną cheminį e.e- 
mentą galima pakeisti į kitą, pvz. platiną galima 


2) Eve Curie: Marie and Pierre Curie and the Discovery 
of Radium. Brit. J. Radiology, 1950, 23:409-412. 


pakeisti į auksą. Dabar galima kiekvieną papras- 
tą elementą dirbtinai padaryti radioaktyviu. Pir- 
mus tokius eksperimentus atliko 1934 m. Mari- 
jos Curie duktė Irena Curie-Joliot. Drauge su 
vyru ji atliko savo garsius eksperimentus, prive- 
dusius prie artificialinių radioaktyvinių elemen- 
tų išradimo, kurie dar yra vadinami izotopais, 
angliškai dažnai vadinami tracer elements, nes 
tų elementų kelionę po visą kūną galima sekti 
su Geigerio aparatu. Tų elementų pagalba mes 
galime sužinoti, kas darosi su mūsų suvalgytu 
mzistu, kame metabolizmo produktai yra krau- 
nami, kaip išskiriami ir t.t. 

Kodėl izotopai yra tokie reikšmingi vėžiui? 
Paimkime pavyzdį. Kas nors turi leukemiją. Ra- 
dį negalima vartoti, nes jis labai ilgai yra 
radioaktyvus ir suardytų organizmą. Izotopai 
yra radioaktyvūs labai ribotą laiką, — vieni i]- 
gesnį, kiti trumpesnį. Mes galime izotopus t:ip 
parinkti, kaip mums reikia. 


lL!Ą 


Vėžio klasifikacija 

Dar visiškai neseniai buvo sakoma, kad vė- 
žys pasitaiko tik šiltakraujuose gyvuliuose, 
žinduoliuose ir paukščiuose. Moderninės studijos 
atrado, kad spontaniniai navikai, neoplazmos yra 
neretas dalykas ir šaltakraujuose stuburiniuose, 
kaip antai ropliuose (driežuose, gyvatėse, kroko- 
diluose), amfibijose (varlėse) ir žuvyse. Istori- 
niai dinosaurai, kurie išnyko Kreidos periode, 
turėjo kaulo neoplazmas. Garsusis “Pithecanthro- 
pus erectus", kurį buvo norėta padaryti ryšiu 
tarp žmogaus ir bezdžionės, atkastas Dubois 
1891 m., turi vieno kaulo (femur) naviko žymių. 
Kaip žmonės, taip ir tie minėti gyvuliai visose 
kūno sistemose gali turėti neoplazmų: dengiama- 
sis sluogsnis, liaukos, raumenys, kaulai, nervų 
sistema.3) 


Manoma, kad neoplazmų pasitaiko gyvu- 
liuose, kurie gyvena laisvai gamtoje, toli nuo 
žmogaus. Bet visgi atrodo, kad neoplazmos daž- 
niau pasitaiko tuose gyvuliuose, kuriuos žmogus 
prisijaukino arba laiko nelaisvėj, pvz. zoologijos 
soduose ir parkuose. Dar įdomu pastebėti, kad žu- 
vyse neoplazmos yra dažniausiai jungiamojo au- 
dinio, paukščiuose — genito-urinarinės sistemos, 
žinduoliuose — virškinamojo trakto. Bestuburi- 
niai irgi turi neoplazmų, — vabzdžiai, šliužai 
arba moliuskai. Vienu žodžiu tariant, visi žinomi 
zoologijos tipai buvo atrasti su neoplazmomis, 
net ir amebos, kurios turi tik vieną celę. Ir jos 
buvo atrastos su tokiais branduoliais, kurie yra 
būdingi neoplazminei celei.*). 


Neoplazmų klasifikacija pagrįsta audiniais, 
iš kurių jos yra kilusios. Žmogaus kūnas turi ke- 
turis pagrindinius audinius: 


1. Epitelinis, arba dengiamasis audinys, ki- 
lęs iš visų trijų embrionalinių sluogsnių: ekto- 
dermos, mezodermos ir entodermos. Epitelinis 
audinys, kaip epiderma (odos paviršius), nuklo- 
ja visą mūsų kūno paviršių, paskui iškloja no- 
sies, burnos, stemplės, skilvio, žarnų ir urogenita- 
linio trakto vidaus paviršius, paskui iškloja visų 
liaukų kanalėlius ir išsišakojimus, pvz. kepenų, 
plaučių, inkstų, lyties organų ir kt. Visos pikty- 
binės neoplazmos, kilusios iš šitų audinių, vadi- 
nasi karcinomomis, lietuviškai piktybiniais na- 
vikais, angliškai malignant tumors. 


2. Remiamasis audinys: kaulai, kremzlės, 
jungiamasis audinys, kraujas ir limfa. Šitos sis- 


3) Balduin Luckė: Tumors of Fishes, Amphibians and 
Reptiles. Cancer Research, 1948, 8:657-754, 

4) Berta Scharrer and Margaret Szabė Lochead: Tumors 
in the Invertebrates, Cancer Research, 1950, 10:403- 
419. 

temos piktybiniai navikai, ypač jungiamojo, kau- 
lo ir kremzlės, vadinasi sarkomomis. Tai termi- 
nas, kurį įvedė žymusis patologas Virchovas 
(1821-1903). Tie audiniai, kurie daro kraujo ir 
limfos kūnelius, vadinasi hemopatiniais audi- 
niais, kaip antai: kaulo smegenys, blužnis, lim- 
fatiniai mazgai. Hemopatinių organų neoplsz- 
mos, kaip antai limfosarkomos, leukemija ir 
Hodgkino ligos, yra ypatingai piktos. Dažnai gir- 
di žmones kalbant apie fibromas. Fibroma pasi- 
taiko gimdoje jaunoms moterims, kurios, tai iš- 
girdusios, labai išsigąsta, bet jų suraminimui ga- 
lima pasakyti, kad fibroma nėra nei sarkoma, 
nei karinoma, bet paprastas, lėtas navikas, ku- 
ris neduoda metastazų. 


3. Raumenys: piktybiniai navikai raumeny- 
se retai pasitaiko, gėrybiniai dažniau, ir, jeigu 
jie yra lygiųjų raumenų, vadinasi leiomyomomis, 
o ruožuotųjų — rhabdomyomomis. 


4. Nervų sistemos neoplazmos vadinasi neu- 
roblastomos, gliomos ir kt. 


Vėžio genezė 


Klausimas: kodėl, kaip ir kokiu būdu vėžys 
išsivysto organizme? Mes jau išmokome, kaip 1a- 
boratorijos sąlygose sveikas organizmo celes ga- 
lima paversti į vėžio celes. Bet nė vienu atveju 
nepasisekė vėžio celių padaryti sveikomis. Ido- 
mu sužinoti, kokias priemones ir kokias sąlygas 
vartoja pati gamta, išvystydama tiek daug neo- 
plazmų. Jeigu mes žinotume neoplazmų atsira- 
dimo priežastis, tikrų tikriausiai greit patirtu- 
me, kaip toms neoplazmoms kelią pastoti. Jau ži- 
nome, kad yra daug faktorių arba agentų, kurie, 
panaudoti, tikrai sukelia vėžį. Jau minėjome che- 
minius karcinogenus. Žinome, kad kai kurie fi- 
ziniai agentai sukelia vėžį, pvz., rentgeno spin- 
duliai, radis. Pirmą rentgeno spindulių sukeltą 
vėžį aprašė Friebenas 1902 m. Tai buvo darbi- 
ninkas, kuris savo ranka tikrindavo fabrike rent- 
geno vamzdžius: jeigu ranką gerai peršviečia, 
reiškia vamzdis arba lempa gerai išėjo. Po ket- 
verių metų tas darbininkas jau turėjo ant ran- 
kos vėžį. Clunet pirmasis eksperimentais sukėlė 
1910 m. žiurkėse karcinomą ir sarkomą. Viena 
žiurkė gavo sarkomą po 9 mėnesių nuo eksperi- 
mentų pradžios, o kita — po dvejų metų. 
Schūrchas ir Uhlingeris pirmieji išvystė krali- 
kuose osteosarkomą, įdėdami radį į šlaunikaulio 
vidų. Daelsas ir Biltris išvystė su radžiu visą eilę 
karcinomų ir sarkomų. Hellneris pagaliau gavo 
karcinomą ant kraliko kelio, pritaikydamas radį 
iš Oro. 


(Bus daugiau) 


LEONARDAS 
ANDRIEKUS 


Lilskt I U'S 


Nežinau, ką sakysiu šį rytą, 

Jei staiga rūsčios vilnys paklaus: 
Kiek žvaigždžių, kai budėjai, nukrito 
Į marias iš dangaus? 


Negalėsiu kaltės nutylėti, 

Nei tiesos beuždengti melu — 
Per žvaigždžių stebuklingąjį lietų 
Nualpau ant uolų. 


Ant uolų ryto saulė atrado 
Ir gyvybę ten vėl pajutau, 
Išgulėjęs per naktį be žado 
Ūžesyų to lietaus. 


Nesibarkite, vilnys, šį rytą, 
Neužgaukit nelaimėj širdies — 
Ir manoji žvaigždė jūron krito, 
Ir manoji žvaigždė... 


DATEL IS 


Ten sopuly suklinka nytys, 

O kantrūs žmonės amžiais tyli, 
Ten ir žiemos šalčiausią rytą 
Pragysta kruvinas dagilis. 


O kaip jis gali nepragysti, 

O kaip jis gali ištylėti, 

Jei nebeturi savo lizdo, 

Jei tu verki pas tuščią klėtį. 


Ten kruvinas dagilis šaukia 
Sušildyt žemę saulės prašo — 
Priimk, Augščiausias, mūsų auką, 
Priimk kiekvieną kraujo lašą! 


EKO IN AL 


Kas minutę spalvos keičia gamą, 
Kas sekundę ritmą širdys maino. 
Ir iškyla nematytos panoramos, 
Ir suskamba negirdėtos dainos. 


Tik jinai vienų viena išlieka, 

Spalvose ir garsuose paskendus — 
Ne iš nieko atsiranda, ne už nieko 
Tokios graudžios dainos ir legendos. 


LRS RM EISS 


Ne vieną mūsų, dar negimus, 
Ištiko didelė tremtis, 

Dienas paženklino laukimas — 
Budėjimai naktis. 


Geriau, kad būtume nematę 
Šio vakaro skaudžios žaros 
Ir niekad į bangų sonatą 
Neįsiklausę pamariuos. 


Geriau, kad būtume nelietę 
Šio rytmečio šaltų rasų 

Ir kelyje neradę vietos 
Nakvynei po kiparisu. 


Vistiek paliksime be miego — 
Neužliuliuos ta sonata. 

Žara sušildyt nepajėgia — 
Rasa šiurpi, rasa šalta. 


ZaISNaL A 


Turiu tau pasakyt nelauktą žinią — 
Visvien, jei ir seniai kape guli — 

Vel Dievo pirštai palietė beržynus, 

Ve! cirta smilgą ima svaigulys. 


Šį metą gal išbudo ji per staigiai 
Nuo to skardaus čiurlenimo sulos — 


Ant mano delno tirpsta paskutinė snaigė 
Ir jos, lyg mirštančio žmogaus, gailiuos. 


Vieni prisikelia, kiti numiršta — 
Tokia jau žemės padarų dalia. 


Palies, palies ir tavo kapą Dievo pirštai, 


Kaip to svyruoklio beržo šakeles. 


AKRiC HoDRM EDS 


Tegul pikta vilnis laivelį blaško, 
Tiktai manęs nelieskit jus! 

Aš jieškau atramos centrinio taško 
Visų žmogaus svajų. 


Man reikia dar mėnulio auksą 
Pasverti jūrų vandenų — 
Nudurkite, kada eureka šauksiu, 
Kaip mirštanti vilnis. 


SE NTI- RAM AS AE TE 2 


NEUŽMARšŠUOLĖS 


Vieną rytą pabundi kitaip. Ar debesys yra 
apsirasoję, ar saulė išsikedenus savo švitančius 
plaukus per visą dangų — žinai, kad bus kitaip: 
yra atėjęs gegužis. Laukimas ir nesakyti paža- 
dai zpzupa tave, septynerių metų žmogystėlė, ir 
ne tiktai tų — visi, kokio kas būtų amžiaus, yra 
atbudę gegužiui. 

Tu jau esi mačius kiekvieną žolę kiemas, 
patvoriuose, žardienoje — esi apuosčius scdą, 
nuo pat pirmo lapo prasiskleidimo, tačiau šian- 
dieną dar kartą pamatai viską, aiškiau. Ir kad 
už kalvos auga balai, kad jau žydi jie, ir lan- 
koje pilna lukštų, tiek pilna, jog ir tavo mzža 
koja neišsitektų eiti neužkliūdama kokio žiedo. 
Lukštai pakalnėje, iš abiejų pusių kelio, šiame 
krante upelo ir zname. Ir kaimyno lankoj iš 
vieno šono, ir kaimyno iš kito — o jeigu žiūrė- 
si nuo kalvos, mstysi, kad ir tolimasis vienkie- 
mis toks pat lukštuotas. Viskas atrodo užpilta 
medum ir saule, taip geltonuoja. 


Ir labai kvepia topoliai. Tu galvoji, kad 
reiktų jų šakų prilaužyti šiam vakarui, tau keis- 
ta, kad namiškiai nesusipranta, tačiau tu ir ne- 
patarinėji, o veiki. Ir iš to nieko neišeina — sta- 
čiai juokinga palyginti pirmas topolių šakas ir 
tavo ūgį! O gal teisybę sako mama, jeigu sako: 
— Jievos ir topoliai kvepia medyje — troboje 
jie tiktai vargina. 

Taigi, tegu sau stovi topoliai, tu eini iki 
upelio ir sėdi ant tilto, nukorus kojas žemyn, 
nors taip draudžiama, nes vistiek yra tiek van- 
dens, kad griuvęs žemingalviui prigertum. Bet 
šiandien galima sėdėti! Ir nuo čia matai: prie 
pat kranto, net pasvirę į vandenį, į upelį — žy- 
di. Žydi. Neužmaršuolės žydi. Ir tu sėdi augštai 
ant medinio tilto ir žiūri į jas, tarytum ganai 
mažus žydrius paukščius — iki pamatysi, kad 
ateina mama. 

Ji trunka, ji tikrai tavęs bus jieškojusi ir 
šaukusi, ji dar stovi kalvoje ir pridėjus ranką 
prie kaktos žvalgosi. Ir pamato. Ji eina pro 
ąžuolą, per daržus — tu jau nematai neužmar- 
šuolių, tiktai mamą. Ji eina pro topolius ir jie, 
kurie buvo tau augštesni už bažnyčias — daug 
žemesni už mamą. Ji brenda per lanką ir tau 
nebėra nė vieno lukšto nei žolės — kaip gali 
ką nors matyti, jeigu mama eina. 

NELE MAZALAITĖ 


— Tai tu čia, — sako ji, bet ar tai barimas 
— ir tu jau leki nuo tilto į jos rankas ir abi 
einat tiesiai prie neužmaršuolių. Mama atsinešė 
buką, platų peili, didelę, dubią, skaidraus por- 
celano lėkštę, ir ten sudeda atsargiai, su visomis 
šaknimis išrautus, keturis gėlių kelmelius. 


— Duok man panešti, — sako mažoji, ir 
mama leidžia, tačiau neilgam: tokios pastangos! 
Lėkštė nešama abiem rankomis ir tiesiai prieš 
save laikoma ties krūtine, ir einant žiūri tiktai 
į savo nešmenę, ne į taką — iš tokio atsargumo 
lebai greitai pavargsta ir lengvai paklauso ra- 
sinama mamos: — Dabar aš. 

Tiktai prieš trobos slenkstį mažoji sako vėl: 

— Dabar aš, — svarbiausia yra baigti neš- 
ti. Tai ji visada žino. Tačiau ji ne viską paneša. 
Gražųji stalą iš svečių alkėriaus atneša tėvelis, 
ar senelis. Tuojau po pietų atneša jį į gerąją 
trobą, galan, po dešinės, prie pat lango. O stal- 
dangtį atneša pati senelė, iš didžiosios skrynios, 
iš klėties — šito niekuomet nevartojo, tiktai ge- 
gužiui ir spaliui. O labai plonas staldangtis, o 
labai lininis, o labai senas, bet visai naujas. 


Tiktai prieš užklojant, mama dar turi at- 
sistoti ant stalo, nes paveikslas ant sienos paka- 
bintas augštai, gi jį reikia iš abiejų pusių ap- 
juosti balto muslino užuolaidom, kurios pariš- 
tos melsvo šilko kaspinais. Ir tada tas staldang- 
tis. Tada atneša žvakides. Ne, ne sunkias vari- 
nes, anos dega spalyje, ir jos yra kaip rusvi me- 
džio lapai — dabar padeda žviguliuojančio stik- 
lo ir jų šlifuoti karoliukai linguojasi aplinkui, 
jie krustelėja nuo vienų niekų ir spindi spalvo- 
tai. Tada — dvi augštos blyškiai mėlynos va- 
zos, ir jas primerkia baltais narcizais — aš va- 
dinu juos lelijomis. Tai jos stovi šonuose, gi vi- 
duryje — neužmaršuolės. Tada įstato į žvaki- 
des šviesaus vaško žvakes. Naujas. Pirmą vaka- 
rą Man neramu, ar jos iš karto užsidegs ar degs 
gerai. 

Man? Ar pasakiau man? Aš. Taip, tai ma- 
no tėviškė ir yra gegužis. Aš neturiu kantrybės, 
nes pavakariai taip lėtai eina, vėlybi pavaka- 
riai. juk darbai jau turi būti baigti, ir visi turi 
susirinkti čia, ret piemuo. 

Visi sueira i gerąją trobą, mergės nusispi- 
ria klumpes šeimyninės pusėj, vyrai gerai nu- 
šluosto batus. Visi, ir abu dėdės. Ir aš. Langai 


atidari, trys langai ir visi į darželį. Žvakės jau 
aiškiai dega, visi klūpo ir žiūri į paveikslą — 
man Ji yra gražiausioji, daugiau nieko man ne- 
reikia — aš neturiu ko prašyti, tiktai, kad vi- 
suomet būtų taip, kaip dabar. Bet aš atsakinėju 
drauge su visais į senelės vadovaujantį balsą, 
kai ji kalba rožančių. Ir mano mažas balsas gie- 
da su visais litaniją. 

Kas yra Rožė Paslaptingoji? — galvojau 
giesmėje. — Kas yra Aukso Namai? — galvo- 
jau. Vienos paslaptys iš visos litanijos, vienos 
paslaptys. Tačiau kada reikėjo pasiklausti? Ne 
dabar, kai visi meldėsi — o paskui, kai ušgesina 
žvakes, pabaigus — yra trumpa tyla, paskui 
girdi, kaip visi pakyla nuo kelių, ir staiga da- 
rėsi keistai ir nežinomai liūdna. Paskui — žino- 
jai, kad nori vakarienės. Mergės vėl bėgiojo 
garsiai, su klumpėm, girgždėjo svirtis — tada 
bėgau į uždaralį, ir linguodamosi ant vartelių 
mačiau lanką, gi tenai buvo pripūsta miglos, 
lyg dūmų, lyg garų nuo šviežio pieno. Ir kurkė 
varlės. 

Ir netrukus vėl visi buvo krūvoje, aplin- 
kui stalą, skambėdami gulė kleviniai šaukštai, 
kiekvienam savasis, ir molinės lėkštės buvo pa- 
skirstomos. Visi sėdi, tiktai senelis stovi — jis 
raiko duoną iš tokio didelio kepalo — man kar- 
tais atrodė, kad aš galėčiau išsitekti atgulti ant 
vienos riekės. Ir staiga — aš nebenoriu valgy- 
ti, nieko — taip greitai čia pat esu užmigus. 


Kai rankose mama neša mažąją snaudalę — 
kai jos eina pro gerąją trobą, pro gėles ir pa- 


veikslą — aš truputį prasimerkiu ir murma: 
— Kodėl ne visuomet gegužis? 
— Visuomet, — sako mama, — tenai, kur 


yra Mūsų Motina, visada gegužis. Kiekvieną me- 
tų dieną Ji su mumis tokia pat graži ir gera, 
kaip šiandien. 


S NLB GiA-S 


Buvo laikas pabusti, tačiau kas gi čia dė- 
josi; kad akys bijojo prasimerkti? Ir visą esybę 
apėmė baugumas: kame aš esu? Tai mano lo- 
va, pažįstu, ir visus langus, bet kas už jų? — 
Kiemas. Priešais regiu klėtį, bet ar tai jos sto- 
gas? O rūgštinė obelis netoli vidurinio lango, ar 
tikrai obelis? Ji pilna sniego. 

Kodėl sniegas? Žinau, kad vakar užmigau 
pavasarį, nes ant prieangio stovėjau basomis ko- 
jomis. — Baimė augo ir augo: gal esu meška, 
kuri miega baisiai daug, ir dabar pabudo nelai- 
ku, kai žiema nesibaigė? Ar mane pavogė Ir nu- 
vežė kažkur? O gal, — čia baisiausia, — gal 
atėjo pasaulio pabaiga? — Tačiau negali nieko 
pikto įvykti, jokiu būdu, nes pamatau ir mamą, 


ji kambaryje ir arti manęs. Ir nespėju jos šauk- 


tis, kai įeina tėvelis — jis prie durų krato ke- 
purę, ir abu jie juokiasi: — Tai tau šventas Sta- 
nislovas. 


Paskui stoviu prie lango ir žiūriu į sniegą: 
jis yra tikras, ir tiek jo daug, jog nebuvo ir žie- 
mą šitiek. Rūgštinė obelis brido per kiemą ir 
linko po našta, ir norėjau verkti, taip buvo liūd- 
na. Kodėl? Juk įdomiau negu kasdien: yra snie- 
gas, bet vistiek nešalta, gali imti jį į rankas, gali 
bėgioti nepridengta galva, ir vistiek nyku. Gal- 
vojau: kur yra paukščiai? Kaip jiems atrodo, 
kai jie atsibudo šį rytą? O, jie jau naktį turėjo 
pajusti, kad jų namelių durys yra užgultos ir 
guolis šąla. Jie neturi kastuvų ir tiktai snapais 
prasikala sau taką išeiti. Bet ką jie daro išėję? 
Jie negali atpažinti šakų, jie nemato nieko gera 
šioje žemėje: kurgi yra vakarykštė žolė? 

O žiedai? Dievulėli, juk visas sodas žydi, 
kaip bus? Aš negalėjau nubėgti ten, neleido — 
taip giliai prisnigta, jog gali maudytis pusnyse. 
Ne, tai nesvarbu, kas žemai, bet patsai žydėji- 
mas? Sodas tebežydėjo, mačiau, jis buvo dar bal- 
tesnis negu vakar, tačiau tai tarsi vaiduoklio ap- 
dangalas. Tiktai viena kita šaka tebuvo pralin- 
dusi pro sniegą, tiktai galėjai jausti, kad čia ki- 
ša pirštą pumpuras — jis vistiek laužėsi iš po 
raganos gaubtuvo, kuriuo ji nori užslopinti, jis 
šaukėsi saulės. 

Tik jos nebuvo šiandien. Ir dar snaigstė po 
žiupsnelį. Ir viskas buvo pakeista visiškai: kar- 
vės girdėjosi tvartuose, jos griaužė pernykščio 
pašaro atlaikus ir arkliai ilsėjosi — kaipgi pa- 
vilksi ratus? Sniegas kibus ir drėgnas visur li- 
po, reikėjo tiktai iškelti koją už durų ir padai 
augo, kaip kalvos. Niekas nenorėjo eiti laukan, 
ir nebuvo ypatingo noro veikti ką nors viduje. 
Visi kalbėjo, jog čia taip sau, juokas, tuoj nu- 
tirps, jie kalbėjo, lyg žinotų, tačiau man atrodė, 
jog sau vieni nevisai tikėjo tam, ką skelbė. 

Ir kai atėjo laikas giedoti gegužines pamal- 
das, aš sakiau: 

— Kaip mes giedosim? Ar nesušalo gegužis? 

— Ne, — pasakė tėvas, — žiūrėk, Dievo 


Motina vaikšto basa debesyse, žiūrėk, ir ant sta- 


lo gėlės nebijo nieko. 

Taip, tai taip, tačiau vistiek buvo negera, 
man ir kitiems. Kitaip skambėjo litanija ir gra- 
žioji giesmė Sveika Marija, Rojaus Lelija — bu- 
vo tiktai liūdna. Lelija ir sniegas. Ir — staiga — 
kaip tik tada, sode sugydo paukštis, nežinau 
koks, jų tenai gyvena inkiluose visa parapija, 
nežinau koks, tiktai pragydo. Ir mačiau, kad vi- 
si girdėjo, nors niekas nepasuko galvos GE ir 
man pasidarė gera: juk jis turėjo žinoti, jis ži- 

nojo, jis be reikalo negiedos — tikrai yra pava- 
saris. 

Pavasaris buvo tikrai — iš po nakties snie- 
gas nutirpo, tiktai nespėję pabėgti gabalai dar 
mėtėsi, patogiai nugulę, bet ir tie skubėjo nyk- 
ti — nieko jiems čia neliko daryti tokioje sau- 
lėje. Ir paukščiai plėšė gerkles už dvi dienas, ir 
visi žiedai išlindo — negalėjau suprasti, ar jų 
buvo žuvusių, ar paskiau jie nukentės, bet da- 
bar jie žydėjo. 


ZA IBA 1 


Vasara yra perkūno metas ir niekas nesiste- 
bi, kad jis praeina, kaip rūstus ūkininkas apžiū- 
rėti savo žemės — jis pakedena dirvas, jis pa- 
traukia su lazda per sausą medį. O, jis neretai 
užkliūna ir žolę, jis nurauna augšto topolio vir- 
šūnę, kaip jaunos dukros kasas — piktas senis. 
Ir kaip baisu, kad jis nutrenkia vargšą piemenį 
lindojusį po medžiu, ar pagauna mergę grįžtant 
pamelžus karves laukuose — jis ne tiktai skar- 
dinį kibirą sudaužo, bet ir jai gyvybę atima. 
Bijau perkūno. 

Tačiau dar daugiau jo bijau ankstybo. O 
juk žinau, kad niekas negali atsitikti, nė vasarą, 
nė gegužyje, jis sau gali suktis, kiek patinka, 
nes yra Varpelis. Tiktai reikėjo, kad perkūnas 
neaplenktų, kad ne jis pirmasis turėtų galios. 
Štai kodėl nuo sodybos kalvos apsižiūriu kelis 
kart dienoje: ar nesibūriuoja debesys. 


Taip yra. Tarytum kas rita pilkus dobilus 
į didelę kupetą ir labai skuba. Ir iš kito šono. Ir 
iš visų keturių, pasitaiko ir taip — tada gali ma- 
nyti, jog ne vienas perkūnas, o keli išeis į dar- 
bą. Ne, kol jų nebus septynis kartus po devynis 
— dar nėra paskutinės baimės, nes tiek, kiek su- 
minėta, sugriaudės pasaulio pabaigos dieną ir 
įvyks Dievo Teismas. 


Taip, kai tiktai šitokie debesys, — nereikia 
labai ilgai užgaišti, — mes su senele išeiname 
į svarbų žygį. Jos alkieriuje, tiktai jos vienos ži- 
nioje, yra Varpelis, sidabro, baisiai gražiu balsu, 
atvežtas iš Romos, aš tikiu, jog paties Popie- 
žiaus šventintas. Šitą Varpelį ji ima į šilko no- 
sinę, kad neliestų nuodėminga ranka, ir eina 
rimtu ir lėtu žingsniu ir aš iš paskos, bet taip 
arti, kad ji dengtų mane savo apdaru. Ji skam- 
bina ir meldžiasi — aš nežinau ką galvoju, gal 
tik klausausi, gal spėju, kas bus greitesnis — 
mes ar perkūnas. 

Didelį kelią reikia apeiti, visus sodybos tro- 
besius, o jie taip išmėtyti, toks vingis: trobas, 
kiemą, per sodą, apsupam klėtis — tada užd4sr- 
žiais apeiname tvartus, stoginę, mes turim at- 
sikelti nevienas karkles, kartais ir per tvorą 

lipti. Paskui žardiena, jauja ir trisienis, dar ki- 
ta stoginė, ir grįžtant dar vieni tvartai — kiau- 
lidės, vištininkas, ir pro uždaralį vėl esame tro- 
boje. Taip kiekvienas žygis, ir kiekvieną kartą, 
pačioje pradžioje, maldauju: 

— Apeikime saldinę obelį! 

Turiu rūpesčių dėl jos — ji be galo sena ir 
joje auga mažas beržas, atrodo, kad ji nešasi 
vaiką glėbyje. O kokie saldūs obuoliai! Ir ko- 
kie ankstybi. 

Kartais taip būna, kad tiktai apsiniaukia ir 
kiek pagriaudžia ir pasitraukia, taip ir baigiasi. 
Bet pasitaiko, kad esame parvarytos — turėjo- 
me labai skubiai žingsniuoti, nes vistiek nega- 
lėjai jokio trobesio aplenkti — ir jau pila lie- 
tus, maišydamosi su šlapiais žaibais. Kodėl jie 
neužgęsta nuo lietaus? — maniau. Bet jie nebijo 
nieko — jie darosi dar piktesni, ir tada tenka 
viduje užgesinti ugnį, nors ir valgyti būtų už- 
kaista, reikia smilkyti šventą verbą. Kadugiai 
kvepia ir laikas darosi kitoks — iškilmingas. 


O kai labai baisu, kai susibėga visi, kitas 
jau sušlapęs ir įgąsdintas — nuimamas nuo sie- 
nos senas paveikslas, kuriame surašyta gražios 
ir galingos maldos, jos apsaugo namus nuo visų 
pavojų ir jos retai teskaitomos, ne dėl niekų. 
Ir skaitomos jos ypatingu balsu, pasitikinčiu ir 
pasiduodančiu globai, kaip giedama Pone Kara- 
liau arba Šventas Dieve. Kartais taip dangus pa- 
juodęs, kad negali skaityti be šviesos, ir tada už- 
dega žvakę, šventintą žvakę. Ir visi yra tokie 
ramūs, nors ugnies kamuoliai vyniotųsi ant sto- 
go. Ar turiu prisipažinti, kad vistiek laikausi 
arti mamos? Ir arti šventojo paveikslo. 

Ir noriu nematyti žaibų ir nepraleidžiu nė 
vieno, nes, matot, nežinau, kaip yra: gražiau ar 
baisiau. Ir stebiu, kada pamatysiu dūmus, kad 
nepraleisčiau. Jie turi būti: senelės alkieriuje 
kampe kabo baisiai aptemęs paveikslas, ir visai 
aiškų, kodėl jis aprūkęs — juk tai Elijas va- 
žiuoia ugnies vežimu. O prie ugnies argi nėra 
dūmų? Tenka galvoti apie Eliją, kai griaudžia. 


O paskui audra praeina, po ilgo ar trumpo 
laiko — durys ir langai atveriami iki galo, nes 
kvepia topoliai ir jievos. Viskas — manau, kad 
ir iš šulinio kyla kvevėjimes. Gi laukan išplaukia 
šventų kadugių smilkimas — taip susikeičia vis- 
kas. 

Taip yra, tai žinai ir priimi, tačiau ksip ta- 
da, kai nenusimanai, jog taip bus? Gali sau 
vaikštinėti, kiek nori, ant kalvos ir nieko nej- 
tarsi, ir užtat nebuvo pajudintas Varpelis, tas, 
atvežiaris iš Romos, ir pradeda žaibuoti. O atsi- 
minkime, kad jau sodai žydi. Žydi obelys — jos 
yra skaisčios, kaip Marijos rūbas, ir juk mes ži- 
nome iš pasakojimų, kad tai Jai nutiesti tie ge- 


ADOMAS VARNAS 


gužio keliai, kaip baltais akmenėliais — vyšnių 
ir kriaušių žiedais. Juk tai Jos mėnuo. Ir štai 
staigiai ima tviskinti žaibai, ir svilina žiedus, ir 
po nakties jie bus negyvi, o rudenį šiose nude- 
gintose vietose neišsirps uogos nei nunoks vai- 
siai. Kaip galėjo perkūnas taip daryti! 

O gal nieko? Kiti sako, kad jis protingas 
ūkininkas ir nesužalos nė lapelio — tai anie žai- 
bai kalti, tie, kur ateina be griausmo, be balso, 
tušti, kaip žydėjimas be vaisiaus, tai jie iš pa- 
giežos nužudo gyvenančius žiedus. Bet negaliu 
skirti kas kaltas, tiktai baisu. 


Tačiau yra ir gražu. Negali atsitraukti nuo 
lango į sodą, o tenai patsai įsižydėjimas. Pum- 
purai ir pilnai atsivėrusieji žiedai, ir tie, kur 
vos laikosi nekritę, nes baigė savo jaunystę — 
visi užpilami auksu ir aušra, ir ugnimi, ir van- 
denų melsvumu, ir krenta žalsva, ir krenta gel- 
tona. Ant balto sodo. Ir matai, kad kažikas laks- 
to tose ugnyse, pakyla ir Žžviguliuoja: žvaigž- 
dė? sniegas? plaštakė? Kartais tą švitėjimą, tą 
kažką, suriša siauras žaibas, kartais laiko, kaip 
dideliame delne — kartais atiduoda vėjui. Žai- 
be gi kas lekia? Obelies žiedo lapas, vyšnios ar 


123 


slyvos? Baltas ir nužudytas. Negali tikėti, kad 
tai mirties. Kaip tikėsi — juk yra taip nenu- 
sakomai gražu. 


EVANGELIJOS 


Per Vainikus pas mus puošiasi berželiais. 
Ir primerkta jų į didelius molio puodus, ir už- 
kaišytos lovos šakomis, ir du jauni ir liaunūs 
prisegami prie durų į trobą, prie durų staktos. 
Jų viršūnės suskliaustos viršuje — ir įeini į sa- 
vo namus, tarytum praskleidęs tankmės mede- 
lius. 

O prie vartų įsmeigiami du augštesni, la- 
biau subrendę, jie paliekami būti čia, iki saulė 
sukepina juos, kaip gintarus. Šitam Vainikų lai- 
kui ir mažosios trobelės, kurios savo kiemui ne- 
turi vartų, yra iškilmingos: pro beržus žmogus 
įeina ir išeina, kaip ponas į savo didelį dvarą. 
Gali manyti taipgi, jog esi svečias, kurio garbei 
vartai tie iškelti, gali tikėti, kad esi grįžęs iš už 
devynių girių, devynių kalnų, devynių marių, 
apgailėtas, nebetikimas, bet visada lauktas. 

Gi gražiausia, kai Vainikai išpuola dar ge- 
gužyje, ir vakaro giesmės tarytum miške atgie- 
damos. Ir per miegą kvepia miškas, tada esi pri- 
verstas sapnuoti medžius ir paukščius, ir vėsą, 
tai todėl, kad beržai sukrapyti tikra rasa, nes 
vėlai nukirsti, įnakčiui, ir per naktį jie miegojo 
sode. 

Ir labai skubi keltis, nes nė per miegus nesi 
užmiršus, kokia didelė diena šiandien, ir žinai, 
kad esi labai svarbi — kaipgi, be tavęs nebūtų 
nieko: juk tu barstai gėles procesijoje, ilgoje 
Keturių Evangelijų kelionėje per visą miesteli. 

Tačiau važiavimas iki miestelio taipogi ne- 
maža istorija, ir arklių pakinkymas, ir vežimėlis, 
labai šventiška, ir kad mes trys moterys sėdime 
gale, mama ir senelė rimtos ir pasipuošusios, ir 
kyšo mano kojos — du nauji bateliai. Jų nega- 
lima užlenkti atsisėdus, neužtenka tų kojų, taip, 
jeigu tiktai atsisesčiau su nuleistom kojom, kaip 
suaugę daro, prie pirmo vežimo truktelėjimo nu- 
dribčiau nosimi į vyrų nugaras pirmon sėdynėn, 
nes manęs trūksta ir iš kitos pusės. 

Tačiau mano svarbumas pripildo visą veži- 
mą, ir mano kalbos — yra neaišku, kaip jie turi 
kantrybės, ir visi keturi vos spėja atsakinėti. 
Tiesą sakant, tai jokie klausimai, tai svarstymai, 
bet vistiek jie iš savo širdies gerumo pritaria, 
aiškina ar nuginčija. Paskui netikėtai nutylų — 
gal nuovargis, gal šiaip sau ramybė, ar viskas 
yra aišku, be jokių žodžių. O gal, kad kvepia 
jauna žolė vežimėlio gale, pašarui, ar kad tiek 
saulės. 

Laukuose važiuojant jau taip kepina, kad 
senelė išskleidžia skėtį. Argi šiandien reikia to- 

kio daikto — manau, — jeigu jau užsidengti, 
ar negeriau berželis? Tačiau dabar važiuojame 
pro žvyrduobes, jau nebenaudojamas, jos dai- 
liai sužėlė ir ten pilna žemuogių — aš truputį 
pakylu vežime, šitaip užmatyčiau, jeigu kokia 
būtų išsirpus. Duobės krante gi auga trejos de- 
vynerės — vaistai auga, kartais atnešu jų se- 
nelei iš savo uogų medžioklės. 


Tuojau pažįstu, kada prasideda Barkelių 
laukai — turiu pažinti, juk kada nors tėviškė 
bus tėvelio, paskui mano, reikia žinoti ribas. 
Dabar tiktai dirvos ir dirvos, tiktai prieš pasu- 
kant į vieškelį, pravažiuojam maro kapelius. 
Kaip jie turėjo gausiai mirti kadaise, mano že- 
maičiai, kad tiek daug per šią parapiją yra 
panašių vietų. Čia bepalikę tiktai pusantro kry- 
žiaus, bet niekas netiesia nagų į šitą žemę, ji yra 
ir pasiliks šventa. Ir auga čia vienas kadugys 
— manau, gal jis kryžių amžiaus, toks senas, 
tačiau ne kiek didesnis už žmogų, ir pluskotas. 
Ten kažkada stovėjo rusų kareivis — vos vos 
prisimenu: buvo karas, iš kažkur turėjo ateiti 
vokiečiai, mes grįžome iš bažnyčios, o prie ka- 
dugio stovėjo ruskelis sargyboje. Visuomet ma- 
tau jį ten, kaip tada. Matau? Ne, tiktai manau, 
kad jis ten buvo. Ir šiandien galvoju: jeigu čia 
augtų beržas — ruso nebūtų buvę. 


Tikrai, yra keista, kad kokie kitokie me- 
džiai rodosi pakeliui — šiandien jie stačiai ne- 
reikalingi. Tačiau po staigaus pasisukimo į pa- 
kalnę, paskui įkalniui, po trijų menkų sodybė- 
lių prie vieškelio, prasideda iš vieno šono miš- 
kas, daugiausia eglės. Bet keli yra paeję priekin, 
keli medžiai — tai tik šiandienai, nes jie beržai. 

Kelias geras, tiktai trankosi — tai šakos 
prasimuša iš po žvyro, ir vyrai kalba apie rei- 
kalą taisyti. O, aš žinau ir tai, ūkio vaikui pri- 
valu žinoti, kad prieš karą tasai kelias buvo 
toksai purvynas, jog vokiečiai grimzdo, kai grįž- 
davo miestelin prisiplėšę gerų žmonių turto. 
Tai tiktai dėl to jie spaudė žmones taisyti ke- 
lius. To jiems negalima atleisti per amžius. Ži- 
noma, gerai, kad kelias pavažiuojamas, kas tą 
sako, bet kodėl prievarta! 


Atsiranda miškas ir iš kito šono, tiktai eg- 
lės ir pušys, o kelias vienas smėlys, ir čia jau 
nenorėčiau būti arkliu. Dvidešimts mano žings- 
nių nuo kelio yra kalnas. Augštesnis yra tik Bi- 
rutės Palangoje, mačiau ir žinau. Šitas mūsasis, 
bus koks trečdalis tokio, ir visas apaugęs eglė- 
mis, ir pačiame viršuje Dievo Motinos koplytė- 
lė. Nuo kelio pusės — kalne tokia pakriūtė, ir 
eslė kabote kabo virš jos — kiekvieną kartą 
džiaugiuosi, kad tebematau ją nenuvirtusią. O 
beržas būtų lengvesnis, manau — ir šviestų iš 
tolo. 


; „Miškas nori susitikti, jis taip spaudžia ke- 
lią iš abiejų pusių, kad vos dvejos vėžės išsiten- 
ka, ir čia tamsu prie didžiausios saulės. Jeigu 
keliauji vienas, turi galvoti apie vaiduoklius ir 
plėšikus. Žinoma, jeigu čia augtų beržai! Nie- 
kuomet nestovėjo jokia negera dvasia ar blo- 
gas žmogus po beržu — negirdėjau. Tačiau po 
eglėmis! 

O dar kas — visai netoli miestelio, vos ne 
po pačiu keliu atsiranda duobės — visuomet at- 
rodo man, kad važiuojame oru, tai iš čia kasa 
smėlį. Ir prie pat duobės krašto, po egle, po la- 
bai tamsia — krikštelis: žmogus buvo užmuš- 
tas. Iš viso baisi vieta — matosi žydkapių tvo- 
ros kraštas, ir dar vieni maro kapai — paskui 
miesčionių ūkininkų sodybos — kelias eina pro 
pat jas. Ir jos šiandien kokios neatpažįs:amos; 
beržai. 

Prie kiekvienų vartų, ir kur užmatai duris 
— taipgi. Ir atrodo, kad šiandieną žydai jaučia- 
si nevietoje pasistatę namus, nes jų durys ne- 
atžymėtos. Jų namai atrodo, kaip skylės, tokie 
tušti, ir jų atrodo perdaug šiandien, nes, ma- 
tot, jie juk visada užima miestelio vidurį. Nėra 
kur žiūrėti čia važiuojant. 

Labai gerai, kad mes jau prie vargoninin- 
ko durų, ir mus išsodinę, vyrai veža arklius ki- 
tur, gi mūsų laukia darbas. Senelė tiktai žiūri, 
kai vargonininkienė ir mama valksto dukteris. 
Baltai. O iš apačios turi būti pratįsę kudrių, 
nedaug, tiek kiek reikia. Ir plaukus paleidžia. 
Iš vakaro jie supinami taip ankštai, beveik skau- 
da, užtat šiandien ant pečių gula garbanos. Vy- 
riausia vargonininkaitė turi didelius, ilgiausius 
plaukus, mes su antrąja, šiaip sau, nekiek — 
tačiau užtenka. Didžiausia iškilmių dalis, kai ri- 


ša kaspinus — per liemenį ir į plaukus. Kartais 
žydrius, kartais rožinius. Tiktai mūsų trijų tė- 
ra panašūs, nė vieno kito miestelyje — ir mes 


tariame, jog ir pasaulyje negali būti: jie atsiųs- 
ti iš Amerikos, mes ten turime dėdes, štai kas. 


Einame. Tų kaspinų galai ilgi, nutįsę že- 
miau už sukneles, taip ir nori žengti vis atgal 
atsigrįždamas, kad matytum. Gi plaukuose iš 
kaspinų pasidaro tokie sparnai, per juos nardo 
vėjas, pralenda saulės spindulys, ir jie taip pri- 
tvirtinti prie plaukų, kad jokio rūpesčio. Jokio 
rūpesčio, jeigu nežinotum, kad taip puošniai at- 
rodai. Gal kaip beržas. 

Dabar jau į didijį parapijos namų kamba- 
rį, tenai pročkelė tvarko gėlių barstytojas — Ir 
mamos netenka galios į mūsų veiksmus. Na, jos 
dar apžiūri mūsų krepšelius. O, jie taipgi, kaip 
ir kaspinai — nuostabūs ir vieninteliai: jie pirk- 
ti Klaipėdoje, šviesučiai, iš kažko nupinti = 
šiaudeliai? nendrės? Balto šilko kaspinais jle 


parišami po kaklu, kad abi rankos būtų laisvos 
grakščiai paimti žiedus barstymui. Krepšeliai 
pilni gėlių, kokios tik žydi darželiuose, pievose 
S kartais ir iš langinių vazonų nuskinama. Bet 
šiandien pročkelės padėjėja nešis atsarginį di- 
delį krežį su gėlėmis, nes šitokia kelionė, visi 
krepšeliai bus išsemti, kad ir labai taupiai bars- 
tytum — reikia gi apvaikščioti Vainikų procz- 
sijoje Keturių Evangelijų altorius. 

Kas gi yra Evangelijos? Noriu žinoti, jau 
nuo tada noriu žinoti, kai tik atsimenu pirmuo- 
sius Vainikus. Jos yra lotyniškos, tačiau neki- 
taip, kad ten kalbama apie berželius, juk kaip- 
gi apsieitum be jų, ir kam tada jie yra kerta- 
mi Vainikams? Man atrodo, kad jie jau taip 
išdygsta, žino, jog bus tai dien:i ir auga labai 
liekni, labai šakoti, labai dailūs, ir vistiek, kad 
ir nukirsti, atauga vėl — užtatai nereikia jų 
apverkti, jie nemiršta, nes kaip kitaip jie daly- 
vauių šioje dienoje ir tokie gyvi? Taigi Evan- 
gelija, tiktai nesuprantamais žodžiais, kalba 
cpie juos. 

Ne, sakė mano namiškiai, ir kunigas sakė, 
kai mokiausi pirmos išpažinties tiesų — ne, tai 
apie Viešpatį Dievą, Jo gyvenimą ir darbus kal- 
ba Keturios Evangelijos — ne apie medžius. Ta- 
čiau aš negaliu tikėti, kad nebūtų tenai mini- 
ma ir berželiai — juk Dievulis yra vaikščiojęs 
žemėje, ir Jis turėjo matyti, kokius gražius juos 
Jis sutvėrė — kas gi kitas vilki tokius nekaltus 
vaikiškus drabužius, kaip jie? Ir kai jie išleidžia 
žirnelius pavasarį — jie, atrodo, verkia, kaip 
vaikai. Ir kaip jie kvepia — niekuomet neuž- 
miršti. Aišku, Dievulis žino, kodėl Jis šiai die- 
nai pasirinko tą medį ir jis yra Evangelijose 
paminimas. 

Taip tikiu ir ties pirmuoju altoriumi. Jis pa- 


darytas senosios vaistinės prieangyje — išklo- 
ta margi kilimai ir vazonai keistų gėlių, ir ne- 
žinomų gėlių primerkta puikiose vazose — ap- 


tiekorius gyvena labai poniškai. Ir beržai gau- 
bia visą altorių. Beržai, žinoma. Ir kaipgi jie 
nebus pavadinti gerais, kai dabar kunigas, švi- 
tančiu arnotu apsivilkęs, giedamai skaito Pirmą- 
ją, ir mes suklupę maldingai, nosinaites pasidė- 
ję po baltais apdarais, klausomės. Argi nesu- 
prantu lotyniškai, visai staiga: Eina Dievulis, — 
girdžiu, — eina Jis ir mokina žmones, ir pa- 
stebi Jis, kad jau įžengęs į miškelį. Jis stovi su- 
sigalvojęs, kaip čia visiems atidaryti dangų, ir 
ūmai junta, kad čia labai gera, ir taip gaivinan- 
čiai kvepia, ir pakėlė Jis akis, ir pamatė, jog tai 
beržynas. 

Jau kyla žmonės, mus ragina, mes vėliai 
rūpestingai renkame gėles iš krepšelių, keičia- 
mės poromis, užleidžiame kitas sukloti savo au- 
ką, stebime, kad nesusimaišytume, kad pačios 

mažiausios negriūtų ar nesuardytų tvarkos. Ir 
jokia kita mintis nelenda, jokia. Ir labai karš- 
ta, ir labai dulka visi keliai, ir dabar žygiuoja- 
me plentu, toli, iki panos Magdalenos koplyčios 
— prie antrojo altoriaus. 

Ten saulė taip labai šviečia, kad žvakės 
dvigubai greičiau dega, vaškas tirpsta ir sal- 
džiai kvepia, ir vilioja iš kažkur atklydusią bitę. 
Ji skraido ir neria nosį į pamerktas gėles, o tarp 
tiūlių ir šviesų, iškelta monstrancija — ir vis- 
ką supa augšti beržai. Ir Evangelija gieda, kad 
Dievulis buvo kažką pamatęs beržo žirginėlyje 
ir prisilenkė pažiūrėti, ir pažino bitę. Jis ste- 
bėjo, kaip ji laipiojo ilgais drebančiais beržo 
karučais ir rinko medų, o krepšelį turėjo pasi- 
rišusi po kaklu, kaip mes. Ir Jis džiaugėsi, kad 
ji tokia darbšti, ir kad tokia aksominė, ir pa- 
glostė ją, ir ji žinojo, kas Jis, ir negylė. 

Labai rūpėjo, kas paskui buvo apgiedama, 
tačiau jau vėl keliavome. O dabar reikėjo sukti 
mažomis gatvėmis, ir žmonės išsitiesė į ilgas ei- 
les, ir taip atėjome prie trečio altoriaus, įruoš- 
to kapinių tarpuvartyje. Viršum augščiausių 
vartų yra skardos stogas, ir viršum stogo stovi 
angelas su trimitu vienoj, su svarstyklėmis ki- 
toj rankoj. Viskas yra sena ir aptrūkinėję, ta- 
čiau, sako, jog jo svarstyklės visada teisingos ir 
bauginančios, o trimitas neužkimsta — kažkur 
gali būti, kažiką svarbaus dirbti, jam pašaukus 
turi ateiti. Tačiau šiandieną jis negali nieko — 
mes nesame atėję į jo šaukimą, nei į teismą — 
mes esame gyvi, mes lydime Dievulį kelionėje. 


—aeieiPiTi 
UL 
IUI 


BTI 
Pinti tine 
LLTI 


Angelas užtat ramiai žiūri į altorių, paruoštą 
po jo kojomis, baltą altorių, iš vienų mezginių, 
žvakių ir gėlių. Ir beržai yra čia. Kaipgi kitaip? 
Tai apie juos gieda Trečioji Evangelija, nes 
Viešpats dabar skaito baltą berželio tošį, kuri 
prirašyta rusvais brūkšneliais. Kas gi parašyta? 
— skaito Dievulis. — Nagi, ką Jis Pats parašė 
ant pirmojo beržo, kurį buvo paleidęs į žemę — 
kad medis gyventų ir linksmintų žmogaus akis 
ir širdį, ir kad visuomet Vainikų dienoje būtų 
prie altorių, ir prie kiekvienų gerų durų. 

Kas gi daugiau parašyta tošyje? — Negali- 
ma žinoti, nes jau einame. Ir saulė taip liepsno- 
ja, kai lenkiesi prieš monstranciją — spinduliai 
dega joje ir taip skaisčiai, jog negali pažvelgti 
į Dievo Veidą, kad ir vaikas esi. Mūsų gėlės 
krenta į smėlį ir dulkes, tačiau mes žinome, kad 
ir jos nemirs, nes per jas žengia Dievas, ir mes 
esame maži Jo tarnai ir lydime Jį. Per mūsų 
miestelį. 

Ir štai jau vėl esame grįžę į šventorių, ir 
čia ketvirtas altorius. Visiškai pavargus klūpu, 
o gal tiktai susmukus ant kojų sėdžiu ir klau- 
sausi Evangelijos: dabar viskas yra susirinkę — 
kvepėjimas, ir bitės dūzgimas, ir išlaistytas me- 
dus, kaip lukštai mūsų lankoje, ir Viešpaties 
gyvenimas. Girdžiu, kaip yra giedama, kad Jis 
vaikšto nuo vienų durų iki kitų, neaplenkda- 
mas nė vienų, kurie prikalė prie savo staktos 
palaimintą ženklą—beržą, kaip pripažinimą, jog 
jie yra Vainikų Dienos žmonės. Ir tenai, kur nė- 
ra beržų, yra baisiai liūdna. 

ZVILGSNIS Į ADOMO V ARNO KŪRYBA 


Jo 75 metų amžiaus ir 45 kūrybos Metų 
sukakties proga 


LE VI0O NV NEAS 


Savo prigimtimi ir pozityviomis būdo savybė- 
mis Adomas Varnas yra reta mūsų senosios me- 
nininkų kartos asmenybė. Jis sunkųjį mūsų tau- 
tos prisikėlimo, o taip pat atstatymo metą ne- 
buvo jaunuolis be širdies ir dailininkas be parei- 
gos. Priešingai, jį mes randame visose mūsų gy- 
venamo momento sukrėtimo valandose, pasiren- 
gusį ne tik aptarti, bet ir patį dirbant darbą, 
kuris tuo metu atrodė būtinas. ši jo būdo savy- 
bė dailininką Adomą Varną įrašo mūsų istori- 
jos lapuosna ne tik kaip didįjį mūsų vyresnio- 
sios kartos kūrėją, jaunesnės kartos auklėtoją ir 
mokytoją, bet taip pat kaip nepamainomą vi- 
suomenininką, nudirbusį tokį barą, kad kiekvie- 
nos iš šių trijų sričių atskirai jau pakaktų nusi- 
pelnyti savosios tautos dėkingumui. 


Visuomeninė ir kulturinė veikla 


Užėjus pirmajam pasauliniam karui, daili- 
ninkas buvo baigęs meno studijas ir drauge su 
didele dalimi kitų lietuvių pasitraukė gilyn į 
Rusiją. Jau 1915 m. mes matome jį organizuo- 
jant nukentėjusiems nuo karo lietuviams šelpti 
rinkliavą ir dirbant lėktuvų fabrike, kaip brai- 
žytoją. 1916-1917 metais jis Petrapilyje organi- 
zuoja ir vadovauja Nukentėjusiems nuo Karo 
Šelpti D-jos techniniam komitetui ir pagaliau 
1917-1918 metais dėsto Voroneže lietuvių moky- 
tojų seminarijoje. 

1918 m. mes susiduriame su Adomu Varnu 
Vilniuje, kur grįžęs į tėvynę, mokytojauja Vil- 
niaus lietuvių gimnazijoje. Prisimenant anuome- 
tinės Lietuvos inteligentinius išteklius, aišku, 
kad jisai netelpa gimnazijoje ir imasi organizuo- 
ti (1919-1920 m.) Lietuvių Meno Kūrėjų D-ją, 
kuriai pats pirmininkauja iki 1923 metų. L.M. 
K.D-jos pastangomis buvo surengta ne tik eilė 
meno parodų, bet taip pat įkurta Muzikos Mo- 
kykla ir Valstybės Teatras Kaune. 

Tuo pat metu, 1922-23 m., A. Varnas atsi- 
randa Pragoje, kur spausdinami jo pagamintais 
projektais nepriklausomos Lietuvos popieriniai 
banknotai — litai. Pagaliau 1924 m. jis pakvie- 
čiamas dėstyti į Lietuvos Meno Mokyklą Kaune 
ir, darant įvairias šios mokyklos reformas, jis iš- 
lieka joje nuolatiniu dėstytoju ligi 1940 m. bol- 
ševikų okupacijos. 


Tačiau čia jo veikla dar nesibaigia. Turėjęs 
eilę sunkių išgyvenimų per antrą pasaulinį ka- 
rą, su kritiškiausiais momentais ir beviltiško- 
mis akimirkomis, A. Varnas 1945 m. spalio mė- 
nesį, vienas paskutiniųjų pasitraukė iš Lietuvos 
į Vakarus ir arkliais atvyko į Dresdeną. Čia jis 
išgyveno didįjį miesto bombardavimą, po kurio 
atsikėlė į Ravensburgą. Kas iš ravensburgiečių 
nematė ir nepažino Adomo Varno? Kas pirmo- 
mis kritiškomis pokarinėmis dienomis matė dai- 
lininką su teptuku rankoje? Ne, Varnas pirmas 
organizuoja Tremtinių Bendruomenę, rūpinasi 
jų vargais ir Bendruomenei vadovauja iki 1947 
metų. Ravensburgo lietuviai, atsidėkodami jam 
už jo darbą, suorganizavo platų jo 70 m. amžiaus 
ir 40 m. kūrybinio darbo sukakties minėjimą ir 
jo tremties kūrinių apžvalginę parodą. Kitą pa- 
našų pagerbimą surengė lietuviai dailininkai 
Freiburge, Taikomosios Dailės Institute. Šia pro- 
ga Dailės Institutas (lietuvių dailininkų organi- 
zacija) išrinko jį savo garbės nariu, o Lietuvių 
Dailininkų ir Architektų Sąjunga taip pat išrin- 
ko savo pirmininku, kurio pareigas jis eina ligi 
šiai dienai. 

Amerikoje dailininkas apsigyveno Čikagoje 
ir, be savo kūrybinio bei duonos medžiojimo dar- 
bo, jis nenuleidžia rankų ir eilę metų pirminin- 
kauja Amerikos Lietuvių Bendruomenės Kultū- 
ros Tarybai, kuri vėliau jį pagerbė, išrinkdama 
savo garbės nariu. 


Meninė veikla. 


Pirmasis Adomo Varno, kaip dailininko, vie- 
šas pasirodymas įvyko 1908 m. sausio mėn. 7 d. 
Vilniuje, antroje lietuvių dailės parodoje. Po šio 
pasirodymo dailininkas dalyvavo visose lietuvių 
dailės parodose Vilniuje. 1911 m. surengė savo 
vieno kūrinių parodą Zakopanėje, o 1927 m. savo 
apžvalginę parodą gimtajam Joniškyje. Supran- 
tama, kad Adomas Varnas buvo nuolatinis daly- 
vis visose meno parodose, rengtose Lietuvoje ir 
užsieniuose. Vien Vytauto Didžiojo Kultūros 
Muziejus Kaune turi įsigijęs apie 50 jo kūrinių. 
Sunku būtų ir suminėti visas kolekcijas ir pri- 
vačius asmenis, kurie Adomo Varno kūriniais 
papuošė savo aplinką. Įdomu, kad ir čia, Ame- 

Varnas 


Adomas 


rikoje, ne vienas turi įsigijęs prieškarinio Var- 
no kūrinių, o pirmąjį jo mokyklos darbą yra nu- 
sipirkęs ir lig dabar išsaugojęs dr. Vencius Brook- 
lyne. 

Tačiau A. Varnas, tarsi nujausdamas gyve- 
namo laikotarpio netikrumą, o būdamas širdi- 
mi ir krauju lietuvis, negalėjo užmerkti akių ir 
praeiti pro mūsų tautos šimtmetinius kultūros 
turtus, sukrautus liaudies mene. Čia jis skiriasi 
nuo eilės savo kolegų dailininkų, kurie, parsi- 
nešę daugumoje slavišką bohemą, daug disku- 
tuoja ir sielojasi, bet darbą nudirbti palieka ki- 
tiems. A. Varnas prie pastarųjų nepritampa. Jis 
su foto aparatu ant pečių ir dažais rankose ap- 
keliauja visokiomis priemonėmis visą Lietuvą 
(jau antru kartų, nes pirmą kartą tai padarė 
1908 m. su dail. Adalbertu Staneika) ir nufoto- 
grafuoja apie 2,300 lietuviškų kryžių, dievukų ir 
kitos rūšies lietuvių liaudies meno kūrinių. Da- 
lis šių nuotraukų sudėta 1926 m. išleistame 
“Lietuvos Kryžių" albume, kurio keli egzemplio- 
riai yra ir Amerikoje. 

Gerai pažinęs ir pamilęs lietuvių liaudies 
meno turtus ir jų meninę vertę, Adomas Varnas 
drįsta juos parodyti ir užsieniui. Jau 1925 m. 
suorganizuotoje tarptautinėje Monzos parodoje 
Italijoje, kurią tvarkė Adomas Varnas, lietuvių 
liaudies menas susilaukė ligi tol negirdėto įver- 
tinimo ir buvo lyginamas su didžiųjų tautų tos 
rūšies liaudies meno kūriniais. Šis drąsus tuo- 
metinis A. Varno žingsnis (nes anuo metu menu 
Lietuvoje daug kas laikė tik itališko arba vokiš- 
ko amato saldžius eksportinius dirbinius) re- 
paprastai daug prisidėjo prie savos, lietuviško- 
sios meno kultūros prikėlimo. Tuo pačiu buvo 
atkelti vartai šių liaudies meno turtų globai bei 
apsaugai nuo sunykimo. 


Pedagogas. 


Nemaža laiko ir pasišventimo Adomas Var- 
nas paaukojo jaunosios menininkų kartos auklė- 
jimui. 

Kaip pedagogas, Adomas Varnas Lietuvos 
Meno Mokykloje ir Kauno Meno Mokykloje bu- 
vo labai augštai vertinamas. Tai galime spręsti 
ir iš jo eitų ten pareigų ir dėstytų dalykų. Šio- 
se Mokyklose Varnas yra vedęs tapybos ir de- 
koracijos studijas ir dėstęs paišybą tik vyres- 
nėms klasėms bei baigiantiems meno studijas, 
augštajame skyriuje. 

Suprantama, kad jo konkretus pasaulis, iš- 
samios meno studijos ir išeitas mokslas Adomą 
Varną įrikiavo į kertinius Lietuvos meno moks- 
lo pedagogus. 

Adomas Varnas prie savo studentų priei- 
davo subtiliai, visu atsargumu, nebrukdamas ku- 
rios nors meno srovės sampratos, bet dėstyda- 
mas visą esminę meno problemą ir liesdamas 
kiek galint platesnius meno laukus, su meno fi- 
losofija imtinai. O filosofuoti jis mėgo ir tebe- 
mėgsta. Šiuo keliu jis mokė būti ne tik dailinin- 
ku-techniku, bet ir formavo dailininką-kūrėją. 
Mokė jis mus ne kuo nors sekti, bet susiformuo- 
ti savo individualų meno pasaulį ant dvasinės 
lietuvių žemės. 

Negaliu kalbėti už visus Adomo Varno stu- 
dentus, bet man, kaip buvusiam jo auklėtiniui, 
tebūnie šia proga leista jam viešai pareikšti ma- 
no nepamirštamą ir gilų dėkingumą už jo peda- 
gogines pastangas ir suteiktas žinias. 


Kūrybos kelias. 


Pats dailininkas yra linkęs savo kūrybą su- 
skirstyti į tris periodus. Manau, nenusikalsiu, jei 
pridėsiu ir ketvirtąjį — tremties meto. 

Pirmasis periodas apima daugiausia 1908- 
1913 metus. Į jį įeina Palermo ir Zakopanės di- 
desni kūriniai, kaip “Bangose", Jono Biliūno, 


Jurgio Baltrušaičio, Broniaus Pilsuckio portre- 
tai, kompozicijos: “Pesimistas" bei “Gamtinin- 
kas ir dailininkas" ir peisažai: “Beržynas rude- 
nį", “Kalnų vėjas“ bei eilė kitų kūrinių. 

Šiuose darbuose A. Varnas pasireiškia kaip 
stiprus konstruktyvinio piešinio valdytojas, ko- 
kis jis paliko ligi šių dienų. Jo koloritas buvo 
sodrus, bet santūrus, su romantizmo atspalviu. 
Tematikoje pamėgęs portretą ir žmogaus psicho- 
loginius išgyvenimus, nevengia, sugeba ir gra- 
žiai išsprendžia, neretai sunkias, sudėtingas fi- 
gūrines kompozicijas. Iš šio laikotarpio mes ge- 
rai prisimename jo paveikslą “Bangose", kuris 
puošė M. K. Čiurlionio galerijos sienas Kaune. 
Šis paveikslas, lyginant su kitomis ano meto lie- 
tuvių dailininkų figūrinėmis kompozicijomis, tu- 
rėjo būti tikras mūsų pasididžiavimas. 


Antrasis periodas — jau 1914-1918 m., pir- 
mojo pasaulinio karo laikotarpis. Šiam periodui 
priklauso žinomi dr. J. Basanavičiaus, Tomo Ži- 
linsko, Martyno Yčo, Jono Jablonskio ir Motu- 
lės portretai. Šiuose darbuose Adomas Varnas vi- 
siškai atsipalaiduoja nuo romantizmo laikotarpio 
spalvinės įtakos ir iš buvusių santūrių tonų perei- 
na į linksmesnį bei melsvesnį koloritą. Čia A. 
Varnas suformuoja savo asmenybę, kuri neginči- 
jamai išsikovoja savitas priemones reikštis pie- 
šinyje ir spalvoje. 

Karo laikotarpis nebuvo labai produktyvus, 
nes nemaža laiko pašvęsta jau minėtam visuo- 
meniniam darbui. Šiam laikotarpiui priskirtini 
ir šaržai “Ant politikos laktų" bei kiti grafiniai 
darbai. 


Trečiasis periodas — tai Nepriklausomybės 
1918-1940 metai. Jam priklauso dekoracijos vai- 
kų teatrui, melodramai “Birutei" ir Maironio 
dramai “Vytautas pas kryžiuočius". Be to, žino- 
mi paveikslai “Vilnius po audros" ir daug kitų. 
Iš portretų pažymėtini Vytauto Didižojo, Norus- 
Naruševičiaus, Mašioto, Kamantauskienės, dr. 
Staugaičio, Antano Smetonos, Felikso Vaitkaus 
ir kitų. Šiame laikotarpyje A. Varnas yra pada- 
ręs didelio formato figūrinę kompoziciją “Vie- 
nuolika meno apaštalų“, kurioje kiek šaržuotai 
parodė savo kolegas Lietuvos Meno Mokyklos 
mokytojų posėdyje. Nežiūrint šaržo, ši kompo- 
zicija yra tikra minėtų apaštalų charakteristi- 
ka, nes jų judesiai ir pozos dailininko labai 
kruopščiai išstudijuoti. 

Šiame trečiajame periode Adomas Varnas 
dar labiau išryškina ir praplečia antrojo laiko- 
tarpio meninį pasaulį. Kai kurie šio tarpsnio 
darbai, kaip Vytauto Didžiojo portretas (M. K. 
Čiurlionio galerijoje) ir eilė kitų peisažų, net iš 
dalies “Vilnius po audros", yra stipriai supras- 
tinti ir sudekoratyvinti. Vytauto Didžiojo por- 


tretas gerokai primena vitražus. Tokių darbų vė- 
lyvesnėje A. Varno kūryboje yra ir daugiau, ne- 
išskiriant ir jo padarytų plakatų. 


į Be čia suminėtų, daugiausia portretinio siu- 
žeto kūrinių, dažniausiai didelio formato, A. 
Varnas visais laikotarpiais, bet šiame priešpas- 
kutiniame ar tik ne gausiausiai, yra padaręs lie- 
tuviško peisažo, nevengdamas ir miestų archi- 
tektūros, kaip Vilniaus ir Kauno. Tiesa, šie pei- 
sažai buvo mažesnio formato ir daugeliu atvejų 
tapyti tiesiogiai iš gamtos. Juose gal ryškiau nei 
kituos darbuos pasireiškė subtilaus ir atidaus 
gamtos stebėtojo gabumai. Šie jo kūriniai pasi- 
žymi paprastumu ir betarpiškumu. Juose nema- 
tyti jokių išryškintų ir akį traukiančių spalvinių 
efektų, kurie kai kuriems Adomo Varno darbams 
suteikia tam tikro teatrališko aspekto, ir jie at- 
rodo daugiau padaryti, nei sukurti. Priešingai, 
šiuose peisažuose jo pasirinkti, neretai žiemos, 
motyvai, kaip Karmelitų bažnyčia Kaune, savo 
spalvine gama, plačiu ir užtikrintu teptuko pa- 
braukimu buvo tyros kūrybos perliukai. Šiais 
darbais Adomas Varnas pasireiškė kaip pirmaei- 
lis Lietuvos peisažistas su individualiu savo 
veidu. 

Adomo Varno kaip tremtinio įnašas, atsi- 
žvelgiant į nepakenčiamas darbo sąlygas ir nuo- 
taikas, yra neįtikėtinas. Jis, be kitų darbų, dar 
rado jėgų ir laiko imtis kūrybos. Dėl šio ryžto 
mes galime drąsiai pavadinti šį laikotarpį ket- 
virtuoju. 

Šiame laikotarpyje Adomas Varnas siužeto 
atžvilgiu nesikeičia. Jis, kaip ir anksčiau, su pa- 
mėgimu dirba portretus, šaržus, peisažus ir net 
imasi bei realizuoja savo didįji sumanymą — 
istorinę kompoziciją “Mindaugo karūnavimas“. 
Šio laikotarpio portretuose nėra naujų jieškoji- 
mų, — juose lengvai atpažinsti mūsų Varną. 
Vienuose iš tų portretų, kaip Bernardo Braz- 
džionio, pradominuoja greičiau Varnas piešėjas, 
nei tapytojas, nes reljefinė forma nusveria prieš 
spalvą. Tačiau prel. M. Krupavičiaus portrete 
pirmauja nuotaika ir spalva, nors skulptūrinės 
veido formos yra aiškiai respektuotos ir išbaig- 
tos. Šių portretų fonuose yra kiek simbolikos. 
Forma, piešinys ir spalva, su kiek skirtingais 
patepimais (pvz. kun. Švagždžio portretas), te- 
bėra A. Varno trikampis, kurio rėmų jis nesi- 
ryžo laužyti. Pastarosiomis priemonėmis daili- 
ninkas buvo patenkintas savo kūrybiniuose sie- 
kimuose. Nepasikeitė, arba jis nerado reikalo 
keisti savo natūralaus piešiniško priėjimo ir prie 
šaržuojamų savo "aukų" (pvz. dail. Penčylos 
portr. 1947 m.). 


Tremtinio laikotarpyje A. Varnas yra nu- 
tapęs nemaža peisažų ir miestų vaizdų iš savo 
gyventų vietovių. Šiuose peisažuose galima jaus- 

ti mažą vingį nuo įprastos “generalinės linijos“". 
Juose labiau nei ankstyvesniuose darbuose jau- 
čiama spalvinė impresionistų įtaka ir kiek pa- 
ryškintas pointilistų tepimo būdas. Suprantama, 
kad šiuose darbuose A. Varnas kiek prarado sa- 
vo turėtą paprastumą ir architektoniką, o spal- 
vos naudai daug kur atsisakė nuo pačios formos. 
Juose, kaip ir ankstyvesniuose Varno kūriniuo- 
se, neretai vyrauja violetiškai pilkšvas koloritas, 
kartais paįvairintas šviesiomis, šiltomis spalvo- 
mis, kurios atsiranda, pavakario saulės spindu- 
liams palietus namus ar augmeniją. 

Kai kurie jo tapyti miesto vaizdai Čikagoje 
(ypatingai potvynis po lietaus pro dailininko 
langą) yra verti atskirai atžymėti. Pastarajame 
dailininkas su neįprastu spalvų intensyvumu ir 
turtingumu labai meistriškai užfiksavo Čikagos 
potvynį, ir šį paveikslą tenka laikyti vienu iš 
geriausių jo kūrinių tremty. Čia daug sunkiau 
nusakyti, prie kurios meninės srovės ar jo lai- 
kotarpio šį darbą tektų priskirti, bet neabejoti- 
nai jis parodo A. Varną kaip kūrėją visoje pa- 
jėgų didybėje. 

Su pasigerėjimu ir nustebimu mes regime 
didelę A. Varno istorinę kompoziciją (apie 200 
figūrų) “Mindaugo karūnavimas“, kurią, rodos, 
užsakė Šv. Kryžiaus Čikagoje parap. kleb. kun. 
Linkus Mindaugo krikšto sukakčiai paminėti. 


Šioje kompozicijoje Adomas Varnas nekei- 
čia savo stilistinio veido, o eina jam žinoma ir 
pamėgta stilistine linkme. Jis formą ir toliau 
respektuoja, kad šviesa ir šešėlis duotų erdvės 
konkretumą bei dokumentališkumo įspūdį. Da- 
lyvių veidai ir čia nepraranda savo dekoratyvu- 
mo, 0 piešinys neretai talkininkauja pabrėžti 
formai. Tai ryškiai matyti centrinės Mindaugo 
karūnavimo scenos figūrų veiduose. Nekyla dve- 
jonių, kad A. Varnas dėjo milžiniškų pastangų 
šią istorinę sceną priartinti prie realybės. Gra- 
žiai išstudijuoti istoriniai kostiumai, o visa lie- 
tuviškos architektūros aplinka nedvejotinai nu- 
kelia kūrinį į savus namus. Jei visos figūros yra 
daugiau sukonkretintos, tai pastato sienos, kai- 
rinė šviesa ir grindų kilimas skęsta žalsvai mels- 
vų bei rausvų spalvų žaidime — spalvų, kurios 
daug laisviau šeimininkauja, aiškiai nustumda- 
mos piešinį ir formą į antraeilę paskirtį. Atro- 
do, kad A. Varnas, tapydamas sceną, kur Min- 
daugui uždedama popiežiaus siųsta karaliaus ka- 
rūna, šiuo darbu vainikavo pats save, kaip isto- 
rinių siužetų tapytojas. 

Tokių istorinių paveikslų tapymas pareika- 
lauja iš dailininko ne tik daugybės laiko, gero 
piešėjo, komponuotojo ir spalvininko kvalifika- 
cijų, bet taip pat kruopštaus istorinio dokumen- 


tavimo. Suprantama, kad visas šias savybes tal- 


pinti viename asmenyje nelengva, todėl iš dalies 

ir dėl šios priežasties mūsuose taip maža šios sri- 
ties kūrinių. Aišku, kad ši aplinkybė pačią isto- 
rinio kūrinio vertę nemažai pakelia. Šiuo dar- 
bu Adomas Varnas su kaupu pateisino į jį su- 
dėtą mūsų pasitikėjimą. Iš kitos pusės ypatli- 
gai džiugu, kad mūsų didinga praeitis prikelia- 
ma iš nebylio kapo šiuo tragišku mūsų tautai 
metu. Reikšminga, kad šias pastangas finansiškai 
rėmė mūsų broliai amerikiečiai. Tai daug dau- 
giau nei įsidėmėtinas pavyzdys, ką galime dar 
ir šiandien nudirbti kultūrinėje dirvoje, kai se- 
nasis ir naujasis ateivis randa bendrą kalbą ir 
bhendrus takus. 


Kūrybos sritys. 


Be pagrindinės savo tapytojo profesijos, A. 
Varnas mūsų meno pasaulyje labai sėkmingai 
reiškėsi piešiniu ir grafika. 

Daugelyje vietų paminėjau, kad jis yra ge- 
ras piešėjas ir šiuos savo privalumus vykusiai 
vartoja tapyboje ir grafikoje. Adomo Varno as- 
menyje glūdi dar vienas didelis ir ligi šiol neap- 
tartas gabumas. Tai šaržas. Norint būti geru 
šaržuotoju, reikia būti ir geru charakterio ste- 
bėtoju, su dideliais piešėjo privalumais. Turėda- 
mas šias dailininko savybes, Adomas Varnas yra 
šaržuotojas tikrai iš Dievo malonės. Jo šaržai 
yra gimę iš jo pasimėgimo stebėti žmonių cha- 
rakterius. Juose A. Varnas yra savitas, natūra- 
lus, laisvas ir didelis šio meno kūrėjas. Niekas 
ligi šiol iš lietuvių dailininkų šioj srity jam ne- 
prilygo. Jis yra padaręs daugybę šaržų (apie 
200) Tautų Sąjungos posėdžiuose 1932 m. Žene- 
voje, bet jie pilnai niekur nebuvo paskelbti. 
Daug laimingesnio likimo susilaukė jo šaržų rin- 
kinys “Ant politikos laktų", kurį redagavo kan. 
J. Tumas 1923 m. Pastarasis vaizdžiai pailiust- 
ruoja A. Varno retą talentą šaržo srityje. 

Be šaržų ir linijinio piešinio-grafikos, Ado- 
mas Varnas yra padaręs vadinamųjų tapybinių 
arba litografinių piešinių, kuriuose jis kiek su- 
prastinta forma, vaizdžiai, tiksliai ir individua- 
liai davė žmonių portretų. Šios rūšies portretai 
Adomą Varną parodo kaip sąmoningą piešėją, 
sugebantį labai natūraliai apvaldyti detales ir 
išgauti bei perduoti skulptūrinę formą. Iš tokių 
pažymėtini yra Vytauto Didžiojo, Žemaitės, V. 
Kudirkos ir Maironio portretai (litografija), ku- 
rie nepaprastai praturtina mūsų skurdų seno- 
sios kartos piešinių palikimą. 


Grafika. 


Kaip grafikas Adomas Varnas pradėjo 
reikštis jau 1913 m. Nepriklausomybę atgavus, 
mums taip stokojant patyrusių specialistų, Varno 
asmenyje mes randame jau susiformavusį gra- 

fiką, su pilnu techniniu sugebėjimu. Tiesa, anuo 
metu grafikos menas buvo suprastas pas mus 
platesne prasme ir “taikomoji grafika" (kaip 
plakatas, knygų viršeliai, knygoms antraštės bei 
užsklandos, pašto ženklai, pinigų projektai, ver- 
tybės popieriai ir įvairūs diplomai) tiesiogiai 
įėjo į grafikos meno sąvoką. Grynoji grafika, 
kaip ofortas, litografija, medžio ar linoleumo 
raižiniai, išaugo tik jaunesniajai dailininkų kar- 
tai atėjus vyresniesiems į talką, jau Nepriklau- 
somybei įdienojus. 


Adomas Varnas yra padaręs nemaža ant- 
raščių ir užsklandų žurnalams "Baru" ir 
“Vairui'"'. Šie dailininko darbai giminingi M. K. 
Čiurlionio šios rūšies grafikai. Bemaž dominuo- 
jančiu ornamentaliu elementu daugelyje A. 
Varno darbų galima rasti sustilizuotą skrendan- 
tį paukštį, arba keletą jų greta, kas sudaro or- 


namentalinį ritmą. Šių paukščių stilizacija yra 
dažnai tiek didelė, kad jie darosi abstraktūs. 
Šiaipjau A. Varnas savoje grafikoje su dide- 
liu pamėgimu vartoja daugybę lietuvių liaudies 
ornamentų, paimtų iš medinės architektūros ar 
kryžių. Liaudyje šie ornamentai buvo išpjaus- 
tyti iš medžio lentų ir labai suprastinti. Adomas 
Varnas šių ornamentų charakterio nekeitė, tuo 
būdu suteikdamas savajai grafikai tą didelį ori- 
ginalumą, kuriuo puošiasi mūsų liaudies menas. 


Šiais ornamentais buvo papuošti pirmosios 
laidos Lietuvos popieriniai pinigai, kaip 5, 10, 
50 ir 100 litų, kurie buvo A. Varno kūriniai. 

Meniškai nemažiau vertingi ir A. Varno su- 
kurtieji pašto ženklai, kaip Seimo minėjimo (5 
ženklų serija), Lietuvos pripažinimo de jure (12 
ženklų serija), dr. J. Basanavičiaus mirties mi- 
nėjimo, Vytauto Didžiojo 500 m. sukakties mi- 

nėjimo, kunigaikščių Gedimino ir Kęstučio se- 
rijos. Šiuose darbuose A. Varnas parodo savo in- 
dividualų ir ryškų grafinį veidą, sukurdamas 
nediskutuotinus šios rūšies mūsų taikomosios 
grafikos meno šedevrus. 

Iš iliustruotų knygų bene pagrindinis su- 
kaktuvininko veikalas bus jo iliustracijos An- 
tano Smetonos knygai “Pasakyta parašyta". 
(Šio leidinio po ranka neturiu, todėl negaliu 
iliustracijų plačiau aptarti.). 


Kūrybos savumai. 


Jei Adomo Varno pedagoginis ir visuome- 
ninis darbas jau neša naujus vaisius ir nueina 
į istorijos lapus, tai jo, kaip dailininko, kūrybi- 
nis įnašas ir šiandien gyvai kalba į mus. 

Norėdami giliau įžvelgti į sukaktuvininko 
kūrybą ir jos vertę, žvilgterkime į tos kūrybos 
esmę. 

Visą Adomo Varno kūrybą būtų galima pa- 
vadinti konkretizmu. Ji susideda iš trijų pagrin- 
dinių meno išraiškos priemonių: reljefinės for- 
mos, linijos ir spalvos. 


Reljefinė forma. 


Konkreti, reljefinga ir išstudijuota forma, ne- 
retai kaip skulptoriaus iškalta iš akmens, nebu- 
vo išleista iš akių visą sukaktuvininko kūrybos 
kelią ir laikotarpius. Ši forma, pagal dailininko 
siekimus ir laikotarpius, kiek keičiasi savo sti- 
listinėmis savybėmis, kartais savo pagrindinį 
vaidmenį užleisdama kitai seseriai — spalvai. 
Adomo Varno pamėgta konkreti forma šviesos 
ir šešėlių žaidime globojo ir dažnai santūriai 
glaudė jau daug didesnę nenuoramą spalvą jo 
kūryboje. 


Piešinys. 


Pastarasis, pagal kuriamojo objekto reika- 
lą, kartais ryškiau, kartais labai subtiliai per- 
sruveno Adomo Varno pirštais ir išsiliejo dro- 
bėje arba popieryje, kad daiktai turėtų savo 
vardus ir tapatiškumą. Piešinys buvo ir paliko 
konkretus. Dažnai tarp daugybės pagelbinių li- 
nijų A. Varnas mėgdavo pravesti stiprią kontū- 
rinę liniją, kuri būdavo tarsi rėmai jo užuomi- 
na užrašytoms formoms. Visas jo piešinio cha- 
rakteris yra giminingesnis grafikai, nei tapybai. 


Spalva. 


Adomo Varno kūryboje spalva buvo daugiau 
išlepinta ir nepastoviausia. Tik spalva turėjo 
privilegiją kartkartėmis išsilaužti iš konkretiš- 
Kumo rėmų, paklusdama dailininko nuotaikoms, 

jausmams, išgyvenimams. Per visą sukaktuvi- 
ninko 45 metų kūrybos laikotarpį daugiausia 
keitėsi spalva, jos tepimo technika ir jai skiria- 
mas uždavinys. 


A. Varno kūryboje spalvinius aspektus ga- 
lima surišti su to meto Europos meno raida. 
Šiuo požiūriu Adomas Varnas buvo tikras va- 
karietiškos kultūros atstovas Lietuvoje. 


Sukaktuvininko spalvinis nepastovumas ar- 
ba nesustingimas jo visą kūrybą labai praturti- 
na, parodydamas dailininko pastangas, laimėji- 
mus ir nueitą bei tebeinamą kūrybinį kelią. Šį 
faktą reikėtų laikyti natūraliu dailininko-tapyto- 
jo sielojimusi spalva ir jo esminiu kūrybiniu 
koncentravimusi į tapybines problemas. Iš kitos 
pusės, Adomo Varno kūryboje šiandien mes ne- 
randame gilių jaunystės metų moderninio meno 
išvagojimų arba įtakų, o jam, mokslus ėjusiam 
Vakarų Europoje, visi tie sąjūdžiai buvo gerai 
žinomi ir lengvai prieinami. Konkretumas ir ap- 
čiuopiamo bei matomo pasaulio pamėgimas A. 
Varnui buvo apsaugos siena nuo ano meto aud- 
ringų moderninio meno problemų. 


Netikslu manyti, kad toks didelis impresio- 
nistinis spalvos meno sąjūdis Vakaruose nevei- 
kė Adomo Varno kūrybos, arba kad jis buvo 
taip konservatyvus, kad nuo pastarojo būtų vi- 
siškai nusigręžęs. Sukaktuvininkas impresionis- 
tinę mokyklą pažino ne besąlyginiu vergavimu 
arba pamėgdžiojimu, bet savu individualiu šio 
sąjūdžio išlukštenimu. Šiuo keliu eidamas, A. 
Varnas neprarado savo konkretaus pasaulio, pa- 
sisavino impresionistinę spalvos sampratą, kaip 
esminę tapybos priemonę, pasiėmė kiek paties 
tapymo būdo arba technikos, žodžiu, išsirinko, 
kas jo prigimčiai ir meniniam pasauliui buvo įti- 
kima ir reikalinga. Adomo Varno konkretus pa- 
saulis negalėjo priimti pilnos impresionistinės 
mokyklos, su impresionistų įspūdžio jieškojimu, 
arba spalvų begaliniu žaismu šviesoje, kuris nuėč- 
jo iki galutino piešiamojo objekto praradimo. 
Respektuodamas matomąjį pasaulį, sukaktuvi- 
ninkas nesivaržė jį nupasakoti subjektyvinėje 
šviesoje. Tokios laisvės išsikovojimas ir jos pla- 
tus panaudojimas savoje kūryboje Adomo Var- 
no kūriniams suteikia individualumą ir meninę 
tikrovę. 


Savo konkretumu Adomas Varnas būtų gi- 
miningesnis kūbistinei mokyklai, ir tai gal dau- 
giau refleksiniu pobūdžiu. Tačiau pastaroji, nors 
ir konkretino piešiamuosius objektus savo spal- 
va ir linija, bet geometrinių formų pagelba skal- 
dė A. Varno pamėgtą reljefinę formą. Dar blo- 
giau, kūbistai piešiamuosius objektus taip su- 
skaldė ir deformavo, kad ir su šia moderninio 
meno linkme Adomo Varno prigimčiai ir pasau- 


liui nebuvo pakeliui. Nežiūrint, kad jis nenuėjo 
su impresionizmu ir kūbizmu, kaip moderniojo 
meno avangardu, jis nesibičiuliavo ir su konser- 
vatyviomis klasicizmo bei natūralizmo tendenci- 
jomis, kurios tuo metu daugelio tebebuvo kul- 
tyvuojamos. 


Kai kurie A. Varno paveikslai savo temati- 
ka ir spalvine mokykla iš dalies giminiuojasi su 
romantizmu. Iš kitos pusės, suprastintas, bet sa- 
vitai traktuotas piešinys įgyja tam tikro papras- 
tumo, patį dailininką atkeldamas į vėlyvesnį mo- 
derninio meno laikotarpį. Gal tiksliausiai būtų 
Adomui Varnui skirti kompromisinę vietą tarp 
romantizmo ir impresionizmo, su maža pointi- 
lizmo technine įtaka. 


Nekyla abejonės, kad šiam savitam meno 
pasauliui susiformuoti sukaktuvininkui nemaža 
reikšmės galėjo turėti ir lietuvių liaudies meno 
pažinimas bei vertinimas. Mūsų liaudies meno 
formų paprastumas ir kartu didingumas vedė 
Adomą Varną prie kūrinių forminio susintetini- 
mo ir kartu savojo "aš" suformavimo. Kur ši sa- 
vos tautos meno įtaka sukaktuvininko buvo dau- 
giau išryškinta, ten šiandien jis mūsų akyse išky- 
la su didingesniu kūrybiniu kraičiu. 


Iš šios aptarties mes galime padaryti aiškias 
išvadas, kad mūsų brangus sukaktuvininkas ne- 
še ant savo pečių kelias naštas ir kad šių dienų 
lietuvių plastinis menas jam yra daug daugiau 
skolingas, nei tai gali atrodyti, metus pirmuosius 
žvilgsnius. Taip pat aiškų, kad Adomas Varnas 
savo kūrybinio pasaulio nepasiskolino, bet per 
ilgus darbo metus kruopščiai analizavo, puose- 
lėjo ir ugdė, savosios žemės meilės šildomas. Šį 
savo pasaulį dailininkui reikėjo sukurti, juo ir 
jam gyventi savo jausmų, kančių bei tikėjimo 
šviesoje. Tik šis kelias kiekvieną kūrėją veda į 
save, 0 per save išrinktieji artėja prie nemir- 
tingųjų. 

Adomo Varno kūrybinis įnašas mums ypa- 
tingai brangus, nes jis nepavaduojamai papildo 
lietuvių plastinio meno genijų ir jo laimėjimus. 


Mes sukaktuvininkui linkime dar daug kū- 
rybingų ir šviesių metų, kaip jis pats kad jų 
trokšta savajam gimtam Kraštui. 


Biografija. 


Dailininkas Adomas Varnas yra gimęs 1879 m. sau- 
sio mėn. 2 d. Joniškyje. Kaip ir daugelis mūsų vyresnio- 
sios kartos inteligentų, mokslus ėjo Mintaujoje, o vėliau 
Kauno kunigų seminarijoje. Persiskyręs su seminarija, 
Adomas Varnas, 21 metų jaunuolis, patenka į Petrapilio 
Imperatoriškąją Dailei Skatinti mokyklą, kurioje per 
pusmetį baigia net tris skyrius. Būdinga, kad jaunasis 
Varnas, būdamas Mintaujos gimnazijoje, visai nesidomi 
paišybą, o į ją atkreipia dėmesį, būdamas trečio kurzo 
kunigų seminarijos auklėtiniu. 


1900-1904 m. mes randame A. Varną barono Stieg- 
lico Meno Mokykloje Petrapilyje, į kurią įstojo dėl to, 
jog čia buvo duodamos stipendijos po 10 rublių mėne- 
siui, plius — nemokamai pietūs ir 759; baigusiųjų stu- 
dijozų gaudavo stipendijas užsienin, A. Varnas stipendi- 
ją gavo antrais mokslo metais. Tuo laiku, be jo, šią mo- 
kyklą lankė J. Dragūnas ir Kajetonas Šklerius-šklerys. 
Dėl atšiauraus Petrapilio klimato, pašlijus sveikatai, 1903 
m. A. Varnas grįžo Joniškin atostogų, o sekančiais me- 
tais visai pasitraukė iš tos mokyklos. 


1904 m. liepos 29 d., Žiniūnų kaime prie Joniškio 
įvyko slaptas “Amerikos Pirty" vaidinimas, Liudo Vai- 
neikio suorganizuotas. A. Varnas vaidino Vijurką. Rusų 
žandarai, suuostę apie vaidinimą, pradėjo jieškoti pačių 
vaidintojų... A. Varnas, nenorėdamas patekti į “raudon- 
siūlių" nagus, kaip tik tuo laiku gavęs jųjų kvietimą 
prisistatyti Šiaulių sprauninkui, per Tauragę patraukė 
į Prūsus ir vyko į Krokuvą. Torno stoty buvo suimtas 
vokiečių žandarų ir perduotas rusų raudonsiūliams. Eta- 
po keliu grąžinant per Varšuvą į Šiaulius, A. Varnas, pa- 
lydovui užmigus, Žeimių stoty iššoko iš traukinio ir nu- 
vyko į Žeimius pas seminarijos draugą kun. Zelionką, 
iš kurio, gavęs kunigo drabužius ir kiek pinigais sušelp- 
tas, per Panevėžį nuvyko į Orlą pas Stieglico studijų 
draugą dailininką Aleksandrovskį. Čia pasisvečiavęs, nu- 
vyko į Varšuvą. Neturėdamas pinigų vykti į Krokuvą, 
keturis mėnesius dirbo dailininko Woiciechowskio baž- 
nytinės dailės studijoje, piešdamas altoriams paveikslus. 
Vėliau paaiškėjo, jog jis išpildo savo gimtojo Joniškio 
parapijos klebono kun. šiaučiūno užsakymą naujajai baž- 
nyčiai... Gavęs iš pastarojo honorarą už darbą (70 rub- 
lių), išvyko į Krokuvą. 

1904-1906 m. A. Varnas dailę studijavo Krokuvos 
Dailės Akademijoje pas prof. Cinką, Mateikos mokinį bei 
jo kūrybos didelį gerbėją. Paskutiniais mokslo metais 
gavo J. Amerikos Valstybių “Aušros" draugijos stipen- 
diją 100 dolerių metams. Tuo metu Krokuvoje studijavo 
nemažas būrelis lietuvių, kaip tai J. Ulianskas — dailę, 
Petras Rimša — skulptūrą, V. Skirgaila — muziką, Juo- 
zas Herbačiauskas — literatūrą, Jurgis Baltrušaitis — 
visuomenės mokslus, Liudas Vailionis — gamtos moks- 
lus, Petras Mažylis — mediciną ir kiti. Lietuviai stu- 
dentai turėjo savo draugiją “Rūtą", kur buvo rengiami 
kultūriniai pobūviai, skaitomi referatai ir kitokios pra- 
mogos. 

1906-1908 m., pasibaigus amerikiečių teikiamai sti- 
pendijai, A. Varnas, norėdamas dailės studijas pagilinti, 
išvyko į Šveicariją ir Ženevos Ecole des Beaux Aris 
(Augštojoj Dailės Mokykloj) studijavo dailę ir apie me- 
tus dekoratyvinį meną. šią mokyklą baigė gerai. Apsi- 
gyvenęs kaime, pradėjo ruoštis pirmajai dailės parodai, 
bet vieno šveicaro mecenato paskatintas bei gavęs jojo 
stipendiją, 50 šveicarų frankų mėnesiui, išvyko į Šiciliją. 

Apsistojęs (1908 m.) Palermo mieste, Sicilijoj, A. 
Varnas daug piešė, bet sunkiai susirgęs nugarkaulio 
reumatizmu, gydytojų patariamas, nelegaliai, svetimu 
Rickerto pasu, grįžo į Lietuvą. Per keturis mėnesius pa- 
sitaisė sveikata, be to, drauge su dailininku Adalbertu 
Staneika pėsčiomis apkeliavo didesnę pusę Lietuvos, 
piešdami peisažus bei fotografuodami kryžius, koplytė- 
les bei retesnius architektūrinius paminklus. 

1901-1909 m. negalėdamas ilgiau nelegaliai tėvynėj 
gyventi, A. Varnas išvyko į Galiciją, kur dirba Katovicų 
Upių Reguliavimo valdyboje. 

1909-1913 m. gyveno ir dirbo Zakopanės meteriolo- 
gijos stoty. 

1913-1915 m., grįžęs Lietuvon, pradžioj gyvena Vil- 
niuje, vėliau persikelia į kaimą ir daug dirba dailės sri- 
ty. 

2 Kitos jo biografijos žinios pačiame straipsnyje. 

LITERATŪRA 


ŽEMĖS UŽTEKĖJIMO POEZIJA 


“. „dainų nerūpestingų nedaina- 
vo ir nerašė poemų saule žydin- 
čių". 

Užrašas 


1953 metais išėjusi Juozo Kėkšto 


poezijos knyga "Etapai" (Juozas 
Kėkštas, Etapai. Poezija 1933/1953. 
Išleido Venta. Noerdlinge, 1953), 


apimanti dvidešimties metų laikotar- 
pi, kurioje šalia jau atskiruose rin- 
kiniucse paskelbtos poezijos randame 
ir visiškai naujų dalykų, duoda pilną 
šio poeto ir žmogaus vaizdą. Poeto 
ir žmogaus, nes Juozo Kėkšto poezi- 
joje, nežiūrint vėlesniuosiuose eilėraš- 
čiuose pastebimo linkimo į abstrak- 
ciją ir nesuinteresuotumą, poetas ir 
žmogus, giesmė ir kova, ėjo ir šian- 
dien tebeina toje pačioje gretoje. 


Kaip poetas ir kaip žmogus, Juo- 
zas Kėkštas už viską mokėjo grynu 
pinigu, t. y. pačiu savim. Jo kova 
nėra tik akinanti metafora, skirta 
kitiems uždegti: jis kovojo realiai. 
Kalėjimas ir laisvės ilgesys buvo jo 
realybė. Jis ir plaukė tikrais, ne poe- 
tinės butaforijos laivais, išgyveno 
realų jų sudužimą ir naujos žemės 
užtekėjimo viziją, paties poeto žo- 
džius parafrazuojant. Tad jo liudiji- 
mai yra autentiški, išgyventi žmo- 
giškai ir poetiškai, dideli savo pilku- 
mu — kaip kraujo dėmės, kurios 
kalba tiems, kurie jas paliko. 


Kaip poetas, Juczas Kėkštas išau- 
go naujausios poezijos poveikyje. 
Yormališkai jo beveik niekas neriša 
su tradicine poezija. Atsistojimas ša- 
lia tradicijos Juozo Kėkšto poezijoje 
tačiau reiškiasi ne jos griovimu (jis 
norėjc griauti tik skurdo ir kalėji- 
mu sistemos tradicija), bet visišku 
jos pripažinimu ir pakartojimo bei 
atnaujinimo neįmanomybe. Tiesa, bū- 
tų galima bandyti surasti šiokių to- 
kių saitų su ugninga J. Slowackio 

poezija, bet ir tai tik ideologinėje 
plotmėje. Juozas Kėkštas formališ- 
kai brendo kovojančios poezijos įta- 
koje, kurios žodis norėjo tapti gink- 
lu, kurios adeptai žengė milžiniškose 


laimės žiburio jieškotojų  miniose. 
Pirmajame savo rinkinyje (“Toks 
gyvenimas" 1938) Juozas Kėkštas 


stovi idėjiškai angažuotos, kovojan- 
čios poezijos ir revoliucinės kultūros 
tradicijoje. Vėliau jis pasuka daugiau 
estetiškai angažuotos poezijos kryp- 
timi. “Rudens dugnu" rinkinys (1946) 
šia prasme yra pereinamojo laiko- 
tarpio gairė. “Staigiame horizonte 
(1946) J. Kėkštas žengia visiškai 
nauju keliu. šis rinkinys žymi jo ar- 
tėjimą prie klasiškos Vakarų kultū- 
ros tradicijos formų ir nusisukimą 
nuo vadinamosios proletariato kultū- 
ros, nuo miniai suprantamo žodžio 
prie individualistinės ir estetiniais 
motyvais pagrįstos formos. 

Juczo Kėkšto poezija yra veiksma- 
žodžio, ne būdvardžio poezija. Idėjos 
ir kalbinių elementų dinamika, ne 
vaizdas. yra jos centras. Ji yra nuo- 
sa, be papuošalų, nuoga kaip ugnia- 
kalnio žemė, Henrį Michaux žodžiais 
išsireiškiant — kovos kietumo ir ne- 
permaldauiamumo liudininkas. Tai 
— juoda ir balta poezija, Frans Ma- 
zerel literatūroje. Ji dažnai yra kaip 
nuogas ir rūstus kalnynas, matomas 
čia pat, bet nepasiekiamas ir toli- 
mas. Augščiausios jos viršūnės (Ana- 
pus upės, Maioli žydi aguonom, Die- 
na naktin, Tolimosios skundas, Jei- 
gu ateitų pas tave, Negyvo angelo 
daina etc) imponuoja savo šalta ir 
išdidžia jėga: 


štai stoviu prieš jus nuogas, 

mano kaulai balti ir plėšrūs, 

akiu duobės juodos, 

kaukolė suledėius braška, dantys 

tapo kieti ir žodžiams gimti 
išplėšė teisę. 


štai stoviu prieš jus 
sutrupėjusiais sparnais 
angelas negyvas, 

kurs buvo maitinamas visais 
pažinimo medžio vaisiais 

šioj gėrio ir blogio karalystėj. 


Negyvo angelo daina 


Tix labai retais atvejais poetas su- 
sigundo spalvai ir tikrovės formai, 
ducdamas tokių stiprių ir atbaigtų 
posmų, kaip: 


Pakvipo saulė išilgai alėjų 

Glicinijos kasų šaltuoju violetu, 

Kad šalčio to liepsnoj vidučienį 
žydėtų 

ir Žmonės, ir vardai suakmenėję. 


Campo Verano daina 


Savo žmogiška ir poetine laikyse- 
na (aišku, ne asmeniniame gyveni- 
me, bet poezijoje) Juozas Kėkštas 
yra esmingai romantikas. Romanti- 
kas savo idealizmu, kovojančio žmc- 
gaus absoliutinimu. Pradėjęs revo- 
liucinio romantizmo dvasioje, išgyve- 
nęs daugelį lūžių, vėliau J. Kėkštas 
savo poezijoje nuėjo intelektuališkai 
apspręstos kovos kelių, žmogiškoje 
plotmėje užimdamas humanistinio 
romantiko pceziją. 


Čia dar norėtųsi paliesti vieną opų 
klausimą — Juozo Kėkšto ryšio su 
nepriklausomos Lietuvos poezija pro- 
blemą. šį klausimą laikome opiu dėl 
to, kad ir pats poetas yra pasisakęs 
šiuo klausimu savo atvirame laiške 
lietuvių rašytojams. Vis dėlto mes 
čia norėtume akcentuoti jo vienišu- 
ma ir specifinę poeziją nepriklauso- 
moje Lietuvoje susiformavusių ir pa- 
sireiškusių poetų tarpe. 


Nepamirština, kad Juozas Kėkštas 
(rinkiniu debiutavęs 1938) brendo 
visiškai kitoje tautinėje politinėje, 
kultūrinėje ir net ekonominėje at- 
mosferoie. Jo komunikacija su Va- 
karu kultūra ėic visiškai kitais ke- 
liais ir turėio kitokią prasmę. Ir ke- 
lias i Vakarus jam buvo nepalygina- 
mai trumpesnis, nes Vilnius ir Var- 
šuva stovėjo visomis prasmėmis ar- 
čiau Vakarų kultūros židinių, negu 
Kaunas. Sunku jį būtų įrikiuoti (su 


Kėkštas 


Juozas 


pirmojo periodo eileraščiais) net ir 
į mūsų revoliucinių romantikų gre- 
tas, nes ir šiuo atveju susidarytų 
milžiniški perspektyviniai skirtumai. 
Nebuvimas beveik šiokio ryšio su 
liaudies elementais ir gimtojo kraš- 
to gamtovaizdžiu, taip būdingo ne- 
priklausomybės periodo poetams, 
taip pat būtų vienas iš argumentų 
šiai tezei pagrįsti. Ta pačia proga 
galima pažymėti, kad Juozo Kėkšto 
poezijos gamtovaizdis yra interna- 
cionalinis: nomadiškas Argentinos 
peisažas, Italija etc. 

Faktiškas Juozo Kėkštos įsilieji- 
mas į bendrą lietuviškos poezijos 
upę įvyko jau emigracijoje. Jis įsi- 
liejo į ją kaip platus intakas, atneš- 
damas naujų verpetų ir naujos žė- 
gos. 

A. N. N. 


ŽIURKIŲ KAMERA 


Jonas Grinius: “ŽIURKIŲ KAME- 
RA". 

Dramos veikalas skiriasi nuo epi- 
nio, sako Ermatingeris, tuo, kad epi- 
niame yra gausi ir plati įvykių sro- 
vė, kuri plaukia kaip upė lygumo- 
mis; dramoje apimama siaura me- 
džiaga, kuri liejasi kaip kalnų kriok- 
lys. šita prasme, “Žiurkių kameros" 
medžiaga būtų dramatiška: joje te- 
turime siaurą MGB tardymą per vi- 
sus tris veiksmus. Tardymo srovėje 


nuskęsta abeji — tardytojai ir tar- 
domieji. Tačiau moraline prasme da- 
lis tardomųjų iškyla ir moraliniam 
geriui laimi net vieną iš tardytojų: 
rusas nihilistas nusilenkia prieš tar- 
domojo kalinio idealą, praregė'ęs, 
kad iš to idealo plaukia stiprybė, 
kuria sovietinis žmogus apskritai ne- 
pasižymi, ir kad tas idealas padaro 
iš tardomųjų būtybes, kurios yra 
daug augštesnės ir tobulesnės, negu 
žiurkės. 

Spyrucklė, kuri stumia veiksmą 
pirmyn, nėra tik policinis tardymas, 
nes viena ir kita pusė yra susieti 
visokiais ryšiais: dėkingumu, meile, 
neapykanta, kerštu... 

Tegul tardymo scenos per visą vei- 
kalą ir daro monotonijos įspūdį, bet 
įvykių srovė judinama veržliai ir in- 
tensyviai. Pirmam veiksme tardo- 
mieji bandomi paimti apsimestu nuo- 
širdumu, antroje pakopoje jiems pri- 
taikomi gundymai (Ginkus ir Vara), 
trečioje jau nevengiama ir fizinių re- 
presijų. Šitų fizinių represijų rezul- 
tatas yra charakteringi sovietinei 
sistemai prisipažinimai, — tokie pil- 
ni ir visuotiniai ligi absoliutaus bu- 
kumo — kad jie pradeda erzinti net 
pačius tardytojus. Įvykių srovė lie- 
šasi ir toliau. Po tariamųjų prisipa- 
žinimų tardytojai nori išgauti iš su- 
imtujų ir principinį išsižadėjimą sa- 
vų ldealų. Ir taip ratas kabinasi už 
rato, ritindamas veiksmą į katastro- 
fa. Šita prasme Jonas Grinius yra 
neabejotinos dramaturgo prigimties: 
jis jaučia gyvenimą jo kontrastuose 
ir konfliktuose ir moka juos “subu- 
davot"' į vienumą. Tiesa, tas subu- 
davojimas labiau primena intelek- 
tualo inžinieriaus sukonstruo“ą ma- 
šiną, negu kad organišką kūrinio 
vienybę, ištryškusią iš kūrybinio ta- 
lento, to talento, kuris kuria vi- 
somis žmogaus galiomis, ne tik inte- 
lektu. Tačiau nors J. Griniaus me- 
džiaga ir apdorota intelektualistiš- 
kai, ji vis dėlto apdorota dramatiš- 
kai, 

Jeigu “Žiurkių kameros" dramati- 
nė konstrukcija yra beveik pavyz- 
dinca, tai tenka pripažinti, kad au- 
torius nėra scenos praktikas ir ma- 
žiau jaučia psichologines plonybes. 
To rezultatai yra dvejopi: viena — 
personažų dialogai perkrauti pateti- 
ne ideologine polemika. Autorius ne- 
apmeta tu intriguojančių, nedasaky- 
tu užuominų, kurios taip imponuo- 
ja aktoriui. nes duoda jam progos 
“apvaidinti" tai, kas buvo nedasaky- 
ta. ir kurias mėgsta skaitytojai, nes 
tai palieka laisvę jų fantazijai ir lei- 
džia prisidėti prie kūrybos pratęsi- 
mo. Antras autoriaus “nepsichologiš- 


kumo" rezultatas — personažai per- 
kelti arba į patetinę, herojinę plot- 
mę (Joana) arba į sentimentalinę 


Grinius 


Jonas 


(Ramunė), ir tuo jų psichologiniam 
natūralumui yra pakenkta. Geram 
aktoriui vargu ar būtų įmanoma 
perduoti visas Joanos kalbas apie tai, 
kaip: 


"Aš trokštu pilnatvės ir gelmių. 
Aš noriu garbinti ir mylėti. Aš 
noriu džiūgauti būry ir liūdėti vie- 
natvėj, kaip man liepia širdis — ne 
pagal bandos įsakymą. O jei rei- 
kia, galiu ir numirti" — 


ir kartu natūraliai jas pergyventi. 
Tiesa, tokioj nerealistinėj plotmėj yra 
ir Sofoklio Antigona ir Ismena, ku- 
rios “Žiurkių kamerai" yra prototi- 
pai. Augštesnėj sferoj veikia ir kal- 
ba prancūzų klasikų tragiškosios fi- 
gūros. Tačiau graikų teatras priklau- 
se prie tikėjimo-kulto apeigų; pran- 
cūzų klasikai taip pat nusikeldavo į 
mitologinius, herojinius laikus. "Ten 
buvo pateisinamas poetizavimas, ar- 
ba psichologinės “santraukos", kaip 
šiandien misterijose arba operose. Ta- 
čiau “Žiurkių kamera" yra realistinė. 
O realistiniame veikale patetiškai 
kalbantys personažai atrodo kaip 
dirbtinės figūros be kūno ir kraujo. 
Jomis skaitytojas nelinkęs tikėti, o 
aktorius nelinkęs vaidinti. Užtad 
“Žiurkių kameroje" įtikina ir atrodo 
gyvi ir aktoriui priimtesni kaip tik 
šitie realistinio pobūdžio personažai, 
kaip kunigas Ginkus, Staknys, jo 
žmona. Kaip “augšta" medžiaga gali 
būti įtikinamai ir paprastai išreikš- 
ta, yra Ginkaus puiki replika į Mor- 
kaus pasityčiojimą apie Kristaus 
kraują. Viena fraze “tada nereikia! 
Ginkus pasakė daugiau negu ilgos, 
patetiškos Joanos frazės. 


135 


Clevelando teatralų grupė ėmėsi 
“Žiurkių kamerą!'' iškelti į sceną, ne- 
bijodama grynai sceninių jos trūku- 
mų. Publika dramą priėmė šiltai, re- 
cenzentai atsiliepė teigiamai. Gi įs- 
pūdis tų, kurie veikalą matė sceno- 
je, yra neabejotinai teisingesnis negu 
tų, kurie jį tiktai skaitė, — kaip 
pvz., šių eilučių autorius. 


Vlada Prosčiūnaitė 


“DARBININKAS" SKELBIA 
KONKURSĄ 


Rugsėjo 19 sueina keturios dešim- 
tys metų, kai Bostone išėjo pirma- 
sis Darbininko numeris. 

Jo leidėjai ir redakcija šią sukak- 
tį nori paminėti žygiu, kuris prisidė- 
tų prie lietuviškos dvasios ir kūry- 
bos tolimesnio palaikymo. 

Matydamas, kaip lietuvius suburia 
vaidinimas, kaip per vaidinimą juos 
prieina lietuviška mintis, bet ir kaip 
lietuviškų scenos veikalų trūksta, 
Darbininkas skelbia dramos veikalo 
konkursą, skirdamas 500 dolerių pre- 
miją. 

Sąlygos 

1. Veikalas turi būti iš lietuviško 
gyvenimo, dabarties ar praeities, 
drama ar komedija; prieinamas šių 
dienų žiūrovų daugumai ir, neprasi- 
lenkdamas su krikščioniška bei tau- 
tine dvasia, veikti žiūrovą pozityviai; 
įmanomas lietuviškai scenos techni- 
kai; pavaidinamas per 2-3 valandų 
spektaklį. 

2. Veikalai, siunčiami dramos kon- 
kursui, pasirašomi slapyvardžių; at- 
skirame uždarame voke autcrius turi 
pažymėti savo tikrąją pavardę, ad- 
resą, savo veikalo pavadinimą ir sla- 
pyvardį. 

3. Geriausią dramos veikalą at- 
rinks New Yorke sudaryta jury ko- 
misija. Jos sudėtis bus paskelbta vė- 
liau. 

4. Teisė premijuotą veikalą vaidin- 
ti ir išleisti tenka Darbininkui,. 

5. Paskutinė data dramos rankraš- 
čiui įteikti š. m. gruodžio 1 d. 

6. Konkursui veikalai siunčiami 
šiuo adresu: Darbininkas, Dramos 
Konkursui, 680 Bushwick Avenue. 
Brooklyn 21, N. Y. 

Premija bus įteikta gruodžio mėn. 
per iškilmingą Darbininko 40 metų 
minėjimo aktą. 


“DRAUGO" ROMANO KONKURSAS 


1. Dienraštis “Draugas", talkinin- 
kaujant “Draugo" Bendradarbių Klu- 
bui, skelbia naują lietuviško romano 
konkursą. Paskutinė data konkursui 
skiriamo romano rankraščiui įteikti 
— 1955 m. lapkričio mėn. 1 d. 

2. Geriausiam romanui skiriama 
premija — tūkstantis dolerių. “Drau- 

Jankus 


Jurgis 


go" premijos  sutelkimu rūpinasi 
“Draugo"" Bendradarbių klubas. 

3. Jury komisija bus paskelbta ne- 
trukus. 

4. Romano siužetą pasirenka patys 
autoriai. Romanas turi būti parašy- 
tas mašinėle, nemažesnis kaip apie 
200 romano formato puslapių. 

5. Kūrinius siųsti adresu: Romano 
Konkurso Komisija, “Draugas"', 2334 
So. Oakley Ave., Chicago 8, Ill. 

6. Sprendimo bešališkumui patik- 
rinti autoriai turi pasirašyti slapy- 
vardžiu, o atskirame uždarame voke 
pažymėti savo tikrąją pavardę ir ad- 
resa, ten pat įrašant romano antraš- 
tę ir pasirinktą slapyvardį. 

7. Tūkstantį dolerių premiją gavęs 
autorius be papildomo honoraro pir- 
mosios laidos teises perleidžia “Drau- 
gui", įskaitant teisę spausdinti dien- 
raštyje ir išleisti atskiru leidiniu. Jei 
knyga duotų pelno, jis yra skiriamas 
romano premijos fondui. Premijos ne- 
laimėję autoriai spausdinimo sąlygas 
nuspręs abipusiu susitarimų. 


LIET. RAšŠYTOJŲ DRAUGIJOS 
LAUREATAS 

Liet. Rašytojų Draugijos premi- 
ja teko Jurgiui Jankui, gyv. Wor- 
cesteryje, N. Y. Specialios vertinimo 
komisijos nebuvo — ją sudarė patys 
rašytojai, kurių šiemet balsavime 
dalyvavo 63. Į balsų tikrinimo ko- 
misiją įėjo J. Augustaitytė-Vaičiū- 
nienė, Gražina Tulauskaitė, ir Albi- 
nas Valantinas. Kovo 1 d., patikrinus 
balsavimo  vokelius, pasirodė, kad 
Jurgio Jankaus romanas “Namas ge- 
roj gatvėj" gavo 32 balsų, o Jono 


Aisčio knyga “Apie laiką ir žmones" 
25 balsus. šeši balsuotojai nepasisa- 
kė nė už vieną šių knygų. Premija 
įteikta kovo 20 d. literatūros-muzZi- 
kos vakare Čikagoje. 

Jurgis Jankus yra gerai pažįsta- 
mas savo įdomiais romanais. Gimė 
jis Baisiogalos valsčiuje 1906 m. Mo- 
kėsi šeduvoj, Kėdainiuose ir šiauliuo- 
se. 1929 m. baigęs mokytojų semi- 
nariją, 10 metų mokytojavo pradžios 
mokykloje. Po to Kauno universitete 
studijavo liet. literatūrą ir perėjo 
dirbti į Jaunąjį Teatrą. Į literatūrą 
įžengė su romanais “Egzaminai? ir 
“Be krantų". Tremtyje išleido roma- 
ną “Naktis ant morų“, įvertintą vė- 
liau premija. Po to išėjo jo apysakų 
rinkinys “Pirmasis rūpestis" ir dvie- 
jų tomų romanas “Paklydę paukš- 
čiai". Dabar Liet. Rašytojų Draugi- 
jos premijuotąją knygą “Namas ge- 
roj gatvėj" pernai išleido Venta. Pre- 
mijai pinigus suaukojo Čikagos lietu- 
viai gydytojai. A. 

dr. A. Musteikiui. Straipsnių skyriu- 
je: Juozas Brazaitis — Koegzisten- 

VIENAS DIDžIAUSIŲ PASAULIO 
ATOMINIŲ FIZIKŲ 


Taip pavadino Enrico Fermi savo 
kalboje admirolas Lewis L. Strauss, 
Amerikos Atominės Energijos Komi- 
sijos (AEC) pirmininkas. Jam prieš 
kelis mėnesius teko pirmas AEC at- 
žymėjimas su 25,000 dolerių dovana 
už ypatingus nuopelnus atominės fi- 
zikos srityje. Apie šią premiją Fer- 
mi sužinojo kaip tik prieš savo mirtį. 
Enrico Fermi mirė 1954 m. lapkr. 
28 d. nuo vėžio, sulaukęs vos 53 m. 
Su jo mirtim pasaulis nustojo vieno 
iš didžiųjų šių laikų mokslininkų, ato- 
minio amžiaus kūrėjo, 

Enrico Fermi gimė Italijoje, Ro- 
moje, 1901 m. rugs. 20 d. Jo sene- 
lis dar dirbo žemę. Bet Enrico Fer- 
mi jaunystėje parodė didelius savo 
gabumus, apgindamas 1922 m. Pizos 
universitete disertaciją fizikos moks- 
lų daktaro laipsniui. Dirbdamas Ro- 
mos universitete, jis 1934 m. savo 
bandymais nurodė kelią į uranijaus 
skaldymąsi. Jis tyrinėjo neutronus, 
surasdamas būdus jų veikimui sulė- 
tinti ir apvaldyti. Tų darbų pasėko- 
je, jis jau čia, Amerikoje, pastatė ir 
paleido veikti pirmą atominę urani- 
jaus bateriją. Chicagos universitete, 


Stagg Field pastate 1942 m. gruo- 
džio 2 d. Fermi įvykdė pirmą atomi- 
nę reakciją, tuo pradėdamas atominį 
amžių. Ant to pastato praeivis gali 
matyti kuklią metalinę lentą su už- 
rašu: “On December 2, 1942 man 
achieved here the first self-sustain- 
ing chain reaction and thereby ini- 
tiated the controlled release of nuc- 
lear energy". 

Fermi darbai fizikos moksle ir ato- 
minės energijos raidoje turi milžiniš- 
kos reikšmės. Jis sukūrė dalelių sta- 
tistiką, vadinamą Fermi - Diraco, 
skirtingą nuo Bose-Einsteino sufor- 
muluotos statistikos. Jis davė beta — 
nykimo teoriją, suformulavo Fermi-- 
Thomas atomo modeli, paskelbė teo- 
rijas apie neutronų sukeltą radioak- 
tyvumą ir apie kosminių spindulių 
kilmę. Tai yra keli iš jo Žymesnių 
eksperimentinių ir teoretinių darbų 
moderniosios fizikos srityje. 

Už savo darbus fizikos mokslo sri- 
tyje Fermi 1938 m. gavo Nobelio 
premiją. Nuvykęs su šeima į Stock- 
holmą premijos iškilmėms, jis jau ne- 
grįžo namo, nes buvo nusistatęs prieš 
diktatūrą, ir pasirinko darbui Ame- 

riką, kaip laisvės ir demokratijos ša- 
lį. Sužinojęs apie Vokietijos moksli- 
ninkų Hahno ir Strassmano atradi- 
mus ir darbus pritaikyti atominę 
energiją karo reikalams, jis kartu 
su Einsteinu rūpinosi sudominti Ame- 
rikos vyriausybę atominės energijos 
tyrinėjimais. Istorinis A. Einsteino 
laiškas prez. Rooseveltui buvo pas- 
kutinis akstinas, pastūmėjęs sudary- 
ti ir vykdyti dviejų bilijonų dolerių 
vertės atominės bombos projektą. 

Nuo 1945 m. Fermi dirbo Chica- 
g0s universiteto Branduolio Tyrimo 
Institute, tęsdamas savo pagrindinius 
mokslinius atomo branduolio tyrinė- 
jimus ir kartu dirbdamas prie syn- 
chociklotrono Chicagos universitetui 
projekto. 

Gilus Fermi matematinis galvoji- 
mas ir jo genialūs gabumai pasireikš- 
davo kiekvieno, net  smulkiausio 
mokslinio klausimo nagrinėjime, kaip 
jo minėjime pareiškė Branduolio Ty- 
rimo Instituto direktorius S. Allison. 
Santykiuose su žmonėmis tas genia- 
lus mokslininkas buvo labai papras- 
tas, mandagus ir kuklus. Dirbant 
Chicagos Universiteto Institute, man 
teko susitikti su Fermi ir patirti jo 
jautrumą ir mandagumą visų atžvil- 
giu. 

Tikrai tragiška, kaip buvo pasa- 
kyta minint jo mokslo nuopelnus, 
kad jam nebuvo lemta pagyventi dar 
keletą metų, kai jį nuo mirties būtų 
išgelbėjus medicinos pažanga, parem- 
ta jo paties atradimais, 

Jonas Rugis. 


PABALTIJO ISTORIJA 


Paskutinieji keleri metai latvių is- 
torijos mokslui buvo gana derlingi. 
Prof. A. Spekke išleido latviškai ir 
angliškai “History of Latvia" (1951). 
Pernai išėjo prancūziška prof. A. 
švabės “Histoire du peuple Letton". 
Kultūros istorijai svarbus įnašas yra 
naujoji gražiai išleista anglų kalba 
latvių literatūros istorija. Ką tik pa- 
sirodė vokiškai Freibugo i. Brg. uni- 
versiteto docento Manfredo Hellman- 
no apdairi ir kiekvieno Pabaltijo is- 
torijos mylėtojo dėmesio labai verta 
studija “Das Lettenland im Mittel- 
alter" (Muenster-Koeln, Boehlau-Ver- 
lag, 1954, p. XXIIĄ-264;-Latgalijos 
žemėlapis) ). 

Čia sustojame taip pat ties nau- 
jausiu reikšmingu veikalu, apiman- 
čių rytinio Pabaltijo istoriją (Baltis- 
che Geschichte: die Ostseelande Liv- 
land, Estland, Kurland). Iš karto jau 
tenka labai apgailestauti, kad toji 
Latvijos ir Estijos žemių istorija te- 
privesta tik iki abiejų tautų pasi- 
skelbimo  nepriklausomis, vadinasi, 
iki 1918 metų galo. Rūpestingai ir 
išmąstytai bei atsargiai ir objekty- 

viai parašyta veikalo pabaiga (p. 
248-257) rodo, kad autorius ir toliau 
galės moksliškai išvairuoti per visas 
politinių ir tautinių aistrų uolas. 


Livonijos vokiečiai turi savo isto- 
riją, savus istorijos šaltinius ir jie 
ilgai manėsi turį teisės rašyti savas 
Livonijos istorijas, visai nekreipdami 
dėmesio į vietinių tautų istoriją. Tad 
suprantama, kodėl vokiečių ir latvių 
požiūris į krašto praeitį taip stipriai 
buvo skirtingas. Žinoma, abiejų tau- 
tų pažiūros į eilę praeities klausimų 
negalės būti šimtu procentu sude- 
rintos ir adekvatiškos. Tačiau Rein- 
hardo Wittramo darbas yra pir- 
masis pozityvus ir sėkmingas bandy- 
mas rašyti ne vien riterių ordino ir 
jų palikuonių bei vokiečių, bet ir tų 
žemių tautų istoriją. R. Wittramas 
pateikia nepaprastai kondensuotą ir 
sintetinį apžvalginį veikalą apie Kur- 
šą, Livoniją ir Estiją, įjungdamas 
taip pat latvių ir estų tautų praeitį. 
Tuo atžvilgiu autorius padaro didelę 
pažangą, palyginus jį su kitais se- 
nesniais jo tautiečių darbais. 


šitas uždavinys buvo sunkus dar 
ir dėl to, kad Livonijos ir gretimų 
žemių istorija per šimtmečius yra 
buvusi tokia marga ir labai įvairia- 
lypė, nes atskiros teritorijos (Kur- 
šas, Latgalija ir t.t.) atskirais lai- 
kotarpiais turėjo visai atskiras savo 
istorijas. Suimti visa tai krūvon, į 
246 puslapius, buvo tikrai nemažas 
menas. 


Sunaudodamas savo veikalui tie- 
siog šimtų šimtus šaltinių, tyrinėji- 
mų, atskirų straipsnių straipsnelių 
(petitu spausdinta bibliografija uži- 
ma 39 psl.), autorius prie visų lie- 
čiamų faktų ir klausimų eina apdai- 
riai, atsargiai, išgalvotai iki galo, 
nuosekliai apsvarstytai. Tam geras 
pavyzdys yra 1905 metai ir jų re- 
veliucija, kurios tyrinėjimas ilgai 
buvo palikęs daug nuosėdų vokiečių 
ir latvių santykiuose. Čia R. Wittra- 
mas vokiečių vaidmenį vertina objek- 
tyviai (p. 231). Lygiai taip pat jis 
stengiasi būti ir savo knygos pra- 
džioje skirtingas nuo tradicinės vo- 
kiečių istorijografijos, kuri vis mėg- 
davo teigti, esą, jeigu vokiečiai ne- 
būtų kojos įkėlę Padauguvin, tai vie- 
tinės tautos būtų buvusios rusų pa- 
jungtos. H. Wittramas laiko tai ne- 
įrodytu dalyku. 


Šie rėmai neleidžia nei nuosekliai 
atpasakoti visų R. Wittramo tezių 
bei keliamų mokslinių idėjų, nei 
apskritai atpasakoti tos faktais gau- 
sios knygos turinį. Užteks pastebėti, 
kad autoriaus sprendimai yra pa- 
remti šaltiniais ir kita bibliografija, 
kuri gana vykusiai pavieniais sky- 
riais yra sugrupuota. Didelis šio vei- 

kalo pliusas, kad jame rūpestingai 
paduodami pačių estų ri latvių iš- 
leistieji šaltiniai. Taip pat vis nu- 
rodoma, ką patys latviai ir estai yra 
apie save rašę, ir tos tautinės biblio- 
grafijos prie įvairių klausimų susi- 
daro, palyginti, daug. Ji kaip tik ir 
parodo, kaip R. Wittramui negalėjo 
būti lengva rašyti trumpą istoriją 
tų žemių, apie kurias, palyginti, tiek 
daug istorinių šaltinių ir tyrinėjimų, 
juo labiau, kad autorius panaudojo 
dar tyrinėjimus rusų, švedų ir suo- 
mių kalbomis. 


Gaila, kad autorius nebeturėjo pro- 
gos atžymėti kai kurių lietuvių dar- 
bų, specialiai liečiančių Livonijos is- 
toriją (S. Sužiedėlis, J. Matusas, Al. 
Plateris, Z. Ivinskis). Autorius yra 
įtraukęs savo bibliografijon J. E. von 
Kozielsk-Puzynos disertaciją apie 
Švitrigailą. Tačiau nepalyginamai ge- 
resnė studija yra J. Matuso (1938), 
lygiai kaip ir savo vertės niekada 
neprarandanti A. Lewickio monogra- 
fija (1892) lenkų kalba. Žinoma, li- 
teratūros panaudojimas iš dalies yra 
individualus dalykas, tačiau S. Su- 
žiedėlio ir Al. Platerio darbai būtų 
padėję tiksliau pasakyti apie Livoni- 
jos prijungimo klausimą, kiek jis lie- 
čia Lietuvos didžiosios kunigaikštys- 
tės rolę. Livonijos klausimas buvo 
tik dar vienas pavyzdys, kur išryš- 
kėjo Lietuvos ir Lenkijos skirtingi 
interesai ir politiniai nesutikimai, 
kaip tik metęsi į akis Liublino uni- 
jos išvakarėse. S. Sužiedėlio studi- 
jos šituo atžvilgiu (Athenaeum, Kau- 
nas) įneša aiškumo. Paskutinis jo 
darbas (Athenaeum 1936), paremtas 
Rygos miesto archyvo medžiaga, 
įdomiai iššryškina Nikalojaus Rad- 
vilos Juodojo pastangas (1559-65) 
Lietuvai prijungti ir Rygą. Bet ši- 
tuc atžvilgiu autoriui vargu kas ga- 
lės priekaištą daryti. Kai rašoma ap- 
žvalginė studija, jos skaitytojas yra 
dažnai linkęs pareikšti savo pagei- 
davimus, kad tas ar kitas klausimas 
turėjo būti plačiau paliestas. Tas pat 
galima pasakyti ir apie bibliografinį 
priedą. Iš man labiau pažįstamos 
epochos, atrodo, galima buvo dar 
įtraukti eilę naujų pozicijų (biblio- 
grafinių). Skyreliuose, pvz., kur kal- 
bama apie “Polnische Herrschaft', 
nera iš viso paminėta nė vieno iš 
darbų lenkų kalba, nors tokių apie 
16-17 amžiaus Livonijos santykius, 
ypač Stepono Batoro laikais, yra pri- 
rašyta visa eilė. Bet autorius biblio- 
grafiniame priede  (“Nachweise") 
yra, matyti, tik tai sutraukęs, ką 
jis pats rūpestingai panaudojo. 

Veikalą skaitydamas  gėrėjausi, 
kaip rūpestingai yra atvaizduota re- 
formacija, Livonijos ordino žlugi- 
mas, aiškiai ir tiksliai Patkulio tra- 


gedija (104 p.), gana esmingai Kur- 
šo Jokūbo merkantizmas (115 p.), 
keliomis pastraipomis autorius aiš- 
kiai aptaria ir liaudies kultūrą — 
dainas (p. 118). Gyvai atvaizduota 
reikšmingoji Samarino ir K. Schirre- 
no polemika (190-93). šitas skyrius 
apie rusifikaciją labai įdomus. Jis, 
be kitko, aiškiai parodo, kiek daug 
paralelių buvo su tomis pastango- 
mis, kurias rusai vykdė ir Lietuvoje. 
Ir tautinio atgimimo epochoje auto- 
rius vis pasilieka ištikimas faktams, 
ir jo išvadcs yra apgalvotos, parem- 
tos (227 p.). Veikalas nusipelno dė- 
mesio savo statistiniais ir skaičių 
duomenimis, kuriuos jis pradeda teik- 
ti atskiromis progomis nuo 1710 me- 
tų (p. 125, 143, 215, 231, 234, 246). 
Gana įspūdingi yra 1905 metų revo- 
liucijos ir jos malšinimo duomens 
skaitmenimis (230-32 p.). Jie daug 
pasako! 

Kaip rūpestingai ir tiksliai pada- 
ryti H. Laakmanno žemėlapiai, maty- 
ti tik į juos tiksliau įsižiūrėjus. Tie- 
sa, lietuviui keistai atrodo, kad per 
visus 7 žemėlapius, pvz., tckia upė 
Minija vadinama Lietuvoje Dange, 
Apaščia — Oposchtscha, Aukštaičių 
šventoji (Neries prieupis) — Swje- 
na... Su vietovardžiais yra, žinoma, 
amžina bėda ir maišatis. Retam lie- 
tuviui teateis, pvz., į galvą, kad Zig- 
manto Augusto laikais tekste mi- 
nimas “Pozvol" (p. 66) turi reikšti 
Lietuvos miestą Pasvalį. Eilė žemė- 
lapių ir teksto (knygos) vardų nesu- 
derinti rašyboje: Gerwia (Jerwen), 
Vellin (Fellin) ir t.t. Bet visa tai 
galutinoje sąskaitoje yra tokios 
smulkmenos, kurios šiam reikšmin- 
gam veikalui neduoda jokic šešėlio. 
Gaila tik, kad jis su 1918 metais 
taip staiga užsibaigia. Mes, kaimy- 
nai, galime taip pat tik apgailestau- 
ti, kad dar vokiečių kalba iki šiol 
tokios istorijos apie kaimynus nėra 
pasirodę. šitos naujos mokslinės ten- 
dencijos yra viltingas laidas Pabal- 
tijo kraštų istorinių tyrinėjimų atei- 
čiai. H. Wittramą paskaitęs, įgauni 
daugiau drąsos, kad Pabaltijo istori- 
joje objektyvi bazė vis daugiau sau 
laimės atramos. 

Reinhard Wittram: BALTISCHE 
GESCHICHTE. Die Ostseelande Liv- 
land, Estland, Kurland 1180-1918. 
Grundzuege und Durchblicke, Mit 7 
Karten nebst Erlauterung von Hein- 
rich Laakmann. (Geschichte der Voel- 
ker und Staaten. Aus dem Goettin- 
xer Arbeitskreis), Verlag R. Olden- 
bourg, Muenchen 1954, p. 323, (Kai- 
na nepažymėta — Vokietijos knygy- 
nuose DM. 26), 

Zenonas Ivinskis 


VISUOMENINIS 
GYVENTAMAUS 


DAUGIAU PAGARBOS žODžIUI IR žMOGUI 


Kada prieš tris metus šiame žur- 
nale buvo paskelbtas straipsnis, per- 
spėjęs prieš vienašališką politinio in- 
tereso įsiviešpatavimą visame mūsų 
gyvenime, buvo susilaukta įvairiopo 
nepasitenkinimo. Daug kieno mur- 
mėta privačiai, pasirodė ir vienas ki- 
tas viešos polemikos balsas. Kad ta- 
čiau buvo paliesta skaudi sūsų gy- 
venime žaizda, neteko abejoti. Ir vė- 
liau vis iš naujo kilo rūpesčio bal- 
sai prieš partinių ginčų pragaištin- 
gą įsiviešpatavimą. štai dabar pat 
“Santarvėje" (1955 metų 1 nr.) dr. 
J. Balys tiesiai pasako, jog “yra 
tautinė gėda, kad mes, lyg kokia 
laukinė tautelė, neturime nei vienos 
rimtai galinčios veikti mokslinės įs- 
taigos, jokio nuolatinio lituanistinio 
žurnalo ar metraščio". Iš tiesų: nie- 
ko nebesigirdi apie kultūros fondą, 
niekuo nesireiškia ir lituanistinis ins- 
titutas. Tik, lyg ironijai, kartas nuo 
karto pasirodo spaudoje žinutė, kad 
mūsu mokslo žmonės turi parengę 
tokių ir tokių veikalų, nežinia kada 
išleisimų. Nėra, galbūt, be kaltės ir 
patys kultūros darbininkai. Bet di- 
džiausia kaltė vistiek slypi visų mū- 


sų abejingume kultūriniams reika- 
lams. Yra laikraščių, kurie savo 
skaitytojus ir temaitina partiniais 


ginčais. Ir dėl pačios politikos kara- 
liavimo mūsų gyvenime nebūtų tiek 
daug pagrindo sielotis, jei ši kara- 
lystė kitaip atrodytų. Deja, užuot tel- 
kusi draugėn tautiniams uždavi- 
niams vykdyti, šiandieninė politika 
mus yra paskandinusi stačiai bevil- 
tiškame dumblyne, kur, lyg Dantės 
Pragare, vieni kitiems graužiame 
galvas. Ir juo toliau, juo giliau 
grimstame į savitarpio neapykantos 
dumblyną, juo pikčiau vieni antrus 
graužiame, juo beviltiškiau patys sa- 
ve naikiname. 

Bet ir tai dar nevisa bėda. Poli- 
tinių ginčų sūkuryje bujojančios ne- 
gerovės, lyg iš kokio infekcinio Ži- 
dinio, jau veržiasi ir į kultūrinį mū- 
sų gyvenimą. Kada augščiau minė- 
tame straipsnyje buvo užsiminta 
apie politikoje parazituojančias ne- 
geroves, buvo replikuojama, kad tos 
pačios ydos nesančios svetimos ir 
kultūrininkams. Ar kultūrin'nkai ne- 


moką neblogiau peštis ir už politi- 
kus? Nėra prasmės šį klausimą nu- 
neigti. Kas grėsia politikos veikėjui, 
gali grėsti ir kultūros darbininkui. 
Kaip žmonės, toms pačioms ydoms 
atviri abeji. Visų ta pati žmogiškoji 
prigimtis. Bet yra esminis skirtumas 
tarp politikos, ir, sakysime, mokslo. 
Politinė veikla savaime visada drau- 
ge yra kova tarp žmonių. O kovoje 
sąžinė greičiau nutilsta ir už mūzas. 
Todėl “švari politika“ ir lieka pa- 
prastai tik platoninė uždanga, kuria 
dangstoma machiavelinė tikrovė. Tuo 
tarpu moksle galioja visiškai kitas 
tarpusavio santykis. Čia vieni kitus 
laiko ne varžovais dėl vietos, o ben- 
drojo tiesos jieškojimo dalyviais — 
komilitonais. Užtat tarsi savaime čia 
galioja tasai elgsenos kodeksas, ku- 
ris vėliau anglų buvo pavadintas 
džentelmeniškumu. Bet juo liūdniau 
(ir būtent, nepalyginamai liūdniau!), 
jei ir čia pasirodo tokių dalykų, ku- 
riuos sunku atleisti net politikams. 

Yra pavojaus, kad tai, su kuo esa- 
me apsipratę politikoje, ima skverb- 
te skverbtis ir į kultūrinio gyvenimo 
santykius. Noriu šį kartą paliesti tik 
vieną rūpesčio keliančią apraišką — 
santykį su žodžiu ir žmogumi. Lo- 
gikų aptartimi žodis yra minties 
ženklas. Bet kadangi mintis savo 
prigimtimi nukreipta į tiesą, tai ir 
žodis visų pirma yra tiesos tarnas. 
Žodis turi tiesą saugoti, o ne kitam 
kam parsiduoti. Nevalia žodžio pikt- 
naudoti. Dvejopai jis gali būti pikt- 
naudojamas. Pirmasis žodžio pikt- 
naudojimas — tai panegirka, iš tie- 
sos tarno paverčiant žodį priemone 
pagyrai. Žmogus mėgsta būti giria- 
mas. O kur yra paklausa, visada at- 
siranda ir pasiūla. Užtat, ką daro 
dešinė, ne tik kairei pašnibždama, 
bet ir visam svietui apskelbiama. 
Tuštybė nustelbia tą natūralų išdi- 
dumą, kuriuo žmogus purtosi būti 


kitų sveriamas. Žinoma, tas pats, 
kuris susižavėjęs klausosi pagyrų, 
smarkiausiai  pasipiktintų, jei kas 


imtusi taip pat viešai atskleisti ir 
jc viešumai, nerodomuosius užkam- 
pius. Ir toks pasipiktinimas būtų tei- 
singas: ne žmogui teisti žmogų. Bet 
užtat: jei paneigiu kitiems teisę būti 


teisiamas, tai neturiu teisės ir pa- 
gyrų reikalauti. O ar nėra toks pa- 
gyrų reikalavimas visas nepaliauja- 
mas kas keli meteliai visokių jubi- 
liejų šventimas? šis jubiliejinis ek- 
shibicionizmas pasidaręs jau taip 
įprastas ir taip užslopinęs gėdos 
jausmą, kad regis “nieko čia nepa- 
prasto — visi taip daro". Nors ir 
truputį juokinga, bet nėra perdaug 
žalinga, kol tokie visoki “jubiliejai" 
tarpusavio  pagyromis pasidžiaugti 
ruošiami privačiai. Bet jau darosi 
koktu, kada, nebepasitenkinant pra- 
kalbomis prie stalo, imamasi pagy- 
roms naudoti ir spaudos puslapius, 
kada, pagaliau, pagyrose paskandi- 
nami ir tokie straipsniai, kurie na- 
tūraliai turėtų savo uždaviniu laiky- 
ti tiesą, o ne pokylinius komplimen- 
tus. Nors mandagumas ir labai gerb- 
tinas dalykas, vistiek jam negali bū- 
ti tiesa aukojama. Pagaliau, ir pats 
mandagumas nereikalauja beatodai- 
riškai pagyromis švaistytis. 


Antrasis žodžio piktnaudojimas — 
tai jo nužeminimas į kolionės prie- 
monę. Tiesa, visose tautose yra 
keiksmažodžių. Bet argi jie skiria- 
mi raštui? Nėra dorybė leisti save 
pykčiu užvaldyti. Jei momentiškai ir 
nesusivaldoma, tai privalu save su- 
valdyti bent tada, kada imamasi 
plunksnos. Net politikoje nelaikoma 
garbinga priemonė žmogaus dergimas. 
Žodžio naudojimas žmogaus dergimui 
vyra žodžio išniekinimas. Labai ne- 
jauku buvo skaityti radus vieną mū- 
sų poetų išvadintą fizine ir mora- 
line šlykštybe, literatūrine blake, 
prostitutine plunksna, paršyvu tipe- 
liu... Nuo bolševikmečio jau buvo au- 
sis atpratusi nuo šios rūšies “stilis- 
tinių  puošmenų“. Ta visa kolio- 
nė buvo skirta Liūdui Girai. Ži- 
nome šį mūsų poetą nebuvus tie- 
saus kelio vyrą, vingiavusį pagal 
“laiką". Žinome betgi taip pat, kad 
yra ir kitų, panašiai mokėjusių 
kiekvienu laiku išlikti “autoritetais", 
ano autoriaus žodžiais, “beprincipi- 
nių partijų ir srovių pereivių". Gali- 
mas dalykas, kad Liūdo Giros atveju 
klausimas eina ne apie krislus, bet 
apie akivaizdžiai regimą rąstą. Ta- 
čiau Giros nebėra tarp mūsų, jis jau 
mirusiųjų šalyje. O dar prieš krikš- 
čionybę natūralus žmoniškumo jaus- 
mas padiktavo: apie mirusius arba 
gerai, arba nieko. Mes gi, be to, dar 
esame krikščionys, žiną, kad žmo- 
gaus Teisėju yra pats žmogaus Kū- 
rėjas. Žinoma, galime konstatuoti 
Giros vingius ir paskutinę tarnybą 
pas bolševikus. Bet kam koliotis? Tai 
pavojingas precedentas. Ir kitų, sa- 
vo darbu nusipelnusių Lietuvai žmo- 
nių tarpe yra tokių, kurie taip pat 
yra giriškai per savo gyvenimėlį vin- 
giavę vingeliais. Ar turėtume ir juos 

panašiomis kolionėmis apiberti? To- 
kias koliones įpilietinus į mūsų kalbą, 
jos pačios gali atsigręžti ir ten, kur 
nelaukiama. Manau, kad visi anie 
augščiau cituotieji keiksmažodžiai pra- 
pliupo iš mūsų senosios kartos moks- 
lininko tik nelemtą valandą, kurią 
jis pats apgaili. Bet verčia šiuo klau- 
simu rašyti baimė, kad ir kiti ima- 
me tiek žodžiui atbukti, kad nebe- 
skiriame, kas galima ir kas ne. Tu- 
riu mintyje savo mielą bičiulį, ano 
veikalo recenzentą, kuris, pacitavęs 
anas koliones ir, matyti, jas teisias 
radęs, pasigardžiavo, kad “autorite- 
tingu ir savu žodžiu" buvo išdrįsta 
pasakyti, “ko jokis jaunesnis litera- 
tūros istorikas nebūtų mėginęs" (žr. 
šio žurnalo šių Metų 1 nr., 31 psl.). 
Nėra ko apgailestauti, kad vargiai 
kas būtų išdrisęs taip pasakyti. Grei- 
čiau reikia džiaugtis, kad nedaug 
kas “išdrįstų" sau leisti tokią lais- 
vę. Niekaip neįsivaizduoju tokių Žo- 
džių ir, sakysime, daugelio mūsų mo- 
kytojo prof. šalkauskio lūpose. Bet 
dėl to nesakyčiau jį stokojus drą- 
sos. Palikus šį konkretų atvejį nuo- 
šaliai, drisčiau paabejoti, ar iš viso 
tenka kolionę sieti su drąsa. Man 
regis, kad tam reikalui labiau reikia 
gedos stokoti, negu drąsos turėti. 
Joks autoritetas nesuteikia teisės 
žmogų kolioti. Greičiau be morali- 
nės savitvardos nėra nei autoriteto. 

Užsimintasai atvejys yra išskirti- 
nis, nes jau itin akį badąs. Bet stovi 
prieš akis daug kitų atvejų, kur skir- 
tingos mokslinės ar kitokios nuomo- 
nės buvo irgi reiškiamos be pagar- 
bos oponento asmeniui, stačiokiškai 
svaidantis visokiomis grubmenomis. 
Nieko dar baisaus, kol tokią stačio- 
kiško grubumo privilegiją savinasi 
tik vienas kitas asmuo. Bet įsivaiz- 
duokime, kas būtų, jei ta pačia “pri- 
vilegija" imtume visi vadovautis: jei 
vienam leistas stačiokiškumas, kodėl 
jis neleistinas kitam? Ir dabar jau 
teko liūdnai stebėti, kaip nevienos 
mokslinės diskusijos baigėsi asmeni- 
ne nesantaika. Pats nuomonių skir- 
tingumas nekildo žmonių nesantai- 
kos. bet tikrai ją kildo neatodairinis 
grubus žodis. 


Tame pat saryšyje keltinas ir ki- 
tas reikalas. Esame apsipratę, kad 
politikai, besivaikydami savinaudi- 
nių ar savitarpinių tikslų, dažnai ver- 
čiasi “priešo" pasakyto žodžio iškrei- 
pimu, insinuavimu to, kas nebuvo sa- 
kyta. Tai demagogija, bet tam tik- 
ra prasme čia ji bent “apsimoka"'. 
Kokia betgi prasmė panašiai elgtis ir 
ten, kur nei tokio “apsimokėjimo"! 
negali būti Vistiek tačiau tokio ne- 
sąžiningo elgesio sutinkame ir ten, 
kur šio nesąžiningumo negalima aiš- 
kinti partiniais motyvais. Gal būt 
yra žmonių, kurie be blogos valios 

nepajėgia objektyviai kitų suprasti, 
nes visa ką, skaito, savotiškai su- 
subjektyvina. Bet jų pareiga būti at- 
sargesniems. 


Apgailiu negalįs šioje vietoje pasi- 
tenkinti tik principiniu konstatavi- 
mu. Dr. A. Baltinis jau atsakė dr. 
A. Lingailai, neteisingai perdavu- 
siam jo pažiūras savo sociologiniame 
straipsnyje apie bendruomenės nege- 
roves. Bet dar nesąžiningiau dr. A. 
Lingaila klaidino šio žurnalo skai- 
tytojus savo informacija apie “Lite- 
ratūros Lankus". Būtent, nepajėgęs 
skirtingos minties suprasti ar tik 
nepasistengęs sąžiningiau įsiskaityti, 
jis tame savo straipsnyje visiškai 
iškreipė lankininkų poziciją dėl pa- 
triotizmo ir absurdiškai lankininkus 
padarė kažkokiais A. Guzevičiaus 
piršėjais. Kaip “Literatūros Lankų" 
ir šio žurnalo redakcijos narys, tu- 
riu pasakyti, kad dr. A. Linzailos 
straipsnio vieta, lietusi lankininkus, 
yra prasižengusi su tiesa, nes netei- 
singai perdavusi jų pažiūrą ir po to, 
žinoma, beprasmiškai kovojusi su sa- 
vo paties užsuktu vėjo malūnu. Dėl 
to nematau reikalo nei plačiau atsa- 
kyti. Kas iš žurnalo skaitytojų šiuo 
klausimu domėsis, galės patys pasi- 
skaityti atitinkamą “Literatūros 
Lankų" numerį. 


Privalu jausti atsakomybę už žo- 
dį, nes to lygiai reikalauja ir tie-ai, 
ir žmogui pagarba. Dažnai neatsa- 
kingas žodžio vartojimas susijęs ir 
su slapyvardžiais naudojimusi. N-ži- 


nau, ar reiktų principiškai, t. y. vi- 
sais atvejais, smerkti slapyvardžių 
vartojimą. Pats savaime slapyvar- 
džių vartojimas dar nėra joks nusi- 
žengimas. Antra gi vertus, yra to- 
kių, kurie nesigėdi būti grubūs ar 
stačiai neteisūs, ir atvirai savo pa- 
varde pasirašydami. Vis dėlto tur- 
būt daug kas negeistino iš mūsų 
spaudos dingtų, jei kiek galint būtų 
atsisakoma slapyvardžių. Nėra gau- 
su surambėjėlių, kurie nebėra jaut- 
rūs savo pavardei. Daug gausiau to- 
kių, kurie drąsūs iš po krūmų, iš po 
slapyvardžio “dūminės. uždangos". 
Bet kaip bebūtų su slapyvardžiais, 
jokiu atveju nėra leistina slapyvar- 
džius naudoti sąmoningam klaidini- 
mui. Įsakmiai pabrėžiant, nėra leis- 
tina savo slapyvardžiui dar giliau 
užslėpti griebtis kokio nors melo, 
kuris neleistų autorių nė spėjimai 
nujausti. Jcks slapyvardis nepatei- 
sina jokios netiesos. Pavyzdžiui, kas 
nėra rašytojų draugijos narys, tas 
neturi teisės juo skelbtis nė slapy- 
vardiniame straipsnyje. Slapyvardis 
nesuteikia teises tokiam “pėdų mė- 
tymui'". Tai yra paprastas melas, ir 
jam nėra jokio pateisinimo. G3l so- 
ciologas ir rastu tautelių, aprobuo- 
jančių ir mela. Bet mūsų civilizaci- 
joje sąmoningas melo ėmimasis yra 
laikomas nusikaltimu, o besiveržian- 


čiam i mokslo darbą — stačiai ne- 
atleidžiamu nusikaltimu, nes nusi- 
kaltimu prieš pačią mokslo dvasią 


— tiesą. 
Juozas Girnius 


NEMESKIME KELIO DĖL TAKELIO 


Pastaruoju metu daly mūsų svau- 
dos, artimesnės tautininkų srovei, 
aštriau keliamas sugyvenimo su 
VLIKu klausimas ir net užsimena- 
ma apie galimybes tą organą palikti. 
Norėtume kviesti visas prupes į kuo 
didžiausią nuosaikumą tokiuose klau- 
simuose. Gyvenime kyla, kilo ir kils 
įvairių nesusipratimų. Tai žmoeiška 
ir suprantama, ypač gyvenant tokic- 
se aplinkybėse, kaip mes dabar gy- 
vename. Tačiau tos pačios aplinkybės 
įpareigoja mus ir didesnio įkarščio 
metu atsiminti, kad iš esmės gali bū- 
ti šiuo metu tik viena lietuviška p>- 
litika, kad turime tik vieną vyriau- 
siąjį tikslą — kankinamojo krašto 
laisvinimą—-ir kad kraštas mums nie- 
kad nedovanos, jei dėl mažesnių da- 
lykų pristigtume vieningumo, vyriau- 
siąjį tikslą besiekdami. Tam tikslui 
reikalingas ir vyriausias orgenas, 
kurį mes turime dar nuo pirmujų 
okupacijų gyvai tebsireiškiantį ligi 
šiol. Tegul jis turi savo sunkumus, 
tegu jis nėra tobulas, kaip ir mes 


visi nesame tobuli, tačiau jis vis dėl- 
to yra vyriausias visų mūsų valios 
reiškėjas bei apjungėjas. Tąja pras- 
me jo išsilaikymas yra gyvybinis da- 
lykas ir reikalauja visų grupių va- 
dovų būtino sutarimo, kuris, kaip 
gyvenimas parodė, nėra neįmanomas. 
Kasdieniniai dūmai daugiausia kyla 
ne dėl principinių dalykų, o dėl me- 
todų ir ypač dažnai dėl charakterių 
nesutapimo. Ogi tie kliuviniai yra ir 
turi būti įveikiami. 

Gyvenimas iškelia ryšium su VLI- 
Ko veikla kai kuriuos klausimus, 
kurių vieną kitą norime čia labai 
trumpai paliesti. 

Dažnai klausiama, ar tikrai šis or- 
ganas atstovauja mūsų tautos dau- 
gumą. Pabrėžiu — daugumą, nes 
vargu ar politikoj yra įmanoma ap- 
jungti visus. Paprastai demokratiš- 
kai besitvarkant siekiama daugumos 
pritarimo ir mažuma su tuo sutin- 
ka. Mūsų sąlygose daugumos patik- 
rinimas tiksliais skaičiais nėra įma- 
nomas. Geriausiu atveju mes galime 


surinkti tik emigracijoj esančių gy- 
vesniųjų tautiečių nuomones. Pačios 
tautos nuotaikos šiuo metu aiškios 
viena prasme — ji visa kenčia ir 
visa svajoja apie išlaisvinimą, Gru- 
pinis susiskaldymas ten nėra įma- 
nomas, lygiai kaip nepaprastai sun- 
ki kokia politinė akcija, nesutinkan- 
ti su okupanto užmačiomis. Kaip 
formuosis tautos nuotaikos po išlais- 
vinimo, ar atgis bent viena Nepri- 
klausomybės laikais buvusi partija, 
kaip reikšis mūsų naujas politinis 
gyvenimas, yra didele dalimi spėlio- 
jimų sritis. Dabarties veiklos nega- 
lime paremti ateities apskaičiavi- 
mais, bet dabarties veikla iš esmės 
yra niekas daugiau, kaip tos ateities 
siekimas. Tą siekimą įkūnijus, gyve- 
nimas savaime pašauks grupes ir 
žmones, atitinkančius to meto reika- 
lavimus. Mūsų gi ano tikslo sieki- 
mas gali remtis tik praeities ir da- 
barties grupiniais vienetais, turėju- 
siais reikšmės krašto gyvenime i: 
turinčiais mums išeivijoje. 

Jeigu taikytume praeities mastą, 
kuris yra reikšmingas mums pa- 
tiems ir kuriam daug respekto rodo 
mūsų likimą lemiančios institucijos, 
tai dviejų nuomonių gal šiuo metu 
neturėsime dėl to, kad paskutinis 
tautos politinės diferenciacijos pa- 
tikrinimas buvo 1926 m. Taigi 1926 
m. visuose seimuose turėjome tris 
stipresnes politines grupes — krikš- 
čionių demokratų bloką, valstiečius 
liaudininkus ir socialdemokratus. 
Jeigu tada būtų buvęs įmanomas vi- 
sų tų grupių toks bendradarbiavi- 
mas, koks jis yra visai galimas ir 
praktiškai vykdomas dabar, mūsų 
politinio gyvenimo eiga po 1926 m. 
būtų buvusi neabejotinai skirtinga 
nuo tos, kokia ji iš tikrųjų buvo. 
Taigi konstatuojame, kad atsižvel- 
giant į praeitį, mes turime skaitytis, 
kad iš tada gyvai tebesireiškiančios 
politinės grupės šiandien parodo 
daug sugebėjimo bendradarbiauti ir 
tikrai apjungia tada buvusios politi- 
nės diferenciacijos didelę daugumą. 
Prie tų palitinių grupių yra prisi- 
dėję ir kovų su okupantais metais 
susikūrę politiniai sąjūdžiai. Tiesa, 


dalis tų sąjūdžių stovi nucšaliau, 
dažnai  pakritikuoja vyr. organų 
veiklą, tačiau iš esmės ir tos gru- 


pės neneigia nei vyr. vadovybės rei- 
kalingumo, nei didele dalimi nesi- 
skiria nuomonėmis dėl to organo 
kompetencijos. Skirtumai didele da- 
limi atsiranda dėl asmenų ir dėl pro- 
cedūros klausimų. Tie, iš šales žiū- 
rint ne esminiai dalykai gerokai var- 
gino ir vargina vyr. politinio crga- 
no veiklą. Visi turime siekti tuos 
sunkumus palengvinti. Apjunzčami 
galimai platesnę visuomenę, šiuo at- 
vejų daugiau emigracinę, netu ime 


stebėtis, jeigu atskirais klausimais 
susidaro vadinamoji pozicija ir opo- 
zicija. Tai normalus demokratinio 
gyvenimo reiškinys. Suprantama, 
kad sunkiau su opozicijos vaidme- 
niu apsipranta grupės, kurios į opo- 
ziciją turėjo skirtingą pažiūrą. Ta- 
čiau reikia džiaugtis, kad parodoma 
ir daug pažangos, kuri įgalina jieš- 
koti nuomonių išlyginimo bei ben- 
dradarbiavimo. Dirbdami toliau, ne- 
turime išleisti iš akių perdėto poli- 
tinio susmulkėjimo pavojaus ir savo 
tikslu turime laikyti apsijungimą į 
didesnius vienetus, nes tai darys tei- 
giamos įtakos mums patiems ir lais- 
vojo pasaulio didžiosioms jėgoms. 
Taja prasme norime laikyti reikš- 
Mingu neseniai padarytą vienos mū- 
sų politinės grupės vadovo pareiški- 
mą spaudai. 

Kalbėdami apie grupių suartinimo 
galimybes, norime kelti reikalą duo- 
ti daugiau galimybės atskirų grupių 
atstovams būti savarankiškais bent 
jau neesminiais, kasdieninio gyveni- 
mo klausimais. Taip pat turėtume 
atsisakyti pravardžiavimo ir visas 
grupes vadinti taip, kaip jos pačios 
save vadinasi. Perdaug jau ne vie- 
toj ir labai dažnai pas mus kalba- 
ma apie klerikalizmą ir klerikalines 
grupes. Jeigu kam reikėtų išaiškinti, 
kas iš tikrųjų yra klerikalizmas ir 
kodėl norima tai ar kitai grupei sa- 


EAS 


šIŲ METŲ 


Vasario 16, Lietuvos nepriklauso- 
mybės paskelbimo šventė, kiekvieną 
sykį pajudinanti mūsų išeiviją, šie- 
met pasižymėjo ypatingu pakilimu. 
Atrodo, jog niekad tiek daug valsty- 
bių gubernatorių bei miestų burmis- 
trų nebuvo paskelbę “Lietuvių Die- 
nas" ir tiek senatorių bei Kongreso 
atstovų išreiškę savo sveikinimus, 
kaip šiais metais. Labiausiai minėti- 
na yra tai, kad JAV senatas ir At- 
stovų Rūmai teikėsi oficialiai pami- 
nėti šią mūsų brangią šventę, nuo- 
širdžiai pagerbdami pavergtą tautą ir 
mus paskatindami nepailsti jos gel- 
bėjimo žygiuose. 

Prel. Jonas Balkūnas buvo pa- 
kviestas vasario 15 d., atidarant po- 
sėdį, sukalbėti maldą senate, o va- 
sario 16 d. prel. Pranciškus M. Ju- 
ras — Atstovų Rūmuose. Senate apie 
Lietuvą sveikinimo kalbas pasakė šie 
senatoriai: P. H. Douglas, F. G. 
Payne, E. M. Dirksen, H. A. Smith, 
P. V. McNamara, I. M. Ives, H. Leh- 
man ir H. Humphrey. Taip pat ir 
Atstovų Rūmuose 17 kongresmanų 


vęs taip nevadinančiai primesti jos 
neatstovaujamas tendencijas, vargu 
kas sugebėtų tai padaryti. Mūsų 
emigracinėse aplinkybėse ypač sun- 
ku yra kalbėti apie klerikalizmą ir 
antiklerikalizmą. Kur ir kaip jis ga- 
li reikštis? Mes visi daug mažiau 
vieni nuo kitų skiriamės, negu daž- 
nai tai išpūsdami pavaizduojame. 
Dažnai taip pat pas kitus iš pana- 
šių reiškinių toli gražu nedarome tų 
pačių išvadų, kaip iš savojo gyve- 
nimo. Sakysim, kad ir JAV politinis 
gyvenimas mums šiuo atveju galė- 
tų ir turėtų būti gerokai atšaldančiu 
veiksniu. Čia juk Kongresas vien- 
balsiai įrašo į vėliavos priesaiką Die- 
vo vardą. Kai Vokietijoj ar Italijoj 
laimi krikščioniškąją pasaulėžiūrą 
išpažįstančios grupės, juk daugelis 
džiūgauja iš tų pačių mūsų žmonių, 
kurie savo spaudoj dažnai gana 
šiurkščiai kalba apie klerikalizmą, 
krikdemus ir pan. Mažiau pravar- 
džiavimo galime pastebėti iš priešin- 
gosios pusės, tačiau nuosaikumas 
dažnam taip pat labai patartinas. 
Pasaulėžiūriniai skirtumai pas mus 
egzistuoja, jie turi savo reikšmę ir 
politikoj, tačiau pasaulėžiūrinio p2- 
būdžio aštrumams neturime duoti 
vietos. Mes visi smerkiame komunis- 
tinę pasaulėžiūrą ir su ja kovojame, 
o visas kitas pasaulėžiūras deriname 
bendram tikslui. K. Mockus 


A-B-0-S 


VASARIO 16 


tarė sveikinimo žodį. Visos to kalbos 
buvo įamžintos plokštelėse. Lietuvos 
minėjimuose žodžiu ar raštu sveiki- 
nimus išreiškė per 50 Atstovų Rūmų 
narių. “Lietuvių Dieną" gubernato- 
riai paskelbė šiose valstybėse: Illi- 
nois, Connecticut, Indiana, Massachu- 
setts, Michigan, New Jersey, New 
York, Ohio, Pennsylvania, Maryland, 
Wisconsin. Savo keliu dar ir miesių 
burmistrai žodžiu ar raštu parodė 
palankumą lietuviams. Visuose 
sveikinimuose kelta viešumon Rusi- 
jos smurtas ir Amerikos pasiryžimas 
ginti pavergtas Pabaltijo tautas. 
Ta mintis ypač aiškiai išryškinta 
Valstybės sekretoriaus J. F. Dulles 
sveikinime Vasario 16 dieną, kur pa- 
sakyta: “šia proga aš noriu išreikš- 
ti lietuvių, latvių, estų tautoms ame- 
rikiečių giliausią simpatiją ir nuo- 
širdžiausią draugiškumą. Nors sovie- 
tiniai valdovai bando nuslėpti savo 
valdymo būdus Pabaltijo valstybėse, 
tačiau šių tautų priespauda yra gi- 
liai mūsų mintyse. Savo indėliu į 
laisvojo pasaulio medžiaginę ir dva- 

sinę stiprybę mes stengiamės suda- 
ryti sąlygas, kuriose būtų pilnai pri- 
pažinta Pabaltijo tautų teisė atgauti 
savo vietą laisvųjų tautų bendruome- 
nėje, Mes esame įsitikinę, kad pa- 
saulic bendruomenė, kurioje Pabal- 
tijo tautos turi laisvę pasirinkti nuo- 
savą valdymosi formą, politines ir 
ūkines institucijas, galės būti tokia, 
kuri užtikrins taiką bei teisingumą 
visoms tautoms, didelėm ir mažom". 


To paties pobūdžio mintys buvo iš- 
keltos ir kitų augštų JAV valdžios 
atstovų sveikinimuos Lietuvos pasiun- 
tinybėje Vašingtone. Mūsų tautinėje 
šventėje Amerikos vyriausybė pa- 
rodė šiemet tikrai daug nuoširdumo. 
Bet čia nepamirštinos ir pačių lietu- 
vių pastangos. Altas, Informacijos 
Centras, paskirų valstybių bei mies- 
tų veikėjai savo delegacijomis bei 
laiškais „stengėsi atkreipti JAV val- 
džia ir jos atstovus į mūsų tautos 


reikalus. Tų pastangų vaisiai šie- 
met buvo pasigėrėtini. 
Mūsų vadovaujančios institucijos 


dėjo pastangų atkreipti ir pačių lie- 
tuvių dėmesį į Vasario 16 iškilmę. 
Ta proga atsišaukė Vlikas ir Lokas, 
skatindami tinkamai atšvęsti šią die- 
ną ir aukomis paremti Lietuvos va- 
davimo žygį. Jų žodis, o labiausiai 
ilga Vasario 16 minėjimo tradicija, 
sužadino visą lietuvių išeiviją. Sun- 
ku aptikti vietovę, kur būtų visiš- 
kai patylom praslinkusi mūsų didžio- 
ji tautos žventė. Bendras įspūdis yra 
geras. Tačiau, imant susirinkimų 
gausumą ir sudėtas aukas, tenka iš- 
sitarti, jog ne visur vienodu pa- 
kilimu buvo paminėta Vasario 16. 
Įdomu, kad vienur kitur didžiąsias 
lietuvių kolonijas pralenkė mažosios. 
Ypatingai atsiliko didysis New Yor- 
kas, apimąs tokią plačią lietuvių gy- 
venamą apylinkę, o Lietuvos laisvi- 
nimui aukų Vasario 16 tesudėjęs tik 
800 dol., kai tuo tarpu mažytė Pa- 
tersono, N. J., bendruomenė suaukc- 
jo 751 dol. Užtai nestebėtina, jog 
New Yorko veikėjai susirūpino ir 
jieško priežasčių, šiemet sutrukdžiu- 
sių šios apylinkės lietuviams tinka- 
mai pasirodyti didžiojoj tautos šven- 
tėje. Vasario 16 minėjime ir Cleve- 
lando gausioje lietuvių bendrucme- 
nėje pasigesta ankstesnio entuziaz- 
mo. Kuklesnėmis rinkliavomis šie- 
met atsižymėjo ir kai kurie kiti gau- 
siai lietuvių apgyventi miestai. Jei 
atvėsimo priežastim būtų politinių 
partijų kova, taip paaštrėjusi ir iš- 
sišakojusi šiuo metu, tektų labai nu- 
liūsti ir laukti greito susitarimo tais 
Lietuvos vadavimo klausimais, kurie 
dabar trukdo bendrą darbą ir erzi- 
na visuomenę. Bet iš kitos pusės vis 
dėltc reikėtų skirti Lietuvos gelbė- 
jimo reikalą, atjungiant jį nuo poli- 
tinių nesantaikų. Vasario 16 minėji- 

mai gi, kurių esmę sudaro gausus 
dalyvavimas ir tautos gelbėjimas au- 
komis, tiesiogiai su juo ir rišami. 
šių metų nepriklausomybės šventėje 
dosnūs pasirodė Detroito lietuviai, 
sudėję 3,000 dol., Waterburiečiai su- 
aukojo 2,300 dol. Bostoniečiai 1,300 
dol. 


Vasario 16 seniai yra tapusi mums 
tautinės nepriklausomybės simboliu, 
teikiančiu daug ryžto kovoti už Lie- 
tuvos laisvę. Ji visuomet bus šven- 
čiama mūsų tautoj. šiemetinis Va- 
sario 16 minėjimas pakankamai duo- 
da sugestijų, kaip gerąsios iškilmių 
puses išlaikyti ir net išplėsti, o blo- 
gąsias, prie kurių labiausiai priskai- 
tytina nevykusios programos, ne- 
gausus lankymasis ir šykščios au- 
kos, ko greičiausiai šalinti. 

L- Ai 


DAUGIAU SANTŪRUMO 


šių metų “Aidų" 1 nr. Z. Ivinskis 
išsamiai panagrinėjo M. Biržiškos 
“Lietuvių Tautos Kelią". šis įdomus 
veikalas, parašytas remiantis veik iš- 
imtinai autoriaus atmintimi, vis dėl- 
to neišvengė kai kurių netikslumų. 
Eilę jų recenzentas ir suminėjo. At- 
minties sušlubavimas gali bet kam 
pasitaikyti, tad patikslinimai yra rei- 
kalingi. 


Vienoje vietoje M. Biržiška ir apie 
mane klaidingai nukalbėjo, taip iš- 
sireikšdamas: “V. Krėvės Mickevi- 
čiaus “Dainavos šalies senų Žmonių 
padavimai" ir net to paties “šarū- 
nas", prieš keliolika metų sukėlęs 
smarkų dr. J. Balio puolimą dėl ta- 
riamo'o  tautcsakos falsifikavimo 
(mano pabr. J. B.), yra susijęs su 
žmonių salimėmis“ (I d. 150 psl.). 
Reikia patikslinti, kad aš niekados 
V. Krėvės nesu užsipuolęs dėl pami- 
nėtų dviejų jo žymiųjų literatūros 
veikalų, kuriais gėrėjausi ir džiau- 
giausi nemažiau, negu kiti dailiosios 
literatūros mylėtojai. Visiškai sutin- 
ku, kad tuose savo veikaluose V. 
Krėvė naudojosi žmonių sakmėmis. 
Ir labai gerai darė, vykusiai panau- 
dodamas žmonių tradicijas dailiojoje 
literatūrcie. Savo straipsnyje “V. 
Krėvės Gilšė ir liaudies tradicijos" 
(žurnale “Vairas", 1934, nr. 10, p. 
231-43), kaip tik labai teigiamai 
įvertinau V. Krėvės sugebėjimus pa- 
naudoti tautosakines temas jo asme- 
niškoje kūryboje. V. Krėvė susilau- 
kė daug pamėgdžiotoju, tačiau var- 
gu ar kas kitas yra jam prilygęs, n2- 
bent K. Boruta savo “Baltaragio ma- 
lūnu", bet ten jau kitokio pobūdžio 
tautosakiniu temų panaudojimas. 
Atrcdo, kad mūsų veteranas litera- 
tūros istorikas supainiojo du skirtin- 
gu dalyku: mane vertinimą ne as- 


meniškos Krėvės kūrybos, bet jo 
kaip tautosakininko darbų. 

Prieš keliolika metų esu kritiškai 
panagrinėjęs Krėvės, to lietuviško 
Macphersono, tautosakinius darbus, 
ypač dzūkų tautosakos tekstus, pa- 
skelbtus knygoje “Dainavos krašto 
liaudies dainos" (1924) ir kai ku- 
riuose "Tautosakos Komisijos leidi- 
niuose. Kam tas klausimas daugiau 


rūpi, gali susirasti ir pasiskaityti 
mano straipsnius, atspausdintus 
Kaune ėjusiame “Vairo" žurnale 


(1936, nr. 9, p. 23-42 ir nr. 11, p. 
284-304). Tačiau aš niekados nesu 
daręs jokio “puolimo" dėl tų dviejų 
Krėvės literatūrinių veikalų, kuriuos 
paminėjo M. Biržiška. 


Iš viso reikia daugiau santūrumo 
ne tik ką nors peikiant, bet ir gi- 
riant. Pr. Skardžius neseniai nukal- 
bėjo“ (Z) Aidai; 1954. LO E p: 
459), tarsi kas nors norėtų paneigti 
V. Krėvės tikrucsius nuopelnus, ku- 
vių jis turi pakankamai ir tokių, 
kurių niekas nei nemano užginčyti. 
Atiduokime kiekvienam tai, ką jis 
yra užsipelnęs, bet nepersistenkime, 
išgalvodami nebūtus nuopelnus, nesa- 
mus persekiojimus, ir vieną begirda- 
mi nebūkime neteisingi kitiems. Kad 
ir įprasta apie mirusius tik arba ge- 
rai, arba nieko nekalbėti, bet jei jau 
prisispyrus siūloma ką nors “nuo- 
dugniai išaiškinti", tai tas išaiškini- 
mas neturi prasilenkti su istorine 
tikrove. 

J. Balys 


AMERIKOS LIETUVIŲ KATALIKŲ 
ISTORIJA 


Amerikos lietuvių katalikų istori- 
jos paruošiamieji darbai sparčiai s'u- 
miami pirmyn. Iš 15-kos vietovių jau 
turimos visos reikalingos žinios. Iš 
12-kos parapijų jau yra gauta dides- 
nė istorinės medžiagos dalis. 19-je 
kolonijų medžiaga šiuo metu reika- 
ma. Vasario mėnesį redakcinė isto- 
riijos komisija iki šiol neatsiliepusiems 
pakartotinai išsiuntinėjo anketas. Be- 
veik visose vietovėse jau yra medžia- 
gos rinkėiai, o kur jų nėra, jieškoma 
arba medžiaga renkama pačių redak- 
cinės komisijos narių. Visos lietuviš- 
kos vienuolijos paskyrė savo žmones 
iu gyvenimo ir veiklos istorijai nu- 
šviesti. Kultūros Instituto pirminin- 
kas ir ALKI redakcinės komisijos 
narys prel. P. M. Juras leido naudo- 
tis savo triūsu surinkta lituanistinė 
medžiaga “Alkcs" muziejuje. 


Amerikos lietuvių katalikų įnašas 
i lietuvišką bei katalikišką JAV £y- 
venima vra didelis. Tos veiklos pa- 
vaizdavimas bus labai svarbus mūsų 
kultūros istorijai. kurią galėsime pa- 
rodyti ir svetimiems. Tai suprasda- 


mi lietuviškos ir katalikiškos kultū- 
ros puoselėtojai: kun. J. Karalius ir 
kan. dr. J. Koncius medžiaginiai pa- 
rėmė šį darbą. Pirmasis iškėlęs to- 
kio istorinio veikalo naudą ir jam 
pažadėjęs $1000.00, jau 500.00 pa- 
aukojo, o antrasis, sutikęs sudaryti 
šiam darbui remti finansų komisiją 
pats dovanojo $100.00. Jų dėka šis 
darbas eina pirmyn. 


ALKI redakcinę komisiją suda- 
ro: vyriausias redaktorius prof. dr. 
A. Kučas; sekretorius T. Viktoras 
Gidžiūnas, O. F. M.; nariai — prel. 
P. M. Juras, kan. dr. J. Koncius ir 
prof. S. Sužiedėlis. 

Vie Gie 


ATSIšAUKIMAS LIETUVIŲ KATA- 
LIKŲ AKADEMIJOS ATKŪRIMO 
REIKALU 


1923 metais Kaune įsteigtoji Lie- 
tuvių Katalikų Mokslo Akademija 
yra palikusi garbingas mokslines tra- 
dicijas Nepriklausomoje Lietuvoje: 
išleido eilę mokslinių knygų, bendra- 
darbiavo leidžiant jas keliolikai už- 
sienyje studijavusių lietuvių, kurie 
tenai ruošėsi akademiniam bei mcks- 
lo darbui. Nuo 1932 metų Akademi- 
ja kas treji metai kviesdavo Lietu- 
vos katalikų mokslininkų ir mokslo 
mėgėjų suvažiavimus, kuriuose, pa- 
siskirsčius  specialistų«  sekcijomis, 
būdavo skaitomos paskaitos ir dis- 
kutuojami mokslo klaurimai. Trys 
išspausdinti stori darbų tomai gra- 
žiai liudija apie tris įvykusius suva- 
žiavimus. Nuo pat Akademijos įkū- 
rimo jai pirmininkavo prel. Aleksan- 
dras Dambrauskas-Jakštas. Po jo 
mirties (1938 m.) tos pareigos atite- 
ko prof. Stasiui šalkauskiui, 


Okupavus Lietuvą, 1940 metų ru- 
denį Akademija buvo bolševikų už- 
daryta. Stiprėiant tačiau lietuvių 
katalikų moksliniam pajėgumui ir jų 
užsimojimams, šalia kitų tremtyje 
atkurtų institucijų bei organizacijų, 
pakartotinai iškildavo mintis atgai- 
vinti L. K. M. Akademiją, kad or- 
canizuotai būtu galima dar daugiau 
nuveikti lietuvių mokslo ir kultūros 
labui. Be to. pagrįstai tikimasi, kad 
organizacijos rėmai duos galimybių 
surasti kelius į įvairius tarptautinius 
kultūros ir mokslo fondus, kurių tei- 
kiamomis pagalbinėmis lėšomis vėl 
galės būti leidžiami lietuvių moksli- 
niai darbai. 


Iniciatorių grupė, matydama pri- 
brendusį reikalą ir gaudama skatini- 
mų iš Akademijos narių, gyvenančių 
kitose Europos valstybėse, 1954 me- 
tais, gruodžio 30 dieną, susirinko Šv. 
Kazimiero Kolegijoje, Romoie, ir, 
pirmininkaujant J. E. vysk. Vincen- 
tui Padolskiui, būdama vienos nuo- 


monės, nutarė L. K. M. Akademijos 
veikimą atnaujinti, 

Šituo tikslu susirinkusiųjų buvo 
sudaryta reorganizacinė komisija, su- 
sidedanti iš J. E. vysk. Vincento Pa- 
dolskio, prof. Dr. Juozo Ereto (Aka- 
demijos vicepirm. 1940 m.), prof. dr. 
Zenono Ivinskio (Akademijos sekr. 
1940 m.), kun. dr. Juozo Vaišnoros, 
M. I. C., ir kun. prof. Antano Liui- 
mos S]: 

Pirmas reorganizacinės komisijos 
uždavinys yra pritaikyti L. K. M. 
Akademijos įstatus tremties sąly- 
goms, kad visuose laisvojo pasaulio 
kontinentuose, kur tik yra lietuvių 
katalikų mokslininkų ir mokslo mė- 
gėjų, būtų sudarytos galimybės or- 
ganizuotis į L. K. M. Akademijos 
skyrius, priklausančius vienam cent- 
rui. Iš šito aiškėja antras uždavinys: 
sutelkti L. K. M. Akademijon visus 
pasaulyje išsibarsčiusius lietuvius ka- 
talikus mokslo darbuotojus ir moks- 
lininkus, kokį jiems darbą tremtyje 
laikinai betektų dirbti. Pagaliau tre- 
čias uždavinys—pravest koresponden- 
cijos būdu L. K. M. Akademijos cent- 
ro valdybos rinkimus. 


Todėl prašome visus 1940 m. bu- 
vusius L. K. M. Akademijos narius 
ir kitus mokslininkus bei mokslo mė- 
gėjus, ryšium su Akademijos veiki- 
mo atnaujinimo pastangomis, iki šių 
metu birželio 1 dienos pranešti reor- 
ganizacinei komisijai savo adresus 
ir  prisiųsti pasiūlymų dėl įstatų 
tremties sąlygoms pritaikymo, ypač 
gi pasisakyti dėl Akademijos centro 
valdybos vietos. Rašyti: L. K. M. 
Akademijos  reorganizacinės komi- 
sijos sekretoriui kun. prof. A. Liui- 
mai, S. J., c/o Pontificia Universita 
Cxregoriana, Piazza della Pilotta 4, 
Roma (204), Italija. 


L. K. M. Akademijos Reorganizacinė 
Komisija, 
Roma, 1955 m. vasario 16 d. 


NUTRAUKIAMOS STIPENDIJOS 


Praeitų metų "Aidų" 10 nr. pasta- 
bose pasirašęs L. A. iškelia labai 
svarbu klausimą, kurį Vokietijos sto- 
vyklose gyvendami dažniau palies- 
davom negu išsikėlę į užjūrius. Au- 
torius visai teisingai apgailestauja, 
kad Vidurio Europos Studijų Ceat- 
ras (Mid-European Studies Cent-r) 
skiria stipendijas praktiškųjų mc-ks- 
Im studentams ir tik vieną stinenCi- 
ją socialiniams mokslams, kai hu- 
manistinės, filosofinės bei teologinės 
sritys, atrodo, laikomos nesvarbiomis 
laisvaiam Pabaltijui atsikuriant, Bet 
tikrovė pasirodė dar nemalonesnė. 
Prieš kelis mėnesius (lapkričio mėn) 
Mr. Stetson S. Holmes, Vidurio Eu- 
ropos Studijų Centro direktorius. pra- 


ĮVYKIAI 


e Lietuvos laisvinimo reikalams 
1954 m. per Alto vajų suaukota 
42,193.60 dolerių. Atskirose valstybė- 
Se suaukota: Illinois — 11,856.26, 
Massachusetts — 5,210.95, Connec- 
ticut — 4,312.34, Michigan — 3,790.- 
00, Pennsylvania — 3,553.78, New 
York — 3,328.65, Ohio — 3,257.00, 
New Jersey — 1,536.21, Wisconsin— 
1,182.60, Indiana — 1,074.81, Mary- 
land — 98810, Florida — 935.50, 
California — 42.00, New Hampshire 
— 132.00, Rhode Island (Providence) 
— 103.00, Maine — 100.00, No. Da- 
kota (Jamestown) — 100.00, Mis- 
souri (St. Louis) — 100.00, Iowa 
(Sioux City) — 75.00, Texas (Cle- 
burne) — 40.00, Canada (Windsor) 
— 96.90. Ketvirtadalis visos sumcs 
gauta iš Chicagos — 10,535.00, to- 
liau stambesnes sumas sudėjo: D2- 
troitas — 3,337.00, Waterbury — 
2,800.00, Cleveland — 2,500.00, Phi- 
ladelphia — 2,298.68, Boston — 2,- 
005.00, Rochester — 1,500.00, Wor- 


cester — 1,325.00, Brockton — 1, 
235.00, Gary — East Chicago — 
1,074.81, Baltimore — 968.10, New 
York 961.75, Pittsburgh — 900.- 


00, Paterson — 704.46, Rockford — 
650.00, Miami — 63500, Racine — 
600.00, Hartford — 505.00. 


nešė, jog stipendijų programa Jung- 
tinėse Amerikos Valstybėse baigia- 
ma su šiais akademiniais metais. Jo- 
kių pratęsimų nebūsią. Sprendimas, 
padarytas atsižvelgiant į biudžeto su- 
mažinimą, neimplikuoja kokio nors 
nepasitenkinimo studentų “stipendi- 
jatų" atsiekimais. Atrodo, kad kaž- 
kieno paleista žinia, esą, stipendijos 
nutraukiamos dėl to, kad “stipendija- 
tai" tampa Amerikos piliečiais, ne- 
turi rimto pagrindo, nes biudžeto su- 
mažinimas palietė ne tik studentus, 
bet ir mokslinių tyrinėjimų progra- 
mą ir kitus tarnautojus. 
A. Mst. 


PATIKSLINIMAS 


Praeitame “Aidų" numery “Ben- 
druomenės brandos atestate"  įsi- 
brovė šios atitaisytinos klaidos: (a) 
vietoj “Tačiau kunigaikščių gadynė- 
je valstybinis pagrindas buvo poli- 


tinis (visuomeninis), 0 ne etinis 
(bendruomeninis)" (75 p.), turi bū- 
ti — „0 ne etninis (bendrucmeni- 
nis); (b) “Mažesnės politinės sro- 
vės, dabar turinčios išpirštą repre- 
zentacijo (75 pM turi buria 


„.. dabar turinčios išpūstą reprezen- 
taciją; (c) vietoje “A. Laukaitis ir 
kiti" (79 p.) turi būti — A. Saulai- 
tis ir kiti. 

e Sausio mėn. Bonnoje įsteigta 
Baltų Draugija Vokietijoje, kuri api- 
ma vokiečių-estų, vokiečių-latvių ir 
vokiečių-lietuvių sekcijas. Pirm. iš- 
rinktas dr. H. A. Kehren. Draugijos 
centras bus Dusseldorfas. 

e Čikagos lietuvių evangelikų re- 
formatų parapija įsigijo nedidelę 
bažnyčią ir susirinkimams salę. 

e Prof. Adomas Galdikas šiuo me- 
tu piešia šv. Kazimiero paveikslą 
lietuvių pranciškonų koplyčios di- 
didžiajam altoriui Brooklyne. 

e Balandžio 23 d. Čikagoje Mari- 
jos  Augšt. Mokykloje atidaroma 
dail. K. Žoromskio tapybos darbų pa- 
roda. 

e Kolumbijoje Bogotos miesto lie- 
tuviai iš valdžios gavo žemės sklypą 
bažnyčiai ir namams statyti. Tarpi- 
ninkavo inž. Tylius. 

» Ateitininkų sendraugių centro 
valdyba, sudaryta Čikagoje: prof. 
dr. Pr, Jucaitis — pirm., kun. dr. A. 
Juška — vicepirm., I. Kazlauskas — 
ižd., dr. P. Kisielius — valdybos na- 
rys ir E. Daugirdienė — sekretorė. 

o Vasario 12 d. Vliką sudarančių 
grupių posėdis New Yorke išrinko 
komisiją Vliko perkėlimui į kitą vie- 
tą svarstyti. Į komisiją numatyta po 
vieną atstovą iš kiekvienos partijos. 
Pirmininku išrinkta A. Devenienė, 
sekretoriumi — V. Viliamas. Bet vė- 
liau tautininkai, soc. demokratai, 
laisvės kovotojai ir ūkininkų partija 
pranešė, kad Vliko perkėlimo klausi- 
mo svarstyme nedalyvaus. 

«e Kersteno komiteto išleistoje bro- 
šiūroje apie Gudiją reiškiama pre- 
tenzijų į Lietuvos teritoriją. Tai iš- 
šaukė lietuvių protestą. Brošiūra pa- 
tikslinta ir perspausdinama. 

e Vasario 5 d. estų namuose New 
Yorke įvyko Baltų Studentų Fede- 
racijos konferencija, kuricn suvažia- 
vo 120 visų trijų tautų studentų. 
Pagrindinę konferencijos kalbą pa- 
sakė dr. Levering Tyson, Laisvosios 
Europos universiteto  Strasbourge 
kancleris ir Laisvosios Europos ko- 
Mmiteto vicepirm., nušviesdamas iš- 
bėgusios iš savc pavergtų kraštų 
studentijos sunkumus bei jos užda- 
vinius dabar ir ateity. Diskusijose 
pasigesta akademinio ir socialinio 
bendradarbiavimo tarp šių tautų 
studentų. Siūlyta steigti BS Federa- 
cijos skyrius tose vietose, kur gyve- 
na bent dviejų Pabaltijo valstybių 
studentai. Pasiryžta šių tautų reika- 
lus kelti savo akademinėje aplinko- 
je. Federacijos valdyboje dabar lie- 
tuvius atstovauja M. Ingelevičiūtė, 
R. Kantrimas ir V. Banelis. 


e Ateitininkų šalpos Fondas per 
paskutinius trejus metus sušelpė 22 
studentus, išmokėdamas 5,335 dol. 
Fondas kreipiasi į ateitininkus sen- 

draugius JAV ir Kanadoje būti fon- 
do nariais. Metinis mokestis 5 dol. 


e Lietuviai pranciškonai nutarė 
išleisti Lietuvoje plačiai pasklidusią 
maldaknygę “Dievo malonių šalti- 
nis", kurią buvo suredagavęs Tėev. 
Pranciškus Bizauskas, O. F. M. Mal- 
daknygė turėjo beveik 1000 psl. Da- 
bar ji perredaguojama ir papildoma. 

e Australijos Liet. Bendruomenės 
suvažiavime keltas būtinas reikalas 
nedelsiant šaukti pasaulio lietuvių 
seimą. Krašto tarybon pirm. išrink- 
tas L. Karvelis. 

o Madrido lietuviška radijo va- 
landėlė, ypač gerai girdima Vokie- 
tijoje. Madrido stoties vadovybė pa- 
reikalavo, kad sekmadienio progra- 
ma būtų grynai religinė. 

e Sausio mėn. konservatorijos sa- 
lėje Toronte V. Verikaitis davė pir- 
mąjį savo koncertą, kuris vadinamas 
“diplominiu"'. Vasario mėn. jis daly- 
vavo Handelio Samsono oratorijoje, 
išpildydamas Haraphos partiją. To- 
rontoc angliškoji spauda lietuvį dai- 
nininką įvertino palankiai. Jis šį pa- 
vasarį baigia konservatoriją ir turi 


nemaža įsipareigojimų operinėse 
gastrolėse ir televizijos bei radijo 
programose. 


o Vasario mėn. Toronte įsteigtas 
Krikščionių Demokratų klubas, ku- 
rio tikslas paskaitose gvildenti eko- 
nominius, politinius bei socialinius 
klausimus. Į klubo valdybą išrinkta: 
Matulionis, Užupis, Pabedinskas ir 
Pusvaškis. 

e Sausio pabaigoje Amerikos Bal- 
so Europoje programa iš 15 min. 
prailginta iki pusvalandžio. 

» Poeto Vytauto Mačernio 10 me- 
tų mirties paminėjimą rengia Atei- 
tininkų Šatrijos korporacija Čikago- 
je. 

«e Kalbininko Jono Jablonskio 25 
m. mirties sukaktis paminėta Čika- 
goje vasario 6 d. Kalbėjo prof. Vik- 
toras Biržiška, P. Gaučys, dr. P. Jo- 
nikas. Buvo ir meninė programa. 


e Vasario pradžioje Shenandoah, 
Pa., šv. Jurgio Netuvių parapijos 
bažnvčioje įvyko gaisras. Padaryta 
stambiu nuostoliu bažnyčiai, vaikų 
darželiui ir apylinkės lietuvii, na- 
mams. 

e Vasario 5 d. New Yorke Vliko 
sudarančių politiniu partijų pasitari- 
me buvo svarstytas tautininkų p1- 
skelbto “Lietuvos Nepriklausomybės 
Fondo" klausimas. Po diskusijų, su- 
silaikant tautininkams ir laisvės ko- 
votoiams, 8 balsais priimta ši rezo- 
liucija: 

“Dvi Vlikan ieinančios grupės — 
Lietuviu Tautinis Sąjūdis ir L. Lais- 
vės Kovotoiu Sajunga su dviem sa- 
vo kitom crganizaciiom — L, Atgi- 
mimo Saiūdžiu ir L. Rezistencine Sa- 
junga paskelbė sudariusios fondą ir 


jį pavadinusios “Lietuvos Nepriklau- 
somybės Fondu". Vliką sudarančių 
Lietuvos politinių partijų ir kovos 0r- 
ganizacijų atstovai savo pasitarime 
1955 m. vasario 5 d. New Yorke 
Free Baltic House nutarė: 

1. Apgailestauti LTS ir LLKS žy- 
gi, kuriuo jie savo reikalams orga- 
nizuojamam fondui naudoja Lietuvos 
Nepriklausomybės Fondo vardą. 2. 
Kviesti lietuvius visame pasaulyje 
gausiau aukoti bendrajam Lietuvos 
laisvinimo reikalui JAV per Altą, o 
kituose kraštuose per tautos Fondo 
organus; 3. Šį nutarimą pranešti Al- 
tui, Vlikui ir paskelbti spaudoje". 


e Dail. Adomo Varno apžvalginė 
paroda atidaryta kovo 19 Chicagoje, 
Marijos aukšt. mokyklos patalpose. 
Kovo 20 įvyko dail. Varno 75 metų 
sukakties akademija su koncertine 
dalimi. Paskaitą skaitė dail. V. K. 
Jonynas. 

+ Lietuvių Dailės Instituto nariais 
pakviesti: Juozas Akstinas, Jurgis 
Daugvila ir Algirdas Kurauskas. 

e Telesforas Valius išrinktas Ka- 
nados Grafikų Sąjungos centro val- 
dybon. 

e Praėjusį metą Kunigų Vienybės 
seime kilo sumanymas steigti kuni- 
gams šelpti draugiją. Tam reikalui 
išrinkta komisija, kuri kovo 15 d. 
New Yorke sukvietė steigiamąjį su- 
sirinkimą. 

«e Lietuvių Enciklopedijos V to- 
mas jau spausdinamas ir kovo mėn. 
bus išsiuntinėtas prenumeratoriams. 
Šis tomas apima raidės D pabaigą, 
kurią redagavo dr. J. Girnius ir raidę 
E, kurią redagavo prof. J. Puzinas. 
šiuo metu kalbininkai rengia Lietu- 
vos žemėlapio vietovardžių termino- 
logiją. Žemėlapį yra pasiryžusi iš- 
leisti Enciklopediios leidykla. Liet. 
Encikl. ėmėjams, iš anksto užsisakiu- 
siems, žemėlapis duodams papiginta 
kaina. 

«e Mergaičių vasaros stovykla Ne- 
kalto Pr. Seseru vienuolyno patalpo- 
se šiemet prasideda birželio 26 d. 
Stovyklos reikalais kreipiamasi šiuo 
adresu: Immaculate Cenception Con- 
vent, RFD 2, Putnam, Conn. 


e LB apylinkių dėmes'ui. JAV 
Liet. Bendruomenės apylinkės ir se- 
niūnijos, pagal LAV LB statutą, kas 
pusmetis įpareigojamos atsiskaityti 
už surinktus narių mokesčius — tau- 
tinio solidarumo įnašus. Kurios apv- 
linkės ir seniūnijos dar nėra atsi- 
skaičiusios už 1954 m., maloniai pra- 
šome kuo greičiau (prieš Tarybos 
rinkimus) prisiųsti pinigus su atsi- 
skaitymo dokumentais (paruošta apy- 
skaita). Pinigus ir atsakomybės dc- 
kumentus siųsti Loko iždininkui: M. 
M. Chase, 275 Farmington Ave., 
Hartford, Conn. 

AUGšTESNIOSIOS MOKYKLOS SALĖJE, THOMAS PARK 
(So. Boston High School) 


Lsn-5 ka 661 


PRANCIŠKONŲ SPAUDOS 


KONCERTAS 


EBir*osg r A. mo jma: 


JUZE AUGAITYTĖ, sopranas, Kauno ir Vilniaus Operų solistė yi 
VACLOVAS VERIKALCTUYS, baritonas, iškilusi pajėga tremtyje 
Solistams akompanuoja 
JERONIMAS KAČINSKAS 
| nr 
„usi iš 
Koncerte bus įteikta kultūros žurnalo “Aidų"?" 500 dol. premija Lie / 


už mokslo veikalą, parašytą 1953-1954 m. 
Rengia 
TEVAI PRANCIšKONAI, 


Talkinant 
BOSTONO LIET. RAšŠYTOJŲ KLUBUI. 


Pajamos — spaudos palaikymui 


VISI YRA MALONIAI KVIEčIAMI ATSILANKYTI, 


